CONSTANTIN STANCU 


CUCERIREA LABIRINTULUI 


(TEXTE, CRONICI, SEMNE, CĂRŢI) 


COLECŢIA .„SCRIB” 


EDITURA ONLINE COSTY ABC — 
HATZEGWORLD 
NOIEMBRIE 2011 


ÎN LOC DE PREFAŢĂ 


REPERELE NECESARE 


Într-o lume care este mişcată de valurile uriaşe ale vremurilor din urmă, afectată de propria 
cădere din spiritualitate, dar flămândă de spiritualitate, George Popa scrie şi ne scrie câteva repere 
de spiritualitate românească, dovedind că dincolo de informaţie există altceva mult mai adânc: 
sufletul unui neam. Eseul plenar despre sufletul românesc este un curaj al reluării unor teme ale 
culturii noastre şi universale marcată de căutarea unui om prin mare aducerii aminte. Autorul face 
public acest eseu deschis şi complex în cartea REPERE DE SPIRITUALITATE ROMÂNEASCĂ, 
Editura „Timpul..- 2004, cu sprijinul MINSITERULUI EDUCAȚIEI SI CERCETĂRII. Autorul 
este un iubitor al culturii române şi universale, al cuvântului scris și al deschiderilor către Cele de 
Sus. Opera sa este bogată pentru că a atacat poemul, eseul, sinteza culturală, traducerile, aspecte 
ale literaturii , ale spaţiului spiritual, acolo unde mulți se pierd, marcați de mode efemere si 
căutări stridente 

Cartea are un moto : „Cine n-are nimic sfânt/N-aibă loc pe-acest pământ, şi începe cu un 
profund „cuvânt înainte ... autorul dorind, în mod clasic, să creioneze peisajul stâlpilor de 
rezistenţă a culturii române 

Cartea este de fapt o catedrală a spiritualității noastre, precum altă dată domnitorii români 
clădeau câte o biserică după fiecare bătălie tot aşa şi George Popa a simţit nevoia să înalțe acest 
edificiu după propria bătălie pentru cultură, într-o viaţă de om închinată scrisului şi frumosului în 
mişcare. Deşi autorul are o viziune clasică asupra culturii, totuşi cartea era necesară pentru că ne 
pune la dispoziţie o sinteză revelatorie despre noi așa cum am mişcat în istorie, dincolo de 
bătăliile şi morţile necesare. Este o carte despre viață, moarte, înălțare, o carte a înălțimilor 
prezente prin munţii care ne înconjoară ca un semn al prezenței divine, în fond Dumnezeu a fost 
cunoscut şi astfel - Cel care stă pe un munte înalt. Autorul pledează pentru deschiderea culturii 
româneşti spre apus şi spre răsărit, de pe un plan al suferinței, specifică unui popor smerit. 
Pornind de la creaţia populară, spre Eminescu, Blaga și Brâncuşi, George Popa scrie despre 
lumina care inundă locurile acestea, ca motiv suprem de creație culturală, dovedind puterea 
românului de a scrie cu lumina, adică viața aşa cum este dată oamenilor. Se pune accentul pe un 
reper important - creştinismul la români, cu specificul său, dar şi cu smerenia sa ce depăşeşte 
puterea noastră de înțelegere şi de rezistenţă la timp. Bineînţeles că autorul ne descrie originile , 
într-un triptic esenţial: Zalmoxis — Orfeu — Dionysos, descoperind structurile zalmoxice în 
spiritualitatea românească, apoi deschiderea către cosmos, către codrul etern şi durabil, către 
muntele plin de putere, spre comuniunea românului cu natura. Este o deschidere lirică spre 
frumos ca mod de existență, dar şi spre lirica picturii româneşti, ca pată de culoare importantă în 
Europa. De fapt majoritatea pictorilor români au pictat direct cu timpul pe norii patriei. Aceste 
deschideri ale noastre spre universal sunt importante pentru că ne dezvăluie destinul ființelor 
alese spre creaţie ca mister divin, spre devenire, spre orice este util şi necesar. într-un efort 
metafizic cu o viziune ce depășește de multe ori puterea noastră de înțelegere. 

Este important de citit deshiderea limbii române, care este unitară și melodioasă, 
pătrunzătoare şi unitară în experiența de zi cu zi dar şi ca mod de face frumosul ca mod de viaţă. 

Cred că accentul pus pe suferința creatoare, este unul important pentru că sunt desprinse din 
istorie motivațiile noastre, suferințele care ne-au nins cu fiecare mare artist, Mihai Eminescu, 
Lucian Blaga, Constantin Noica, Vasile Pârvan 

Eseul acesta este important pentru că trece dincolo de modele culturale, dincolo de ideologie, 
descoperindu-ne frumosul ca esenţă a creaţiei divine la români, aici unde am fost şi suntem 
martori ai atâtor minuni. E nevoie de sacru ca bază a moralei, e nevoie de morală şi operele atâtor 


români dovedesc că avem repere clare, sigure şi puternice, ființa neamului românesc fiind astfel 
pusă pe o stâncă tare. Autorul nu uită în scrierea sa deschiderea spre umorul care ne face viața 
mult mai uşoară, despre esența tragicului înflorind în zâmbet 

„Românului îi place să glumească pentru plăcerea de a provoca voioşie în jur, şi nu din 
ràutate, care nu-i este structurală... — scrie George Popa. 

Lipsa răutății la români este dovada prezenţei luminii 


LABIRINTULU 


MESAJUL SUBLIMINAL 


Există perioade în viața noastră când nu realizăm sensul adevărat, sau ne scapă sensul, există 
un sens ascuns, există puterea unui om, a comunităților, sau a unor grupuri care doresc să vedem, 
să auzim ceea ce vor alţii şi pentru alţii. Manipularea a devenit un model acceptat în mediile 
politice, chiar există o artă a manipulării, o ştiinţă absurdă a manipulărilor în epoca informaţiei, 
iar cei din spate, din planul secund, sunt consideraţi specialişti, după cum există cealaltă limită, 
limita frumosului acolo unde artistul poate transmite mesajul prin metode ale artei lui, care 
declanșează un adevărat proces de conștiință, de curăţie sufletească. 

Prin cartea sa Mesajul Subliminal! autoarea Doina Ruști, deschide o altă lume pentru cei care 
doresc să comunice într-o lume a comunicărilor de tot felul 

Cartea, la limita dintre eseul specialistului şi documentarea zilnică a celui care nu doreşte 
moartea spirituală, a apărut în anul 2005 la Editura „TRITONIC .. Bucureşti şi, în mod cert, 
răspunde unei necesități în varii domenii: artistic, economic, politic, social, educaţional şi nu 
numai 

Analiza profundă a comunicării dintre oameni de-a lungul timpului este o necesitate pentru 
că am uitat să comunicăm cu adevărat, ducem dorul unei comunicări adevărate, a unei relaţii reale 
şi profunde. Ne-am rătăcit. într-un fel aparte stând şi privind la televizor sau la monitorul 
calculatorului, legați prin Internet de marele nimic, sau de absolutul informației 

Autoarea este doctor în ştiinţe filologice, cunoaşte în profunzime lumea simbolurilor literare 
şi a scris importante cărți de sinteză culturală, dicționare, enciclopedii, ete 

Cartea începe cu o poartă, poarta subconştientului şi continuă cu modul de relaționare a 
indivizilor, a oamenilor obişnuiţi sau personalități reale ori false, prin cuvânt, prin salut, prin 
nume, prin şablon, prin cuvântul criptic, prin povestire, sau imprecaţie, ajungând la nivelul 
simbolic al comunicării, la sensul sensurilor, la mesajul persuasiv si la cel subliminal. 

Interesante sunt, din punctul de vedere al comunicării, experimentul comunist din România, 
care începe cu arhetipul vătafului si intră în cotloanele limbajului, care, iată, ne mai face feste. 

Penetrante sunt analizele făcute fenomenelor în zona de influență subliminală în limbajul 
actual şi stârnesc curiozitate pentru că descoperim modul în care suntem manipulaţi prin presă. 
prin prestația „vip” —urilor din regiunea politicului, prin denominare, prin şablon, prin ambalajul 
înşelător, prin formule de politețe, prin ideologie şi prin multe alte fenomene care ne ard inima 
zilnic şi ne fac să pierdem sensul adevărat 

Trimiterile la marile opere literare, la importanți autori români sau străini sunt interesante 
pentru scriitorul pasionat de scrisul său. 

Cartea merită citită pentru că multe aspecte tratate în carte au scăpat analizei specialiştilor 
care nu s-au aplecat asupra unor lucruri banale în aparenţă, dar care în final fac să se încline 
balanța într-un mod care doare și care sângerează pe anunţurile publicitare, pe ideologiile de orice 
sens, pe programele partidelor sau pe modul de atragere a clientelei de către marile companii sau 
bănci 

Cartea reuşeşte să adune experienţa în domeniu şi cred că mulți scriitori care se consideră 
importanți, vor trebui să țină cont de regulile comunicării în vremuri tulburi afectate chiar de 


! Doina Rusti, Mesajul Subliminal, Editura Tritonic, Bucureşti, 2005 


comunicare, de lipsa limitelor sau de limite artificiale, de haosul ordinii impuse de afaceri, 
interese. căderea umană 

Tehnicile acestea de comunicare au fost utilizate si sunt utilizate şi de serviciile secrete, de 
oameni ai puterii, care ştiu când, printr-o formulă de politețe banală, ca „ domnişoară „să 
declanșeze un alt mod de a vota. ,, Domnişoară „ la vârsta de 35 de ani, va avea impact pentru că 
lumea acceptă faptul că o personalitate, oricât de complexă, care nu şi-a făcut familie la o vârstă 
stabilită cutumiar, sau nu este căsătorită, nu are copii, nu-şi asumă responsabiliţ este una care 
nu poate conduce o comunitate ... Este un simplu exemplu şi poate banal pe care îl întâlnim în 
fiecare zi, dar multe alte exemple sunt redate în carte, chiar la limita de a provoca răul dacă sunt 
preluate de grupuri de interese: 

Dar cartea, evident, a fost scrisă pentru a ne apăra de rău, dacă rămânem de veghe în lanul de 
cuvinte, suntem atenți la intonaţie, la simbol, la repetiție, la poreclă, la dialogul condus din 
umbră, sau prin seducţie 

Autoarea recunoaşte că sunt multiple modalităţi de transmitere a unui mesaj în ciuda voinţei 
noastre. Multe din comportamentele noastre se justifică prin inocularea din spatele limbajului 
vizibil sau invizibil 

Aș sublinia doar cele opt situaţii ale povestirii prin care oamenii stabilesc relaţii: povestitorul 
transferă asupra altora povara prin povestirea sa, prin povestirea ca artă, prin interesul pentru 
manipulare prin povestire spre un scop dorit, cu dorința ca celălalt să se implice sau să fie 
implicat prin povestire, prin transmiterea moştenirii spirituale la urmaşi, prin dorința de a ului 
prin povestire, prin introducerea pietonului în labirint pentru că povestitorul este stăpânul 
labirintului, prin exercițiu de morală pe care îl regăsim în povestire. Aşa învăţăm că sufletul are 
alte limite decât credeam și că marii maeştri au cunoscut că lumea are nevoie de salvare, sau de 
pedeapsă. 

Putem alege, pare să spună autoarea, între bine şi rău, doar printr-un cuvânt, dar, desigur, 
într-o zonă creştină, recunoaştem că de multe ori cuvântul este LOGOSUL, mai mult, veșnicia 
este scrisă pe marile bulevarde cu alb şi că este chiar după, colț, dar ce preţ înseamnă drumul 
interior pentru a ajunge după colț 

Un artist are nevoie de astfel de cărţi, pentru că opera sa este până la urmă efectul 
CUNOAȘTERII 


PSALMUL CA MOD DE ÎNVIERE 


Dumnezeu a creat o zonă a poeziei în care nu toată lumea are acces. E aceea zonă în care 
lucrurile au o stare fundamentală, de început de zidire, proaspătă, cu multă viaţă venită de Sus. 
Paul Aretzu prin CARTEA PSALMILOR, apărută la Editura „Cartea Românească,- 2003 schimbă 
pe neobservate regulile poeziei româneşti. Este o schimbare din interior, scribul Aretzu refuzând 
experienţele la modă în ultima vreme, asumându-și în schimb stilul impus de Dumnezeu 
oamenilor atunci când oamenii îndrăznesc să-l vorbească. Nu poţi vorbi oricum lui Dumnezeu, 
pentru asta trebuie mai întâi să înveţi de la El cum să-i vorbeşti. 

Scribul Arctzu a simțit aceasta şi a tâlcuit pentru cititorul modern care a uitat secretul original 
al psalmilor poezia ca mod de a învia. Din această cauză Paul Aretzu are pentru noi o parte de 
învățătură în structura cărții : ,, Enaraţiuni la psalmi ,,, după o modă veche dar sigură, trebuie să 
porneşti de la premisa că omul nu cunoaște nimic de fapt despre Dumnezeu şi atunci trebuie să 
descoperi că Adam este un artist al existenței, ajungând la numele lui Dumnezeu — „Eu sunt Cel 
de sunt „ Trebuie să învăţăm miracolul creştinismului — învierea continuă, esenţa trăirii cu 
Dumnezeu. 

Aretzu scrie: „Adevărata înviere este re —naşterea.” „Prin venirea lui Iisus, suntem 
însămânțaţi cu înviere, ni se dă posibilitatea răscumpărării timpului primordial.” 


Învățăm adevărul din noi: „Învierea este ca pomul care are în el și florile şi roadele totodată.” 

Trecând de lecţia învierii, atât de dificilă în vremurile de pe urmă ale Babilonului putem 
accede la exerciţiul spiritual al psalmilor. Sunt mai mult decât poezie în sine, sunt patria în care 
poți trăi cu Dumnezeu. Atunci când treci dincolo de simpla cunoaştere teologică a divinității 
acceptând să trăieşti după modelul venit prin Scriptură, Aretzu, ca scrib, în stilul vechilor oameni 
care tratau arta scrierii ca sacră: ne redă, prin iluminare şi har un mod de a spune lui Dumnezeu 
viaţa ta ca pe o stare de a te smeri în fața Cuvântului, pentru ca prin psalm să te înalți. Când scrie 
astfel de psalmi, Aretzu nu mai este doar poetul, sau preotul, sau slujitorul, el este Mâna care 
serie pur şi simplu, prelungită din inimă. Sunt psalmi care indică perfecțiunea: 

„M-ai învăţat, Învăţătorule, să vorbesc și să scriu. Cine intră într-o carte intră într-o sămânță. 

Acum Duhul Sfânt scrie cu inima cartea Evangheliei, acum Dumnezeu îmi vorbeşte prin 
tăcerea tăcerilor.,, 

Modul de scriere a lui Aretzu, asemenea vechilor iubitori de cuvânt. nu se pot descrie ca pe o 
naraţiune, ca pe un fenomen, ca pe stare, măcar, psalmi aceştia trebuie să fie modul de conectare 
la eternitate. 

„Doamne, Tu eşti singurul contemporan al sufletului meu... sau „Cenușa noastră este fragilă 
lumină. ,, sau „Literă în cer căzută în fereşti.,, 

Trecând prin Lucian Blaga, depăşind starea poeziei după Nichita Stănescu şi dincolo de 
imnele lui loan Alexandru, Paul Aretzu a atins o limită pe care, cred, critica nu o poate asimila, 
pentru că în această carte se demonstrează că viața omului poate fi ascunsă în Dumnezeu cu 
Hristos, după cum ne sugerează Apostolul Pavel ( Saul sau Paul ) în Epistola sa către Coloseni, 
capitolul al treilea. 

CARTEA PSALMILOR după scribul Paul Aretzu este cea mai importantă carte de poezie 
scrisă în limba română prin tălmăcire din altă limbă care mângâie, o limbă ascunsă, venind de 
departe: „Şi artistul trebuie să fie drepteredincios, trebuie să fie martir al artei sale. lar opera de 
artă este învierea sa. 

Vine o vreme când cei care iubesc cu adevărat poezia trebuie să uite poezia bună scrisă în 
ultimii două mii de ani şi să învie din poezia Edenului, de dinaintea păcatului 

Să nu uităm că limitele poeziei în sine sunt stabilite de Dumnezeu încă din începuturi, când 
se plimba în răcoarea dimineții şi găsea toate lucrurile bune, iar Adam învățase să dea nume 
lucrurilor. 


RITUALUL BESTIEI 


Un om în vârstă, la şaptezeci de ani, stă în şezlongul albastru şi rememorează împreună cu 
nepoata viața sa ce a fost, ce este si ce ar fi putut fi, o poveste care se suprapune peste povestea 
țării sale, peste povestea unor oameni la fel ca el, peste povestea Bestiei 

Pompiliu Dascălu are puterea de a privi cumva detaşat istoria ultimilor cincizeci de ani în 
care a suferit transformarea sa nedorită în mod brutal, dar a reușit să supraviețuiască, este un 
biruitor într-un fel anume, e biruinţa martorului care povestind acuză şi, în acelaşi timp, se 
purifică depunând efortul de a purifica memoria colectivă a românilor, reuşind să rămână cumva 
detașat de drama proprie. 

RITUALUL BESTIEI este romanul lui Cornel Nistea, un roman dens si exact, un roman ca 
un strigăt şi ca un poem epic care se opune ritualului bestiei, apărut în anul 2008 la 
Editura „Leognost,. 

Autorul a reuşit să valorifice memoria colectivă a românilor despre perioada comunistă 
dintr-un unghi etern, cel al credinței trăite, pornind de la valorile creştine profunde în aşa fel încât 
judecata, cu o sentință nepronunțată, încă, vine de la sine, e judecata timpului care nu a mai avut 
răbdare, după cum scria Marin Preda 

Cornel Nistea urmăreşte viața eroului principal, Pompiliu Dascălu , cercetător la un institut 
românesc având ca temă rezistenţa celulei mormolocului de broască împotriva factorilor nocivi 


de mediu, temă necesară şi simbolică implicit, un ins ce dorea să fugă de politică şi să rămână 
omul de știință preocupat de studiul său, în ciuda vârtejului în care au fost prinşi cei mai mulţi 
români 

Dar Bestia îşi face apariţia în România după anul 1945, începe ritualul, un ritual asemenea 
celui religios, o religie a necredincioşilor care doresc puterea cu orice preţ, acea putere care 
putea trimite la moarte orice om, chiar şi nevinovat, la moarte doar pentru că nu accepta ritualul 
Ritualul declanşat de Bestie este necesar pentru că individul prins în hora acestea nu mai putea 
scăpa, era prins cum scria Petre Popescu, un alt scriitor român important. 

Citind romanul asistăm pe rând, imaginar pentru cititor, dar real şi tragic pentru mulți 
români, la îmbolnăvirea spirituală şi fizică a omului, români care au trăit în acele vremuri au simţi 
pe pielea lor ce înseamnă dansul Bestiei pe spatele lor. 

Dumnezeu este înlocuit de noul crez, apostolii creştini de ,, marii dascăli ai omenirii ,, , 
credinciosul obișnuit devine activist de partid. Scriptura este înlocuită cu broşura de partid. 
psalmul credinţei de poezia patriotică, proprietatea individului devine proprietatea poporului, dar 
în fapt e a celor care în mod cinic o gestionează fără urmă de milă sau morală, biblioteca e un loc 
al pierzării, etc. Totul este bine pus la punct si ritualul este susţinut de oamenii căzuți, fără 
idealuri care, brusc îşi redescoperă idealul acela de a pune mâna pe lucrurile altuia, de fura într-un 
fel sau altul, a fura viața altora, dar inconștienţi, ei nu există de fapt, sunt în afara istoriei. 

Bestia isi susține ritualul fără pic de milă, omul va trebui să înțeleagă că e mai uşor fără de 
Dumnezeu, iar poporul să trăiască în modul acesta, la limita existenţei, vegetând, fără ideal, fără 
scop personal şi social totodată, e viața în afara istoriei 

Pompiliu Dascălu devine treptat captiv al sistemului din care încearcă să evadeze ținând un 
jurnal ale întâmplărilor acestea triste, un jurnal secret şi public, indirect, în acelaşi timp, cu 
întâmplări ştiute de toţi. A ţine un jurnal pe vremuri grele. în prezenţa Bestiei era un motiv de 
condamnare la moarte pentru cel ce scria şi pentru personajele jurnalului, dar efortul, mai ales 
spiritual, trebuia făcut: o naţiune are nevoie de adevăr pentru a se elibera, un adevăr care 
poate să vină la timp si la netimp. Era în joc, de fapt, memoria unui popor care trebuia să ştie şi 
să nu repete. 

Lângă personajul principal îşi trăieşte drama Matei Petric, coleg la institutul de cercetare. 
drama sa este în sens invers, ca fost legionar, căutând sprijin într-o doctrină specifică perioadei 
dintre cele două războaie mondiale, doctrină antagonică şi totuşi având puncte comune triste şi 
reci cu ritualul, care au măcinat generația aceea de oameni. 

Dintr-un alt punct de vedere epoca este străbătută de către Dorel Gozarul, fiul unui procuror 
de temut în acei ani, cu avantajele materiale şi dezavantajele vieții personale. 

Peisajul uman este completat de Sorana Lăpădatu, o femeie simplă care primeşte mai multă 
putere decât poate duce, dar are origine sănătoasă în viziunea sistemului şi a marilor dascăli, de 
la cartea de rugăciuni ajunge la cărticica de propagandă, apoi Zina Stricatu — Eleftea, femeia 
tânără şi plină de călduri care caută un loc comod în partid şi în societate, prin prezenţa ei fizică şi 
prin pofta de viaţă simplă la nivelul simţurilor comune, ca etalon în epocă, gată să participe la o 
masă bună și la o partidă de sex cu detașare şi hărnicie specifică oamenilor rudimentari care nu 
puteau să înțeleagă. 

O prezență interesantă pe paginile scrierii este Luisa Tisoveanu, cercetătoare, colegă cu 
Dascălu, o femeie care aspiră la o viaţă luminoasă, la dragoste si la vremuri mai bune, totul în 
mod inutil, încercând să salveze ce se mai poate salva din vremurile de libertate 

Personajele sunt mai multe, fiecare are un traseu specific în viață şi asta dă culoare unui 
fundal trist în care viaţa pare absorbită de evenimente străine. Fiecare individ prezent pe filele 
cărții este un tipar uman asemenea mormolocului de broască, trebuind să reziste factorilor nocivi 
de mediu. Tiparul este emblematic şi exemplificator până la strigăt. Scena scriitorilor care îşi 
abandonează crezul pentru un altul, întâlnire de propagandă şi de bocet este o scenă care pune în 
lumină cedarea şi celor mai buni în fața Bestiei 


Personajul principal se leagă de trecut prin amintirile sale despre unchiul Lionel, fost avocat 
care a decis să fugă din țară dar care lasă în urmă cărți. un apartament. câteva valori specifice 
lumii libere în care omul putea să viețuiască aproape normal, legătura e de natură spirituală şi nu 
de sânge cum ar fi fost firesc, memoria conservă speranța după cum si lasă să se înțeleagă 
ultimul capitol al romanului, Pompiliu locuieşte pe strada Speranţei nr. 13 bis, ca un fel de 
reluare a ritualului, pe un alt plan, al amintirii si al posibilității de reînviere a bestiei într-un alt 
context. 

Vremurile fac imposibilă iubirea dintre cei doi colegi Pompiliu şi Luisa, iubirea este exclusă 
din ecuaţia vremii, rămâne animalul care îşi caută loc la căldura bestiei. Eforturile personajelor de 
a realiza o relație bună de iubire, o relaţie sănătoasă şi necesară la nivel uman sunt inutile, 
vremurile sunt altele si condiţiile sociale duc în ruină sufletul 

Căderea omului este redată de scriitorul Cornel Nistea prin întâlnirea dintre eroul principal și 
pictorul Mavros, e o întâlnire cu artistul care şi-a pierdut telul, se refugiază în credinţă, renunță 
la marile teme ale artei pentru a picta îngeri, îşi ascunde opera pentru a o ferit de distrugere, dar 
icoanele sale sunt împuşcate simbolic de oamenii vremii, biserica rezistă la nivelul cuvântului 
rostit, semnele creştine sunt „omorâte „ de noii ucenici ai comunismului, ai Anticristului. 

Teroarea este şi ea menţinută de tancuri şi armată, de abordarea brutală a individului de civili 
fără de identitate care fac propagandă, rezistența umană e la nivel de zvonuri, percheziția este 
iminentă la serviciu, acasă, la vecin, atmosfera este la nivel de bileţele, la nivel de fasole cu ciolan 
servită la restaurantul partidului, totul făcând parte din ritual 

O prezenţă copleșitoare în acțiunea romanului sunt papagali, singurii care mai pot duce un ,, 
dialog ,, normal cu personajul principal, mimează libertatea de gândire, dar, brusc, totul cade, 
papagalii preiau lozincile utilizate de Bestie, „ învață „ repede noua ideologie pe care o strigă cu 
fervoare indiferent de personaj. Prezența papagalului în filmul acțiunii este unul necesar şi lasă 
deschisă povestea, Bestia poate reveni, ei anticipează papagalii de astăzi de la televiziunile ,, 
libere ,,, prinse în colivia unui capitalism original românesc. De reținut prezenţa acestora ca un fel 
de taină a cărții. 

Evadarea eroului din real în jurnalul pe care îl ține este singura posibilitate de a rezista 
vremii, cuvântul care deschide limite, care trimite spre credința, la triumful binelui asupra răului, 
ca metodă de luptă a lui Dumnezeu cu Bestia. 

Filmul povestirii rămâne deschis şi autorul sugerează acest lucru prin frazele utilizate de 
personaje, prin speranță, prin finalul cu şezlong albastru, prin legătura personajului cu nepoata, 
prin concluziile sale detașate, concluziile celui condamnat care are capacitatea de a ierta, dar nu 
poate uita, memoria devine bun personal și național. 

Cornel Nistea a reușit să scrie un roman solid, bazat pe o povestire exactă, ce trezeşte 
interesul, cu un limbaj echilibrat ce ţine în frâu sloganele trecute, prezente si viitoare, cu detașarea 
celui care ştiu unde este puterea adevărată şi de ce Bestia poate fi învinsă. 

Valorificare pe alt plan a spiritului unic românesc din romanele lui Liviu Rebreanu, sau a 
mesajului din scrierile lui Marin Preda, toate conduc spre un roman important al literaturii 
române care avea nevoie de o scriere așezată, despre pericolul de a trăi cu Bestia în casă. 

Autorul scrie: „Dar ciudățenia cea mai mare era că un pictor de avangardă cum era Mavros 
renunțase instantaneu la viziunile sale moderniste şi începuse să picteze dumnezei, sfinți şi îngeri. 


lar în alt loc scrie: „A coborât agale scara. Curând, în fața mea am văzut alt Mavros decât 
cel din urmă cu câţiva ani, un bătrân numai piele şi os, cu barba albă şi faţa tristă de sfânt, de 
parcă atunci ar fi coborât de pe perete... 

Structura romanului are ca esență mesajul din ultima cartea a Bibliei, Apocalipsa, acolo unde 
Sfintei Treimi i se opune o altă treime diabolică: Satana, Bestia, duhurile răutății şi, apoi, 
predicatorii răului, e tensiune specifică la sfârşit de epocă, lupta dintre bine şi rău, analizată la 
modul concret istoric 


Şi totuşi romanul se termină optimist: castanii de pe alee înfloresc a doua doară în acea 
toamnă de după retragerea Bestiei .... acolo pe strada Sperantei nr. 13 bis 


PUŢINĂ POEZIE SI ETERNITATE CU Jorge Luis Borges 


Poetul, scriitorul şi magul Borges este o prezenţă mai mult decât elegantă în lumea artelor, la 
sens figurat, real şi ca impact, depăşeşte limitele general acceptabile de societate. Cu un baston, 
asemenca lui Moise, conducea un popor nevăzut prin nesiguranța vremurilor de pe urmă. Ne 
având putinţa de a vedea, orb adică, iubitorii de frumos care ştiu asta, el vede cu inima, are o 
capacitate extraordinară de a vedea în timp, în oameni, în istorie şi miracol. Părea înconjurat de o 
lumină secretă, precum manuscrisele vechi, părea coborât din manuscrise vechi într-o lume a 
haosului informaţiei. Cine nu iubeşte arta, poezia şi tot ce ține de scris în general, se va teme de 
Borges pentru că avea puterea şi are de a vede în întuneric. Păcat că poeții mai şi mor. 

Magul a primit multe premii internaţionale legate de scrierile sale, dar a trecut cu noblețe 
peste şocul civic, revenind mereu în lumea poemului său. Orice a scris a fost un fel de poezie, un 
fel de a trece peste limita condiţiei umane ca trup, dar a depăşit limitele timpului 

A iubit labirintul, el un orb necesar în lumea modernă care vede atât de bine chiar spre 
infinit, o persoană care a putut face punți între scriitori, culturi, miracole. Starea de labirint pe 
care a încercat-o Luis este una a patriarhului, a celui care merge mercu înainte fără hartă, dar cu o 
chemare irezistibilă spre destinaţie, ca făgăduinţă. 

Oriunde a fost în lume şi a călătorit mult, fiind chemat de destin şi de oameni, el a mărturisit 
că s-a simţit bine pentru a fost mereu în patria sa, într-un hotel din tara sa, într-un hotel din 
Buenos Aires. El a mărturisit că trebuie să recunoaştem că suntem în labirint, că acesta este 
secretul - de a recunoaşte această stare, dar că privind în jurul nostru, la noapte şi la zi în legătura 
lor armonioasă, există speranță că putem ieşi din labirint. 

Borges a iubit poezia și o consideră la fel de misterioasă precum muzica, poate strâns legată 
de muzică, ca mod de a ieşi din timp. În modestia sa perfectă, de la înălțimea imaginii de patriarh, 
a mărturisit că încearcă să fie poet, considerând că lucrurile, pentru om sunt aceleaşi, iubirea, 
speranța, memoria, uitarea. La tinereţe a iubit metafora, apoi, în final a considerat că fiecare text 
arc estetica lui, realizând legătura dintre cuvânt şi modul de a fi a cuvântului. 

La bătrâneţe a mărturisit că a iubit limbile lumii, franceza, germana, engleza, chiar japoneza 
şi nu numai, greaca veche, latina, le-a iubit și a continuat să înveţe mult timp, pentru că limbile 
lumi creează legături, ne duc la origine, la sursa corectă. Poate noi toţi ar trebui să învăţăm de la 
el pentru a gusta limpezimea apei de izvor. 

Borges a spus că a muncit cu dragoste pentru a găsi cuvântul potrivit textului scris, că fraza a 
venit simplu şi că a iubit acea frază, dar a preferat de multe ori să aleagă un al mod de a scrie 
pentru ca textul să treacă de la el la lume, a fost un mod de a traduce textul din gândirea sa în 
textul pentru inima altuia. 

Magul a mărturisit că s-a simțit vinovat atunci când nu a scris, scrisul a fost raţiunea sa de a 
exista, de a trece din real în realitatea textului. Scrisul i-a dat echilibru, armonie, sens. 

În scrisul său a ales simbolul tigrului ca simbol al unei teribile elegante, dând culturii sens 
pentru umanitate, un canal prin care să nu rămânem morţi în erorile noastre. 

Poetul s-a întors mereu la cuvânt, s-a aplecat asupra cuvântului considerându-l important 
într-un vers, considerându-l o cărămidă vie în text. Acest mod de a privi scrisul a fost foarte 
important şi este important să acceptăm astfel scrisul ca mod de legătură cu Dumnezeu şi că 
dincolo de opera noastră este un mesaj pe care va trebui totdeauna să-l transmitem 

Borges a mărturisit că a prins multe momente privilegiate în poezie, iar tinerețea i-a fost 
marcată de poem, dar spre bătrâneţe a încercat tentația corecturii, ca drum spre perfecțiune. 

Borges a iubit poezia în sine: poezia persană, poezia lumii, poezia modernă, poezia veche, 
poezia asiatică. l-a iubit pe Shakespeare, imaginea spre Himalaya. a unit imaginea despre poezie 
şi a transmis-o spre lume în mod unitar avertizând cu mult curaj că poeții nu trebuie să confunde 
poezia cu politica, ei trebuie să rămână în patria poemului. Deşi a iubit textul vechi, scris cu 
sfințenie, a iubit la fel de mult literatura ştiinţifică, căutând o punte spre destinaţie. 

Din cauza stării sale, un om care a primit orbirea, dar care a scris totodată, a fost mereu 
însoţit de Maria Kodama, o pereche care vine parcă dintr-un poem vechi 

Ela mărturisit: „ Literatura începe prin poezie şi ajunge foarte greu la proză. Sper ca numele 
meu va fi uitat. Poezia mea uitată ...E și aceasta o speranță.” 

Cartea de nisip, o antologic din scrierile lui Jorge Luis Borges, armonizată şi tradusă de 
Cristina Hăulică, este o mărturie în limba română despre scrierea unui patriah al poeziei. Titlurile 
operelor sale este semnificativ şi expresiv: /storia universală a infamiei - 1935; Istoria eternității 
— 1936: Aleph— 1949; Cartea ființelor imaginare- 1967; Elogiul umbrei - 1969: Aurul tigrilor — 
1972 

Dincolo de texte este autorul ca o umbră a eternității, iar cei care iubesc poezia mai pot 
învăța de la Jorge Luis Borges, multe, chiar mai multe decât cred ei în acest timp al căderii în 
textul publicitar. 

„Bătrâneţea ( cum o numesc unii ) / poate fi timpul fericirii noastre ./ Animalul a murit./ 
Omul rămâne cu sufletul său. ... Democrit din Abdera şi-a smuls ochii ca să poată gândi 
Prietenii mei n-au fatà/ femeile sunt cele ce-au fost, iată, cu atâţia ani în urmă,/ cotiturile pot fi 
altele,/ paginile cărților n-au litere. ,, ... şi ultimul vers al poemului: „Curând voi şti cinc sunt ,, - 
Laudă umbrei 


PREMIUL NOBEL CA SEMN 


Octavio Paz -1990 


În anul 1990 premiul Nobel pentru literatură a fost atribuit lui Octavio Paz. Un poet intră în 
galeria celor cu premiu la rever şi poemul în inimă. Întâlnirea dintre viaţa reală şi sufletul poetului 
este una șocantă care produce fulgere în spiritual. Nu —mi vine să cred că laureatul premiului 
Nobel a avut o funcție importantă: a numărat banii într-o bancă, banii uzati care apoi se ardeau. 
Mirosul banilor uzați poate înnebuni un poet, e un miros care e mai mult decât moartea. Dar viaţa 
unui poet nu poate fi pusă între paranteze, este chemat să facă de toate pentru a cunoaște totul şi 
a fi martor al creaţiei continue. 

Octavio Paz a avut multe activități pentru a-și câştiga pâinea, uneori imaginaţia noastră nu 
poate cuprinde acest lucru. Cele mai neînsemnate lucruri din lume pentru lume nu înseamnă 
nimic, dar înseamnă totul pentru un poet. Viața reală este contrabalansată de poezia vieții în sine 
ca viață. Sub un nim, adică sub un arbore el se va căsători cu Marie Jose, nimul dând o bogată 
umbră, iar din rădăcină si din coajă se pot fabrica produse ale industriei farmaceutice, frunzele 
putând fi folosite la igiena dentară. Aproape simbolic totul, copleşitor, dincolo de starea de destin. 

Poate că poetul a datorat mult bunicului, personaj important care a avut o contribuție 
semnificativă în viața intelectuală a Mexicului, preocupat de temele majore a incașilor. Chiar şi 
tatăl poetului a fost un intelectual strălucit, dar dincolo de rădăcini, există poetul ca poet, depăşind 
limitele timpului 

Prima ieşire în lume a poetului, contactul cu realitatea produce valuri în fiinţa sa. Scrie 
poemul , Între piatră şi floare „„ ca reacţia la viaţa acelor țărani mexicani care trăiau într-un 
mediu capitalist impersonal, pe care aveau puterea să-l ignore. Mizeria faţă în față cu banul 
Ieşirea poetului din casă pur şi simplu provoacă poezia, uneori dureroasă, alteori plină de bucurii 

1937 — participă la un congres al scriitorilor antifascişti la Valencia - Spania, dar se întoarce 
în Mexic şi scrie la revista ”Taller .„„ unde sunt promovați tinerii scriitori 

1943 — este prezent în America și cunoaşte mişcarea poeziei tinere din acea vreme, iar din 
1945 intră în activitatea diplomatică. 

Ajunge în Franța, cunoaște suprarealismul şi acolo scrie Labirintul Singurătăţii, care 
marchează identitatea sufletului mexican, dar participă la multe întâlniri culturale, alături de 
Andre Breton şi Benjamin Peret. 

Ca diplomat în India cunoaşte cultura din acea zonă a lumii şi rămâne impresionat de 
multiplele posibilităţi de expresie a sufletului uman, indiferent de locul geografic 

După ce renunţă la activitatea diplomatică se înscrie în activitatea protestatară a studenţilor, 
suflul poetic al vremii marcând opera şi omul. 

În anii 70 este prezent în viaţa literară si politică prin două reviste „Vuelta, şi „Plural”, apoi 
în anul 1980 devin doctor al Universităţii „Havard „. Ca om de cultură a scris mult, a fost tradus 
în multe limbi, a tradus importante lucrări culturale, a scris poeme, eseuri şi a fost activ în viața 
naţiunii sale, punând o amprentă asupra operelor de expresie spaniolă. 

S-a născut în anul 1914, a murit în anul 1998, iar în anul 1990 a fost laureat al premiului 
Nobel pentru literatură. 

Creaţia sa a fost marcată de marile teme ale poporului mexican şi sud american. Calendarul 
aztec este o piatră a soarelui grea de 25 de tone şi un diametru de 3,60 m, şi este cheia poemului 
cu acelaşi titlu - Piatra soarelui. 

Pentru a înțelege poemul trebuie să cunoşti rolul calendarului aztec. Cifra 584, după sistemul 
numeric maia, are numeroase semnificaţii, poate putând fi regăsite în ebraica veche, cu simboluri 
şi semne care marchează viața omului. Reluarea lecturii acestui poem se impune, poezia este mai 
mult decât o scrie frumoasă, este deschiderea spre divinitate. Ziua de 24 de ore, două părţi, 12 ore 
şi 12 ore, început si sfârșit, ca în alfabetul ebraic vechi. Regele şi regina născuţi din nou în cea de 
a treisprezecea oră. Semne, dincolo de semne poezia şi poetul 

Sunt versuri care marchează un sens profund în poemul Piatra soarelui: „mă pierd în trupul 
tău precum în lume ,,; „ zid despicat în două jumătăți/ ca piersica de curgerea luminii „; „memorie 
cu coridoare nesfârşite „; „şi trupul tău fântână fără ieşire ,, ; „totul devine altceva şi-i sacru/ e 
centrul lumii orice încăpere,...” ; „când se sărută doi lumea se schimbă, Exemplele pot 
continua. 

Versurile din poemele lui Octavio Paz par a fi extrase dintr-o carte sacră, scrisă cu mult timp 
înainte. Sensul poemelor este unul înalt care scapă lumii moderne, cu toate că lumea are nevoie 
de aceste stări de creaţie. Pentru Octavio Paz poezia este religia secretă a lumii moderne. E o 
mărturie a sa care ne pune pe gânduri în această perioadă de potop informatic. Eliot Weinberger a 
scris că pentru Octavio Paz revoluţia cuvântului este revoluția lumii şi totul trebuie să se 
reîntoarcă la unitatea mitică dintre cuvânt şi lume, dintre suflet și trup, dintre om şi natură, dintre 
eul omului şi alții. Semnele despre poet sunt relevante, pentru că ne trimit la începuturile lumii, 
când totul părea în regulă, inclusiv omul, sau mai mult omul, în mijlocul creației 

Opera poetul a fost strânsă în antologia Poemas — 1981 si apoi în antologia Collected Poems 
— 1987. Memoria nu se arde pe sine, starea poeziei biruie moartea, pare să reiasă din scrierile 
poetului 


„Unii îmi vorbeau despre patrie / Dar eu mă gândeam la un pământ sărac, / la un sat cu 
pulbere şi lumină/ la o uliţă şi un zid / şi la un om tăcut rezemat de un zid. La pietrele acelea sub 
soarele mlaştinii/ şi la lumina ce se dezbracă în râu ...” , versuri din poemul Motive pentru a 
muri. 

SUB SEMNUL PREMULUI NOBEL 
Eugenio Montale 


Anul 1975 aduce un premiu pentru poetul Eugenio Montale, premiul Nobel. Poezia este din 
nou pe masa celor cu inima plină de dragoste. Poezia sa a influenţat poezia italiană 
contemporană, dând mesaje care au marcat o epocă şi continuă să dea semne în lumea literară. 

Versurile lui Eugenio sunt greu de tradus, ele sună în limba italiană minunat, dar noi putem 
avea doar o echivalență a unci stări a poeziei. Limbajul poeziei a fost regenerat de poemele lui 
care au adâncit realul, dar au şi fost marcate de o sensibilitate profundă. Orice traducere poate fi o 
echivalență a poeziei sale, dar fiorul poetic se simte dincolo de cuvinte. 

Montale este un poet care justifică stare reală a lumii, prin refuzul realităţii şi împotriva 
realităţii, demonstrând prin versul său un mare poet, declanșat prin forta interioară a cuvântului. 
Viziunea sa poetică se deschide în mod progresiv, pomind de la ruina acestei lumi. Poezia sa 
străbate un strat gros și tare din coaja vremii, limbajul său e aspru, riguros în echilibru firului liric, 
dar plin de energie, deși aparent prezintă ruptura dintre un cuvânt și altul.. Limbajul rupe lumile şi 
le atacă, pentru a descoperi alte lumi. Miracolul pare a da sens poemelor. Miracolul este un 
moment de ruptură prin eliberarea tensiunilor vieţii, este aici un impuls de natură divină, 
asemănător operelor antice, care căutau cerul. 

Titlurile volumelor sunt semnificative: Oase de sepie; Ocaziile; Furtuna şi altele; Jurnal din 
71 şi din 72. Eugenio nu trădează viaţa în sine, ci o asimilează, iar universul său marchează 
profund lumea. 

„Am trăit cinci la sută, nu màriti/ doza. Prea adesea plouă/ pe pământul jilav.” 

Curajul de a cerceta realitatea imediată pentru a pătrunde dincolo de ea este vizibil în 
poemele sale: „Aruncaţi peşti vii pelicanilor înfometați./ Si peştii sunt viaţă, s-a remarcat, dar/ de 
ierarhie inferioară// Cărei ierarhii aparținem noi/ şi în ce gâtlejuri... ? Aici teologul tace/ si se 
şterge de sudoare.” 

Peisajul din imediata apropiere dă o stare de poezie la Montale, forţa vieții se simte în modul 
cum se cheamă cuvintele în versuri, în modul cum urcă gândul poetului printre obiecte şi lumina 
zilei, pentru a compensa singurătatea apăsătoare a destinului. Visul prizonierului este un poem 
care pune pe balanţă suferinţa şi revolta în faţa realităţii care ar putea fi alta. Descoperim în 
ultimele volume curajul de a intra în realitate și a-i pătrunde sensurile acide, e curajul poetului 
care nu vrea să rateze cunoașterea pură ca prezenţă a divinului 

Simple lucruri pot declanșa poezia, precum un balcon, care provoacă marele nimic, dar 
compensarea este dată de lumina care cheamă viața: „Viaţa când dă lumină/ e singura care ni se 
arată./ Spre ea mă întorc de la această/ fereastră care rămâne-ntunecată.” 

Poemul Țiparul demonstrează mişcarea spirituală a poetului spre esențe. Mişcarea țiparului 
spre viață este mişcarea omului spre lumină. Poemul merită reținut, prin simplitatea lui, acolo 
profunzimea gândului dă naştere poeziei - poezie, cu greutatea cuvintelor care descoperă 
universul aşa cum este 

Cum viața poetului pare a fi opera sa perfectă prin îngrijorare, spunem că Eugenio Montale s- 
a născut într-o familie de oameni înstăriți, a studiat la început muzica, a beneficiat şi de meditații 
speciale cu un însemnat artist, dar războiul prim mondial îi schimbă destinul, el optând până la 
urmă pentru poezie, unde se mișcă liber, nu ține seama de principiile vremii, bazat pe cultura sa 
bogată, cunoscător al marilor artişti ai Europei. 

În anul 1925 apăruse primul volum, care imediat a fost remareat ca un semn al unei poezii de 
importanță, prin rigoarea sentimentului şi prin stilul care abordează lumea mediteraneană 

Anul 1929 este anul volumului Ocaziile, volumul lucidităţii existenţei umane împotriva 
fascismului, a rezistenţei prin singurătatea operei, volumul unui mare poet metafizic, împotriva 
agoniei lumii din jur. 

În anul 1967 devine senator pe viață pentru activitatea sa pe tărâmul artei, numirea făcându- 
se de președintele Saragat., după ce în anul 1961 a intrat în atenţia Universităţilor din Milano, 
Basel sau Cambridge 

A colaborat constant din anul 1948 la cotidianul „Corriere de la Sera ,, , fiind un important 
critic de artă, un barometru spiritual sensibil pentru frumosul din acea vreme, marcând de fapt o 
epocă. 

Receptiv la mişcările istoriei, Montale a descoperit lumii răul care nu are început şi nici 
sfârşit în istoria omului, marcând generaţiile de poeţi tineri, flămânzi la schimbările temelor şi ale 
stilului în poezia italiană. După Eugenio Montale, poeții au putut experimenta starea poeziei. 
Viaţa lui între 1896 şi 1981 a fost viaţa unui artist care a dat lumii un sens şi un impuls în plan 
literar, administrând marile momente ale transformărilor spirituale ale timpului său. La poemul 
Furtuna Eugenio dă un citat semnificativ şi actual, care merită reținut: „Principii nu au ochi să 
vadă aceste mari minuni. Mâinile lor nu mai servesc decât să lovească.” — Agripa D` augbine: A 
Dieu 


UNGARETI — UN MINUT DE VIAŢĂ ESENȚIALĂ 


Poetul a căutat starea de graţie care coboară în inimă fructul poeziei, pregătit pentru răbdare, 
acceptând disperarea ca pe un dat în fața tăcerii, fiind atras pentru o imersiune într-o limbă de 
cultură veche, precum limba italiană, sau altă limbă europeană, Ungareti a dat sens cuvântului ca 
poem, a iubit Italia asa cum a fost şi este, cu marea ei, cu munții, cu istoria ci.. Este în opera 
poetului o dramă a revelaţiei, dar a acceptat lupta spirituală, şi-a deschis inima către ritmul 
poemului ca ființă vie, ca făcând parte din ceva mult mai măreț, dincolo de ființă. 

Scrierea poemului în sângele poetului îl duce la origini. la esențe. la fructul din fruct. 

Ungareti, ca orice mare poet a dat atenţie poemului atât ca formă, cât şi ca viață, l-a privit din 
interior, dar şi din exterior pentru ca fructul să fie matur, pregătit pentru masa divină. 

Când citeşti poeme lui Ungareti, când de fapt de conectezi la marea poezie eşti atacat de 
imaginile liricii pure, eşti chemat la schimbarea gândului despre poem. 

Poemul este la Ungareti o fiinţă firavă şi frumoasă, trăind în albul hârtiei cu tandreți 
înconjurat de tăceri, de pauze care cheamă şi care lămuresc nevăzutul, poemul se încheagă şi prin 
cele nevăzute. Poate că efortul lui este acela de a prezenta poezia tridimensională într-un plan 
bidimensional, poezia ca linie ce străbate sensurile pure 

Cuvintele sunt puține în poem şi totul pare să transmită câte puţin din ceva nevăzut, dar 
cititorul trăitor prin poem se lasă captat de sugestie şi se prăbuşeşte în ființa poemului 

Distanţa dintre cuvinte este de fapt substanța poemului, spaţiul dintre cuvinte face parte din 
poem, este un fel de a scrie cu lumina sau cu sunetul 

Ruptura de lume a poetului reflectă suferința, dar suferința dă naştere poemului, şi de aici 
începe existenţa în univers, ca parte a universului prin rostirea lăuntrică. 

Poemul este fragment din istorie, viața te pregătește de moarte, pentru intrarea în tara 
poemului ca stare de graţie şi ca viaţă în sine 

Uneori poetul are nostalgia poeziei vechi, cu ritm şi rimă, abia perceptibilă în opera sa, dar 
chemarea spre rădăcinile poeziei italiene este vizibilă, mai ales la vârsta maturității. 

Imagini care şochează, agățarea de viaţă se face în momentul în care o noapte întreagă poetul 
a fost aruncat de viaţă lângă prietenul mort, atins de evenimente. 

„Moartea se ispășeşte trăind,., așa vede esența vieţii umane lângă piatra rece a bisericii, lângă 
piatra lipsită de suflet. Tensiunea dintre viaţa la care eşti chemat lângă o biserică şi moartea ca 
realitate a limitării umane — iată poemul 

„Să te bucuri de un singur minut de viaţă esentialš// Caut o ţară inocentă... Simplitatea 
cuvintelor redă complexitatea vieţii, dincolo de fraza ca un fulger este chiar viața simplă, poetul 
trecând dincolo de epocile arse cu frenezie, până la saturație. 


Evident poetul face parte dintr-o cultură cu vechi tradiții, dintr-un mediu care atrage poezia 
ca pe un fruct, aşa cum singur mărturiseşte. 

Taina poetului este prietenia cu noaptea, apăsat de gesturi care par nemuritoare, deşi 
pământene, sub un foc care provoacă la esențe. 

Lucrurile simple fac legătura cu poemul, imagini obişnuite care capătă sensul infinitului 
marea care poate şi ea să moară. 

Titlurile volumelor sunt semnificative, vin din fiinţa poetului şi ne îndeamnă la eliberarea 
prin poezie: BUCURIA: SENTIMENTUL TIMPULUI; CARNETUL BĂTRÂNULUI, etc. Chiar şi 
titlurile poemelor care ating cu un fin semn inima cititorului, iar versurile te purifică : Acum tace 
până şi visul. Caut pe cer chipul tău fericit. Carne melancolică. Omul, monoton univers. În acest 
secol al răbdării. Se duce rândunica și o dată cu ea vara. 

Unele poeme sunt mărturisiri lirice despre veşnicie, aproape că poetul speră într-o viață 
perfectă dincolo. unde poezia va fi asemenea eternității 

„Amintirile, un inutil infinit/ Dar singure și unite împotriva mării, intactă 

De la Ungareti înveţi să trăieşti pentru altundeva, înveți să scrii simplu, până ce cuvântul face 
parte din tine 


CĂLĂTORIA 


Prin volumul de versuri intitulat simplu, dar pătrunzător, CĂLĂTORIA, CORIOLANO 
GONZÁLEZ MONTANEZ, poet spaniol, este prezent şi în spaţiul poeziei din România datorită 
traducerii făcute de Eugen Dorcescu, poet şi el, cu simţul abisului. Volumul a apărut la Editura 
MIRTON, Timişoara — 2010 şi este o mărturie despre destinul omului în univers şi în locul în 
care l-a pus Dumnezeu pentru o vreme 

Versurile poetului spaniol sunt de obicei lungi, curgând tainic şi după o logică poetică 
proprie, reflectă umbrele unor civilizaţii pierdute, uşoare atingeri de altă dată, într-un peisaj vast, 
întrerupt de evenimente aparent banale, dar care sunt importante pentru sufletul omului 

Poezia aceasta vine dintr-un alt spaţiu, diferit de spaţiul mioritic şi este captivă omului de 
carne, neputincios, limitat, rămas atârnând între iluzia unui eden oricum pierdut şi iluzia 
eliberării, un om venind din măruntaiele pământului, cu tot ceea ce presupune aceasta: tristețea, 
durerea, singurătatea, sentimentul alungării, o lungă şi apăsătoare călătorie, deci. Toate sunt 
ilustrate de imaginea pietrei, a muntelui, a eremitului, a digului, a nopții şi zilei, a anotimpului, a 
frigului, ori temelor uitate de civilizația actuală. Oameni care au fost cândva zei în memoria 
prietenilor muritori, oameni singuri, paradisul pierdut, câmpiile deşertului în care timpul nu are 
sens, cuvintele vechi ale strămoşilor, memoria care încearcă să prindă esența. Apoi soarele, eroii, 
sunetul tamburinelor, ca o inimă ce bate, chiar tablouri simple, ori plaja ca loc de trecere, din 
această călătorie în alta 

Fraza lungă, poemul venind din infinitul deşertului, este întrerupt de haiku, scurt, fulgerat, de 
parcă fericirea nu poate dura, este aproape un păcat să fii fericit. Călătoria în tăcere are un final 

ărm, timpul se poate opri, durerea este veche şi lentă. 


dorit, celălalt ta 

Despre literatură poetul spaniol scrie: „CUM SĂ AFLI CÂTĂ memorie este în spatele unui 
cuvânt, în spatele unui vers? Cum să înţelegi câtă durere este în cuvântul ce o numeşte? Literatura 
nu este locul memoriei, nu este calea comuniunii cu celălalt, nici măcar cu noi înșine. Literatura 
nu este salvarea. Stihul este singurătate şi abandon.” 

Din această perspectivă poezia lui MONTANEZ exprimă o singurătate dusă la limită, desi 
salvarea este posibilă prin Iisus, dar parcă tradiţia îl împinge pe poet la limita existenţei, imaginea 
pietrei 


» PE PIATRA ACEASTA este scris numele nostru. / Pe această piatră se ivește cuvântul 
vulcanilor./ 

Pe această piatră am fost creați/și acesta este cuvântul pietrei de foc:/Fiindcă suntem foc și la 
foc ne întoarcem, /fiindcă pământul se naşte pământului și omul se naşte morţii,/durerea şi teama 
ne întunecă ochii/şi nopțile fără lună sunt mai lungi/decât zilele cu soare./” 

Haiku, loc de popas al luminii:"lumină, plajă şi cer:/unde rezidă totul/şi eu te rechem” 

Ori tablourile care, desi statice, par să prindă clipa trecătoare, să o fixeze în carnea omului 
singur: 

„O MARE ESTIVALĂ nepăsătoare turcoaz/ce eliberează de memorie şi de durere./O mare 
antică.” 

Concluzia: peisajul vine de altă dată, precum păcatul moștenit prin naturala naştere, prin 
codul genetic, imposibil de ocolit 

Finalul volumului aduce cumva eliberarea, kaiku luminos, ieşire din logica călătoriei ca 
destin: „pe nisip/patru urme de picior:/două sunt de copil/” 

În traducerea meșteşugită de Eugen Dorcescu avem echivalenţa unei poezii cu nuanțe 
spaniole, eşantioane dintr-o operă mai vastă, gândul care se poate simți dincolo de cuvinte, 
paradoxul care dă soluţia, iubirea care va nimici singurătatea, eliberarea prin iubire, gând care stă 
în spatele versurilor, translucid, imposibil de zis până la capăt, dintr-o mistică închisă în ritual 
Există şansa ca fiecare să fie fericit, dar asta pare un păcat, o conspirație împotriva sensului real al 
vieţii 

Sentimentul sfârşitului călătoriei pare prezent în poemele lui MONTAÑEZ: „ AM 
STRĂBĂTUT TOATE drumurile ce duceau/la toţi munţii observând cum cerurile trasau nori 
noi,/repetând toate numele mele pentru ca nici tu nici zeii/să nu mă uite când focul va consuma 
amintirile./” 

Amintirile par greu de biruit, e o povară care marchează omul de pământ. 

Sunt, desigur, legături între poezia lui MONTANEZ şi poezia lui Eugen Dorcescu, locuri 
cumva comune, ca motivul eremitului şi al edenului, dar asta face parte din destinul omului, din 
mişcarea sa pe elipsa eternității, lucruri neînțelese care provocă frumuseţea şi asta înseamnă 
prezența lui Dumnezeu, împotriva singurătăţii este cuvântul, peisajul, natura, spaţiul şi timpul, 
viziunea 

„EREMITUL APARE şi dispare/aidoma dunelor./Nimeni nu i-a văzut chipul,/dar legendele 
spun că el este alb/precum stelele,/orb ca durerea, /tăcut ca oamenii deşertului./Călătoreşte între 
pelerini,vagabonzi, războinici;/și, fără ca nimeni să-l asculte,/vorbeşte ca un profet/și recită, ca si 
când l-ar avea scris/în palma mâinilor sale,/destinul lumii, de la începutul/până la sfârşitul 
timpurilor.” 


VALEA REGINELOR, POEZIA ROSEI LENTINI 


Eugen Dorcescu ne propune un volum de poeme în limba română a poeziei scrise de Rosa 
Lentini” , traducere chibzuită din limba spaniolă, care aduce un argument liric în geografia literară 
a Europei, o antologie cu tristețe, apoi rezistența în fața evenimentelor contemporane, 
reîntoarcerea la coordonatele imperiului, ale istoriei care trădează prezentul prin motivele eterne. 


> Rosa Lentini, Antologia Rosa Lentini — Tsunami şi alte poeme, Editura online „Semănătorul” — 201 1. 
poezie, traducere de Fugen Dorcescu 

Antologia ne prezintă, la început, pe scurt, viaţa şi opera poetei, tandrețea versului în lumea 
europeană modernă, date care vin să informeze cititorul despre o lume aparte. o lume a visului 
străbătut de furtuni spirituale, de violența ultimă a lumii, de melancolia la marginea oceanului. 

Un moto interesant pentru acest volum: “Funcția cuvântului, dincolo de mica mizerie şi mica 
tandrețe de a desemna aceasta sau aceea,este un act de iubire: să creeze prezență”. - Roberto 
Juarroz. Acest citat dezvăluie temele principale ale volumului: detenta prezenţei, iubirea ca 
fulger târziu, mizeria zilnică transformată în poezie. 

În prefață Esther Ramón face o analiză interesantă a poeziei scrise de Rosa Lentini şi 
trimiterile sunt pertinente: „ Pentru Stefan Zweig, poetul “este un paratrăsnet solitar ce adună (...) 
întreaga tensiune atmosferică a focului sacru, şi această forță este aproape întotdeauna mortală”. 
ZWEIG, Stefan, 1999, 63. La lucha contra el demonio. Hölderlin, Kleist. Nietzsche. Barcelona: 
El Acantilado. 

Mai multe date în acest sens ne aduce Karl Jaspers, notând că Van Gogh consideră de 
asemenea munca sa de pictor ca un “paratrăsnet”. Asumând încărcătura simbolică şi 
transcendentă a fenomenelor amintite, Jaspers afirmă, în consonanță cu gândul conţinut în poezia 
lui Hölderlin: 

“Acum, cel care se expune pericolului este chiar poetul: poate sfârși nimicit, în timp ce 
misiunea sa constă tocmai în a capta divinul primejdios în forma poeziei şi în a-l transmite 
ființelor umane într-un mod care să nu fie dăunător” JASPERS, Karl, 2001, 198. Genio artístico 
y locura. Barcelona: El Acantilado. Citatul este important pentru că dezvăluie puterea poeziei, în 
general, de a prelua energiile debordante ale răului şi a le transforma în versuri care schimbă 
minţile, inimile, lacrimile spre bine... Fraza este profundă şi surprinde în acest context, dar 
focalizează lumile eterne ale poemului în poezia concretă a Rosei Lentini. 

Antologia reține poeme din ciclurile: 

Din “Citind-o pe Alejandra Pizarnik”, 1999 

Din “Caiet egiptean”, 2000 

Din “Sudul spre mine”, 2001 

Din “Cele patru roze”, 
Din “Veninul şi piatra”, 2005 

Titlurile dezvăluie ideile acestor poeme, sunt poeme care răscolesc cititorul prin profunzimea 
atmosferei poetice, este redată o altă insulă în lumea contemporană, insula protectoare, cea pe 
care se refugiază copii poemului, insula cunoaşterii prin versul luminat 

Lecturile, istoria, evenimentele imediate, brutale. sunt aduse în poezie de către Lentini, iar 
traducătorul, important poet contemporan, simte versul şi lasă poemul să zburde, să curgă spre 
cititor în limba română, aproape la nivelul creației originale, cumva intacte, de sine stătătoare. 


„Trebuie să scrii ca într-un legământ 
săpând în umbră, cu lumina înăuntru. 
Şi zice: “iarna urcă prin mine” 

şi este mai în sine cu sine însăşi 
Tăcerea ţi-a luat în stăpânire poarta 
șanțul şi golul. Cineva trece 

ca un lup cenușiu în noapte 

cu puii săi jupuiţi 

în timp ce moartea îi ciopleşte oasele 
ca pe nişte sculpturi, ca pe niste flaute. 


Există un loc unde se formează întrupările poetice, o lume a poeziei concrete şi lentele pliuri 
ale dublei memorii 

Urmărind poemele descoperi versuri memorabile: a zămisli absența, după-amiaza îmbracă 
în aur grădinile, lumina strălucitoare care s-a scufundat în Egipt, Egiptul tindea spre stele ori se 
afunda în nisip, grăunțe de somn pe care ne sprijinim capul, apa a şlefuit cântecele, marea 
pasăre a crepusculului iluminează drumul de întoarcere, odihnindu-se cuvintele iau forma 
obiectelor. 

Rosa Lentini este fascinată de trecerea și tăcerea imperiilor, e jocul divin care controlează 
lumea, istoria trecută care se reinventează în prezent, puterea şi măreţia care alunecă în ape şi 
nisipuri, marile edicte inundate de timp, apoi ieşirea, salvarea prin poezie, credință, cântec. Tema 
Egiptului este una puternică, a fascinat oamenii pentru că le-a marcat destinele, iar imperiul actual 
ne marchează destinele fie că este în joc prestanța Statelor Unite, Europa, China, fie că este în joc 
moartea noastră cea de toate zilele. Prin poezia Rosei Lentini descoperi că puterea imperiului st 
în fragilitatea sa... Se dezvăluie cititorului mecanismele imperiului, meandrele care îl desenează, 
deschiderile spre lume şi Dumnezeu... Egiptul a fost o temă importantă în creştinism. dar şi una 
în manualele de istoriei lăsate în mâna păcătosului, o temă a eliberării de sub tirania sistemului 


„Din vechiul Egipt se remarcă geografia sa egocentrică. Desenul lumii în 

formă de triunghi cu un vârf în jos reunea cele două părți ale țării, 

cea înaltă şi cea joasă. O linie în centru îl împărțea în două. Figura obținută din această 
reprezentare era cheia vieţii. cheia întregii existente. În termeni 

generali nordul era bogat şi sudul mult mai sărac. Marile capitale 

precum Memphis, Tebas ori Alexandria înfloreau la frontieră pe malul Nilului sau 

în deltă aproape de mare. 


Egiptul tindea spre stele ori se afunda în nisip.” — Cheia lumii 


Eugen Dorcescu simte aceste poeme şi le dă o atenție deosebită, versul plutește frumos în 
mintea cititorului, pătrunzător şi tainic 

Fragilitatea fiinţei, ca şi fragilitatea imperiului sunt testate prin tema tsunami, forțele 
necontrolate ale energiilor create, cele care mătură bulevardele istoriei și face mereu curat în 
lume, pentru a conserva lumea, cu toate că individul, concret, e pus să reziste acestora, să biruie 
cumva, irațional si divin, e rezistenţa prin viața simplă, ca viaţă. 


» Mai târziu pe străduţe şi pasaje 
în casele dărâmate, sub pietre 

şi graiuri o călătorie amorțită: 
fuziunea intimă cu noaptea, odihnă, 
transparenţa intactă 

a unei ape cu peşti mai reci 


mâna pe care nu izbutim s-o trezim. „- Tsunami II 


Efortul poetului, a poetei, în lume este redat prin poemul Hărți, de fapt o privire de sus în 
istorie, un contur ieşit din ceața poemelor, în aceeași manieră precum în vremurile genezei. A 
privi detaşat lumea este efortul suprem al omului, conştiinţa destinului său în univers. 


„Şi priviri pe deasupra distanţei 

fiindcă prezenţele îl susțin mai puţin pe om 

decât cei absenți, atât de asemănători în liniştea lor 
naşterii lumii 

şi precum izvoarele de asemenea liniile 

de culori nauftagiate 

spălate după un timp de nisip. ,, 

Este o hartă a posibilului, o hartă eternă, dragostea se scrie la acest capăt de cer, pe aceste 
ulite simple, iar timpul din care suntem alungați. dă putere vieții, centrul plin de dorință si 
absenţă 

E un loc pentru cei care visează în Valea Reginelor, un Templu pentru Femeile Faraon care 
au marcat trecutul, au dat sens deşertului şi mişcarea Nilului în istorie, o poveste care se va ivi 
înspre lumină 

Eugen Dorcescu notează în prefața volumului: „Memoria si copilăria se aliază în poem, se 
condensează, pentru a se preschimba în lemnul unor vâsle iute-trebuitoare, dar nici grădinile, nici 
poveştile lor nu sunt de ajutor, fiindcă nu-i lemn îndestulător pentru a ridica diguri. Doar pentru a 
arde. Pentru a ilumina un scurt răstimp, o clipă.” 

Poezia Rosei Lentini luminează o clipă istoria imperiului cu limbajul special al celei care a 
străpuns tsunami cu puterea memoriei şi a şoaptei 


PĂTRUNS DE CUVINTE SAU DREPTUL LA CULPĂ 


Într-o lume care isi căută ieşirea spre larg, fardată cu păcate, Lucian Hetco are curajul si tăria 
de căuta singurul drept posibil, dreptul la culpă, îşi asumă limitele date sieşi în volumul cu 
acelaşi titlu: DREPTUL LA CULPĂ — Agero, 2004. 

Fuga de realitate şi de eroare, dorința după o altă imagine într-o lume mai mult sau mai puţin 
mişcată, par a fi tendinţele în moda existenţială a vremurilor din urmă. Brusc, omul european, 
ieşit din umbra războiului mondial, uită că e făcut din țărână, fragil şi transparent. Poetul, însă, 
şopteşte demn dreptul său la vină, o vină tot mai accentuată în lume, vina colectivă proiectează 
vina individuală. Dreptul la culpă e dreptul la speranță, la spovedanie şi la curăție, pentru o altă 
lume, poate mai bună. 

Căci, iată, cel care mărturiseşte este iertat, iar vina cea mai mare este cea nemărturisită 

Lucian Hetco e în căutarea unei țări, e la mijlocul podului, după cum mărturiseşte într-un 
poem, cu timpul curgând spre alte zări, prin el şi prin toate. Din această perspectivă a căutărilor, 
poetul vede finalul, e o viziune spirituală provocată de energia care îi marchează ființa, o viziune 
a unui om, neînsemnat în aparență, ca toți oameni, dar care poate, la un moment dat, să lase 
semne în anotimpul european al civilizaţiei 

Tată modul în care Lucian Hetco se vede spiritual: „Un nimic răzlețit / Existând între / 
Imposibil, / Fantastic, / Şi Minte / ,, 

Dar puterea de a atinge destinul pur de om între două lumi nu-i este străin: 

„Și fără a înceta de a fi om, / cu bucurie / mă las capturat de logică, / cu exigența unui spirit 
dornic de noi orizonturi, / ce se pot întrezări. / ,, 


Hetco este conştient de realitatea lumii văzute si nevăzute, călătoria sa dincolo de pod, e una 
spre o țară înaltă, cu dimensiuni spirituale eterne, infinite, de unde orice poate deveni posibil, 
poetul depăşind limitele înguste ale lumilor posibile pe pământ, cu un efort delicat şi pătrunzător. 

>. că lumea asta nu-i făcută / doar din vizibil, / ci cu atât mai mult / din nevăzute, / din cele 
fără de trup. /... „ ... curajul acesta de a vede dincolo de cortină este curajul unui cuceritor, chiar 
dacă în căutările sale se simte uneori înfrânt, sau fără putere, dar e o aparenţă, pentru că dincolo 
de toate el face parte din soiul celor deosebiți, din cei care, într-un fel au fost aleşi, prin dragostea 
lui Dumnezeu, nevăzut dar prezent în vers, ca o umbră a cuvintelor care ard deasupra zilei 

Deosebiţi - „Toți ne voim unicate, / în baza repertoriului nostru de / ciudăţenii, / şi 
banalităţi / ridicate la rangul de calitate. // Şi cum nu ne mulţumim să viețuim / fără să facem 
gălăgie în jurul nostru, / subliniindu-ne micimea în vorbe mari, / mă-ntreb: / cine ne împiedică / 
Să ne depăşim / slăbiciunile? / De ce avem prudenţa / să nu ne respectăm / jurămintele? / / Şi nu 
mai suntem stăpâni Peste superstiții, / şi compromise. / 

Această deosebire a sa, asumată, nu este una frivolă, pe care o depăşeşte, cu toate ispitele 
vremii, este conștiința adevărului săpat la naştere în om. 

Pentru autor iubirea este modul de a ieși din cotidian, motivul de găsi valoarea tandră şi ascunsă 
din frământările inerente vieţii, calea spre taina istoriei. Dragostea pare a da echilibru celui care a 
trecut de pod, celui care îndrăzneşte acest echilibru peste ape mari şi care aşteaptă semnul 
învingătorului, în tăcere şi smerenie, de parcă viața e totuşi un ritual prin care putem găsi şi atinge 
eternul, adevărul: „Lăceam ca apa / adâncă, / netulburat de picătura de- Apoi. ,, Versul indică un 
poet sensibil. atent. un poet al lucrurilor profunde și esenţiale, dincolo de logica zilnică a 
existenţei care ne macină, cu toate că o resimte în ființă: „Mă simt străin în ființarea trupească, / 
închistat în Eul meu segmentat. / ,, 

Cu toate acestea el are curajul să pună întrebări, pentru că punerea întrebării este izbirea 
porților, apoi vine şi răspunsul: „Să mă mai întemeiez o dată, / pentru a mai putea deveni? / ,, 

Întrebarea este una care ţine de intimitatea adevărului personal, a relației cu divinitatea, 
singura care poate renaşte ființa prin puterea spiritului, dacă aceasta doreşte o altă întemeiere, o 
altă zidire spirituală 


Dragostea provoacă la o altă şansă, chiar dacă femeia si bărbatul par la un moment dat rivali, 
eterni rivali între adevăr şi slăbiciune: „Necunoscuţi şi singurateci, / ne răfuim cu modernitatea, / 
Slăbiciunea cu rangul ei de lege / ironic - / ne leagă de concret. / Pătrunși subtil de omenesc, / ne 
mai rămâne o şansă: / Să ne iubim din nou. ,, 

Din această stare, Lucian Hetco îşi şopteşte dreptul la culpă, dincolo de sentimentul puternic al 
dragostei, pe care îl depăşeşte: „între întâmplare şi conştiinţă, / exercitându-mi activ / dreptul la 
culpă. / „ 

De fapt el mărturiseşte: „In lipsă de drag, / mă las pătruns de cuvinte /...” 

Pătrunderea ființei de cuvinte pare o stare profundă de rugăciune, deschiderea canalului spre 
cele de Sus şi relația, chiar invizibilă, dar reală, cu cerul prin asumarea umanului ca ecuație 
posibilă între etern şi clipă, între infinit şi nimic: ,, Sunt om, / nu datorez nimic nicicui, / mă 
înțeleg făr-ajutor, / esența-mi este fapt, / fiinţa îmi dă zbor. ,, 

În concret, poetul accentuează tensiune dintre extremele cunoaşterii imediate şi a cunoaşterii 
absolute, dincolo de durere şi iubire, dincolo de pendularea dintre a fi şi a nu fi 
De remarcat smerenia si delicateţea existenţei, chiar dacă în spatele temei ar putea fi țipătul ca 
argument, dar poetul are răbdarea de a nu trăda omenescul din sine, de a ține sub control 
impulsul, instinctul destinului propriu: „Sunt ceea ce sunt, / si nu spun Nu şi nici Da, / posibilul 
meu /e rătăcirea în dor. / „ 


Sub caligrafia versurilor se ascunde o fiinţă puternică spiritual, o experienţă care marchează 
cititorul prin puterea de a accepta datul, destinul şi planul nevăzut care ne pătrunde si ne 
depăşeşte, chiar dacă Lucian Hetco nu foloseşte un limbaj al metaforei explozive şi căutate, ci un 
limbaj exact, al celui care știe să spună lucruri profunde în cuvinte delicate, care ating gândul, 
precum în ştiinţele exacte unde misterul vine din echilibrul realului asumat 

Căutarea absolutului, acceptarea esenței umane asa cum a fost dată omului la creaţie, 
dragostea, gestul simplu şi sensibil, puterea de a trece peste aparențele de fiecare zi cu banalul 
inerent, puterea de a traversa podul, urechea sensibilă care aude picătura de Apoi, într-o lume 
care nu mai are timp să vadă finalul, pentru că dacă e un început, e şi un final 

„Mi-e timpul scurt /Zăbovit în dorința de Etern. „ 

FLORI DE CIREȘ CU LUCIAN HETCO 


Lucian Hetco are dorul după lucrurile liniştite şi curate, caută o faţa de om, sau faţa iubitei 
pentru a regăsi ceva ce s-a pierdut demult şi ceva frumos ce s-a mai întâmplat. 

Ducând o viata de calator prin poezie şi prin Europa, purtând în suflet o țară cu nume straniu 
în lumea civilizata, rămâne fidel modelului firesc de viaţă în care lumea chiar ar putea trăi cu 
bucurie 

Poezia sa este una în care simți ceva din liniştea lacurilor de munte în care cerul caută esența 
timpului si a iubirii. marcat de amurgul roşu, de flori de cireș. sau de atingerea picăturii pe tigla 
fierbinte, ca într-o îmbrățişare cosmica. 

Foarte atent la gesturile simple dar concrete şi penetrante, Lucian Hetco caută eternitatea şi 
pare ca o găseşte mai ales când se lasă purtat de sentimentul dragostei şi a liniştii eliberatoare. 

O dragoste deschisa în creaţia lui Dumnezeu, o dragoste pentru simplitatea care mişcă inima şi 
muntele în lumina zilei 

În căutarea esenţelor, brusc descoperă "realitatea mea " , o realitate în care e ceva misterios 
şi divin. Lucian Hetco o tratează obiectiv, până la limita în care cuvântul devine poem, iar poemul 
lină şoaptă de scară. Aventura de a plonja în sine c una care deschide lecţia primelor începuturi, 
atinse de puritatea gestului primar pierdut în călătoria spre perfecţiune. 

Atent la ținutul prin care trece, poetul descoperă sensul mişcării şi sensul propriei ființe şi din 
punctul de vedere al ființei, sensul în care merge lumea e altul. e risipă de energie. oboseala care 
marchează spiritul. ( În poemul Plăpând ) 

Ceea ce da putere e starea, poziţia ființei, tăria ei de piatra de hotar, o piatra având temelia, 
şi concluzia care vine spre cititor: Lucian Hetco se simte piatra de hotar a gândului românesc într- 
o altă țară, o extindere a limitelor noastre până departe, în continentul mişcător al veacului. ( în 
poemul Piatra de hotar ) 

Delicat şi sensibil, poetul e un serib al stărilor, înregistrează cu trupul, cu ființa ecoul din 
lume reflectat în carnea sa, un receptor al glasului divers şi nevăzut care mereu spune lucruri 
necesare: oboseala, trecerea prin tunel, gustul depărtării, ascunderea după draperiile 
universului, liniștea şi starea unui loc virtual, dar real în schimbul prezentei ca spaţiu, 
secretul devenirii fiinţei care stă ascunsă de la facerea lumii în sinele nostru. 

Caligrafia stărilor e una discreta dar profunda. Renunţând la metafora stridenta, poetul 
prefera şi caută aceasta scriere cu ființa în mersul ei spre altceva mult mai înalt. Fraza curge firesc 
şi aduna în ea istoria personala a omului în mișcarea sa spre cetatea albastră care îl aşteaptă 

"La început era Cuvântul / bunătatea si dulceaţa / muzica si mlădierea, / sunetul purtat / 
Sensibila simplitate / Îşi caută puterea /. " 

Se simte la poet acest mers dinspre cele divine în căutarea puterii de a fii, dar nu oricum, ci 
prin puritate şi relaţia corecta cu sine şi cu lumea, o relație necesara dintre părțile care se caută ca 
făcând parte din acelaşi Cuvânt. Accentul pus pe misiunea omului în societatea actuală, marcata 
de ruină, dă lumină frazei, mai ales ca în spatele versului este iubirea. 

Lucian Hetco asculta cântecul profund venit din eternitate şi îşi organizează eul sub imperiul 
unei melodii pe care o receptează discret, parca într-o ceremonie religioasa, e starea de căutare a 
prezentei divine care sa dea sens, poetul are o ureche muzicală capabilă să prindă undele profunde 
ale universului, venind de departe. Apoi urmează tăcerea care, paradoxal, pune în mişcare, 
tăcerea care da impulsul spre clipele furate. E o taina aici care se releva la modul personal, dar 
care face legătura cu cealaltă fiinţa din departele ce va sa vina. ( În poemul Cântecul ) 

Poetul surprinde şi trăieşte esența iubirii în poemul " Noi doi ", o căutare a matematicii 
divine, când tragi linie, observi acest număr care devine unul, un număr al esenței, un vis cu doua 

trupuri, contopirea pare una a necesarului structural, până la sfințire, sub eterna întrebare care 
desparte şi leagă în acelaşi timp doua ființe. 

" Eram doar noi / doua trupuri / doua păreri, / o singura iubire. / Si mai erau și tăcerile dintre 
noi / sparte / dintotdeauna / de cristalul cald / al fiecărui cuvânt de dragoste / abia şoptit / O 
singura iubire am fost, nu-i aşa, ? / O singura tăcere, un vis cu doua / Trupuri. / 

În dragoste bărbatul se simte de cealaltă parte a timpului, deja pare ca a trecut hotarul, a 
depăşit limitele corpului şi a minţii aşa cum au fost date omului care vibrează în prezenta femeii, 
o vibraţie adânca, a cântecului de început. ( În poemul Clepsidra ) 

Mişcarea bărbatului în anotimpul iubirii e una care marchează, un sigiliu special, iar ruperea 
de starea aceasta a miracolelor, descoperă adevărul, de la dragoste la cunoaştere, e calea ce 
deschide clipa. ( În poemul Adio ) 

Un obiect simplu aparent, oglinda, are importanta, face parte din peisaj, devine vie, captând 
ființele în plina iubire. ființe care se pierd în eternitate, ce dăinuie, femeia şi bărbatul caligrafiaţi 
în argintul veşniciei 

In poemul Nesfârşit Lucian Hetco surprinde esența existentei, un mers al omului în doua 
lumi simultan, unul parcă mai corect, celălalt trecător, într-o călătorie prin peisajul zilei, una care 
scapă realităţii, până la mister, în aşa fel încât nu se ştie câte ființe suntem, proiectate una în alta, 
ființa de astăzi, cu cea de ieri, cu cea de mâine, un om în mişcarea spre desăvârşire. 

"Rămâi cu bine, Trecătorule, / ce îţi numeri pașii cu deznădejde / rămâi cu bine, Trecătorule / 
ce îţi numeri paşii în paşi. / Adu-ti aminte de caldarâmul pe care călcam împreuna, / în sir indian, 
tu pe urmele mele / eu pe urmele tale. / Nu ştia nimeni / câți am fost / şi câți vom mai fi, de ce am 
fost / şi de ce am fi./" 

Dincolo de poeme Lucian Hetco căuta lucrurile simple, esenţiale şi profunde, cele care dau 
lumina gândului, o vorba buna, cinstea, omenia, prietenia, poemele frumoase, un eseu la 
subiect, scris corect și adevărat într-o lume mișcata, căldura familiei și, deşi nu o 
mărturiseşte, amintirea femeilor frumoase care i-au marcat tinereţea. 

Tânjeşte după loialitatea între prieteni, ca semn ca lucrurile se pot leagă în timp şi prin 
cuvânt. 

Deşi trăind în Germania, într-o zona a rigorii, sufletul i-a rămas legat de Oradea, acolo unde 
s-au creat primele visuri ca om, eseist, poet, matematician și iubitor de fotbal, cântând la doua 
instrumente în căutarea melodiei de început de lume care sa -i aducă pacea în suflet, redactor de 
revista electronica cu trend internaţional, atent la cei care aud muzica lumii şi intra în economia 
exacta a veşniciei, Lucian Hetco susține revista AGERO, din pasiune, pasiune de a fii într-o 
Europa în care termenul întră sub exclamaţia lui Hamlet. 

A fi sau a nu fi la modul real, dar sub marile întrebări ce unele nu s-au spus niciodată. 

Dar ceea ce pare important pentru poet este faptul ca din departele aproape îi tratează pe 
poeti, pe cei care iubesc spiritul înalt, cultura şi poemele şi istoria unui anotimp pierdut undeva 
între primăvara şi toamna, un anotimp al celor aleşi de Cuvânt, îi tratează ca prieteni pur şi 
Simplu, prin puterea de a înțelege glasul 


Deşi ceilalţi nu aud acel glas, totuşi Hetco aude ecoul lui 


CODUL LUI DUMNEZEU 


Uneori vin spre om mesaje care par neînțelese sau care atrag în mirajul unei lumii care părea 
ascunsă. Cartea lui Gregg Braden CODUL LUI DUMNEZEU apărută la Editura „ FOR YOU „— 
Bucureşti, 2005 este o carte ciudată pentru că autorul a căutat să transmită celor care o citesc şi 

celor care nu o citesc, chiar, în mod paradoxal, un lucru esenţial, acela că Dumnezeu şi-a pus 
semnătura în interiorul nostru, în noi, e un semn care ne marchează. De aceea acest paradox, 
pentru că mesajul există oricum, poate nu suntem conştienţi de acest lucru, poate nu ni s-a 
descoperit aceasta, poate nu suntem atenți, sau nu avem inimă pentru un astfel de masaj, deoarece 
pe o inimă de piatră nu există posibilitatea să apară, doar pe una de carne, după cum scriu vechile 
Cărţi ale lumii 

Autorul depune eforul de a uni prin textul său mesajul vechi cu ultimele descoperiri ale 
ştiinţei, dar punând la un loc înţelepciunea veche, vizibilă, cu cea nou, subtilă, dar alunecoasă, 
rezultînd un lucru cutremurător — Dumnezeu şi-a lăsat mesajul în fiecare celulă din corpul nostru. 

Numele lui Dumnezeu este unul ascuns în textele sacre ale evreilor, dar poate în texte mult 
mai vechi, un Nume tainic, mai mult decât trei litere formal scrise pe piatră, pe pământ, pe piele 
de animal, pe paipirus. Păstrarea acestui Numele a fost o sarcină importantă a înțelepților lumii, 
pentru că omul slab. s-a temut de om. omul iniţiat s-a temul de cel neiniţiat. 

Viaţa are la bază patru elemente- hirogen, azot, oxigen, carbon, care intră în structura ADN- 
ului. Surpriza vine în momentul în care schimbând cele patru litere din Numele Celui Prea Înalt 
cu cele patru elemente de bază, ni se relevă faptul că întreaga viaţă este creată din diferitele 
combinaţii ale Numelui Prim a lui Dumnezeu, Cel care poate fi înţeles ca ,, Eternul ,. 
Semnificaţia literor sacre este ,, în interiorul corpului „şi este gravată în codul genetic. Rezultă 
că fiinţa umană are o moştenire comună, că viaţa este legată de viaţă, că existența mesajul nu e un 
lucru la întâmplare, ci că suntem creiati 

Cartea ne propune o nouă ştiinţă — gematria, ştiinţa care leagă numerele de litere şi 
semnificaţia profundă a acestei legături. Cartea este la limita speculației, a ştiinţei, a textului 
sacru. Cine cunoaște elemente din vechile limbi ale lumii, cine are dragoste de cunoaștere şi care 
este pasionat de lucruri profunde va avea o bucurie secretă, dar va trebui să rămână la dispoziția 
lui Dumnezeu, pentru că este pus în lumină secretul din trecut cu proiecția viitorului legat de om 
ca ființă pe pământ, cel care poate distruge sau poate păstra ceea ce este viu, ce iubeşte şi ce are 
sens, pentru că facem parte din prima generaţie care ar şansa să fie o generaţie de părinți ai unei 
lumii de pace, un altfel de lume, totuşi. Cartea este o carte a unui vizionar, a unui carturar care 
vrea să ne atingă inimile cu puterea de a spera. 

Autorul a simţit nevoia unei note introductive, argument dar şi modalitate de iniţiere, pentru 
că misterul ne oferă semne, indicii, ne arată într-un fel calea şi pentru că diferenţele dintre noi 
sunt argumente pentru a rămâne uniți, conservând viața ca dar venit de Sus. El pune accentul pe 
faptul că teoria se întâlneşte cu argumentul real, palpabil pentru că puterea cerească este în noi 
mai mult decât credem. Tot ce este viaţă vine din Dumnezeu şi în Numele Lui. În scrierile vechi 
este acest mesaj, dăinuie, în fiecare celulă din corpurile vii este acest mesaj la fel ca pe un 
pergament sacru, de aceea acest mesaj trebuie aplicat în viețile noastre, pentru a rezista în viitor 
pornind de la lecţiile trecutului 

Sunt motive pentru a deveni credincioşi, pentru a crede, cunoaştem puţin şi de aceea ne 
putem apropia de Cel Prea Înalt doar prin credință. Cartea are si câteva note de final, scopul este 
acela ca fiecare dintre noi, conştineţi de măreția mesajului pe care îl purtăm să dorim a conserva 
viaţa, pacea, de a evita căderea în Marele Nimic 

Autorul este un important scriitor contemporan şi publicul românesc îl poate cunoaşte prin 
această carte, dar si prin altele, ca EFECTUL ISAIA — un best seller. El a insistat în roul 
copleşitor al spiritualităţii în tehnologie ca fost inginer de proiectare în sisteme informaţionale, 
fiind un lider în lumea occidentală care militează pentru unirea dintre înțelepciunea trecutului, cu 
ştiinţa, cu tehnologia şi pacea viitorului. A unit în viaţa sa pregătirea în domeniul ştiinţelor exacte 
cu accesul direct la templele, la mânăstirile trecutului şi la scrierile de început atât cât ni s-au 
păstrat, pentru a le aplica în viețile noastre astăzi şi mâine şi să le putem desăvârși 

Despre carte autorul mărturiseşte: „ În primăvara anului 1990, am renunțat la carieră de 
succes ca inginer şef în proiectarea de sisteme informaţionale în domeniul aerospațial şi al 

industriei de apărare, pentru a mă dedica, complet, muncii de elaborare şi de prezentare a unor 
astfel de principii ale unităţii. 

Api el continuă : „ Această carte este povestea unei raţiuni de a crede că putem alege şi că 
posedăm puterea unui nume unic pentru a uni familia noastră globală, în prezența neînțelegerilor 
care, uneori, par insurmontabile. ,, 

Din păcate unele cărți au nevoie de argumente din partea autorului pentru că puţini mai ştim 
că legătura directă între literele vechi ebraice şi elementele chimice care susțin viaţa, sugerează 
faptul că veche scriere Sepher Yetzirah este o prezentare foarte precisă a activităţii lui Dumnezeu, 
carte care se foloseşte de literele care îi formează Numele ca elemente chimice, pentru a crea 
universul într-un demers divin care uncori alunecă printre degetele noastre oarbe. 

Cartea merită citită pentru este un argument pentru a căuta să rămîi lângă Dumnezeu 

Ceea ce este important pentru lumea creştină e că se confirmă încă o dată si într-un alt mod 
că Dumnezeu a vorbit desăvârşit prin Fiul Său — Isus Hristos. Recitind Evangheliile vom 
descoperit că Isus a spus că Împărţia lui Dumnezeu va trebui să o căutăm în lăuntrul nostru, tot El 
a afirmat că pentru a avea credință trebuie să-L cunoaştem pe Dumnezeu și pe Fiul şi să privim la 
tot ceca ce face El pentru că avem astfel posibilitatea de a primi revelaţia. 

De multe ori lucrurile importante sunt cunoscute de oameni simpli care, smeriţi, citind 
Scriptura ştiu ceea ce oamenii de știință se străduiesc să afle prin mijloacele specifice complexe şi 
uneori la limita riscului. 


TREZIREA LA PUNCTUL ZERO 


E un punct zero. Un punct în care lucrurile încep să ia o altă direcție, un alt punct cardinal, 
valul care ne duce, care ne poartă într-o zonă ce pare necunoscută, dar care este una necesară. 
După cum defineşte autorul cărții TREZIRE LA PUNCTUL ZERO , domnul Gregg Braden, 
punctul zero se poate stabili acolo unde cantitatea de energie vibrațională, asociată materiei scad 
la zero, după parametrii ce definesc această materie. Deci totul se bazează pe rigoarea ştiinţifică, 
după cum lasă să se citească în cartea tipărită de Editura „ FOR YOU „, , Bucureşti — 2005 

Lumea caută noile sensuri ale dezvoltării, acolo în punctul acela, omul poate trăi o experiență 
unică, a schimbării, a trecerii într-un alt plan. 

Gregg Braden depune un efort necesar pentru unirea scrierilor vechi, cu toată comoara de 
înțelepciune primară și cu prospeţimea informaţiei venită din sursa primă, cu ultimele date 
ştiinţifice, acest arc peste timp, unul care uneşte prin lumină, ne readuce în minte soluţiile care le 
avem la îndemână ca specie, pentru ieşirea din căderea liberă deliberată pe care am adoptat-o, 
aproape orbi în mijlocul universului. Autorul uneşte cunoaşterea exactă, de natură ştiinţifică, 
fundamentată, cu date din mânăstiri uitate, din cărți care au fost pierdute prin memoria noastră 
prea fragilă. 

Punând problema trecerii de la o eră la alta ca moment unic în memoria colectivă şi 
individuală, trecerea este atracţia dintre magnetismul planetar, aflat în descreştere şi creşterea 
frecvenţei planetare, amândouă apărând într-un anumit moment, astfel că tiparele de exprimare 
umană, printr-o conştiinţă altfel vor apare ca amprentă a creației, până la nivel de celulă 

Ceea ce pare interesant la această carte este că totuşi autorul apelează la valorile 
fundamentale ale cunoașterii si ale trăirii, în primul rând la cele creştine, pe care le abordează cu 
mult curaj, ideea învierii fiind una esenţială în teologia creştină şi modul de rezolvare a ieşirii în 
eroarea păcatului. Isus este considerat ca Fiinţa Exemplară Universală, iar mesajul său este cel 
mai important pentru lume pentru că aduce o nouă speranță, o nouă şansă, depăşind dogmele 
religioase, canoanele impuse anterior, prin denaturarea învăţăturii originale. Iubirea, compasiunea 
şi o nouă viziune impun lumii un model care este cel mai viabil. Analiza făcută fenomenului 
petrecut în urmă cu peste două mii de ani este una acceptabilă, încadrându-se în linia apologetică 

normală. Dar autorul forțează, pentru datele care îi parvin din alte culturi, date asemănătoare îl fac 
să vadă cu multă claritate că mergem spre punctul zero, de acolo vom putea ajunge altundeva, 
într-o stare mult mai bună. Unii vor ştii asta, alții se vor trezi mult prea târziu, legați de pământ şi 
de era în care au venit în lume. 

Se pare că toate acestea reprezintă oportunitatea de a redefini, ura, frica, separarea, lumina, 
întunericul şi rolul pe care îl joacă toate acestea în viața noastră, în contrapunct cu starea profundă 
a compasiunii, ca stare fundamentală energizantă, ce dă sau duce mai departe omul şi umanitatea, 
ca întreg. 

Ceea ce pare important este că oamenii trăiesc sentimentul profund al schimbării în toate 
planurile trăirii noastre, social, politic, ştiinţific, religios, în timp ce lumea migrează, este în plină 
mişcare, falimentul unor sisteme care dădeau siguranță, nu mai au acum puterea de susține v 
Ideea că au mai existat pe pământ civilizaţii care au dispărut, urmele probează asta, scrierile 
susțin asta, oamenii cred asta, ne atrage atenţia. Dar ceea ce marchează lumea este schimbarea 
climei, mai exact a modelelor de climă cunoscute şi la care ne-am adaptat, ființa noastră începând 
să fie afectată de noile modificări 

Omul pare că are darul de a dori schimbarea, a sunat trâmbiţa, a venit vremea schimbării, nu 
ne mai putem minţii, o gândim, o simţim, totul este aici. Studiile arată că în structura celulei 
umane au avut loc schimbări care sunt adaptări la noile boli cunoscute sau necunoscute. 
Fenomenele seismice sunt tot mai presante, numărul. durata, modul de manifestare sunt altele. 

Uneori apar şi vindecări miraculoase, unele boli crezute incurabile au fost depășite, dovadă 
că ființa umană își recapătă unele puteri pierdute. 

Enumerările pot continua, cartea insistă în analizarea lor prin metode ştiinţifice, iar paralela 
făcută între Biblie, datele ştiinţifice și manuscrisele vechi din diverse culturi probează acest lucru, 
întăresc ideea şi pun pe gânduri cititorul 

Totul în jur pare să depună un efort important pentru că lumea face pasul spre adaptarea la 
noile modele prezente invizibil, dar real 

Învierea este, în viziunea autorului, un termen nereligios, care înseamnă trecerea conştientă a 
vibraţiei fiecărei celule a entității corp — minte — spirit, către un alt model de a se exprima, iar 
schimbările de pe pământ, din univers, ajută această adaptare a omului ca individ şi la nivel de 
comunitate. 

Cartea merită citită, deşi nu face parte din tradiţia noastră culturală, informaţia bogată, 
teoriile vehiculate, ideile care atrag prin deschiderea unei noi viziuni, a speranței, a unui viitor 
aflat în mâinile Creatorului, sunt optimiste şi declanşează noi energii 

Schimbarea are loc acum, dincolo de ceea ce suntem. 

Marile profeţii au prezis aceasta. 

Știința o confirmă, viaţa noastră spune da 

Autorul e la limita dintre ştiinţe, e la limita speculaţiei, dar şi a formulei exacte. 

Se pare că schimbarea este aici, noi am ajuns la limita erei care a fost şi suntem aproape de 
limita erei care vine 

Metafora preferată a poetul este lumina, termenul lumină apare în toate textele vechi, este 
informaţia electromagnetică, vizibilă sau mai puţin vizibilă la nivelul nostru limitat care ne 
marchează ființa şi care ne ţine în ființă, iar Gregg Braden insistă pe factorul lumină, poate şi 
pentru că în prima zi a creației a fost făcută lumina. 


OMUL CARE FACE VOLUME DE POEZII 

Un nume : loan I. Iancu. O editură : “SIGNATA “. Un oraş Timişoara. 

Într-o vreme în care poeţii par rătăciţi în deşert, uitaţi de societate, uitaţi de oameni, pierduţi 
în Împeriul cuvintelor, departe de realitatea crudă care devoră frontiere, suflete, destine, când a 
publica o carte înseamnă o aventură prin labirintul carnivor al accizelor, Ion I. Iancu, editor, face 
cârți de poezie. Simplu, aproape nevăzut, editorul tace, dar pune pe tava vremurilor capete de 
poeti spre indiferența publică a puterii, care isi este îndeajuns prin spectacolul mediatic fară ieşire 
la mare 

Un volum de versuri înseamnă muncă, luciditate, puterea de a depâşi bariere, de a trece de 
limite, de a câşitiga o lume şi de a pierde o lume, poezia înseamnă puţină prospețime într-o lume 
în plină viteză care este în căutarea unei busole, poezia înseamnă biruința asupa îndiferenţei, faţă 
de vocea eternă care ne transmite mesaje despre noi, despre viitor, despre trecut. Multi poeti, 
scriitori din Transilvania, din zona Hunedoarei şi-au recăpătat opera datorită lui loan I. Iancu, 
editorul care a ştiut să facă volume de poezii, romane, studii, o operă care ar fi rămas în 
manuscris, închisă în scoica timpului, departe de viaţă 

Poate Eugen Evu, poate Dumitru Hurubă, poate Paulina Popa, poate loan Evu, poate Raul 
Constantinescu ar fi fost altfel, dacă nu ar fi fost editorul care să accepte opera, care să accepte 
scriitorul. Vorbind puţin, privind în inima autorulului, al artistului editorul a spus da, acolo unde 
viaţa a spus nu, dar a dat drumul în lume la cuvinte în spatele cârora exista o pace nevăzută, dar 
ştim că toate cele văzute sunt facute prin cele nevăzute 

Un volum publicat a atras, un alt volum, a fost depăşită o experienţă, pentru ca mesajul să fie 
purtat mai departe, spre viitor. Totul a pornit din înțelegerea suferinței, poetul, artistul este atins 
de suferință, e un fel de boală care se tratează cu puţină eternitate, cu un pahar cu apă, cu un 
pumn de nisip pentru clepsidrele necesare. 

Viaţa poeților a fost alta după un volum publicat, o viață mai plină, o viaţă în care puteau să 
crească şi copaci, direct în picioare, cu rod şi cu soarele în frunze, fie la Editura “ Signata “, fie la 
“ Helicon “, Timişoara a înțeles necesitatea de a planta volume de poezii în grădina lui 
Dumnezeu. 

loan I. Iancu a ştiut secretul de a face un volum, cu răbdare, cu discreţie, a depăşit orgoliile 
artiştilor, le-a arâtat ce înseamnă să fi aproape de realitate. Aşa poeţii au văzut cum țineau în 
palme o inimă pulsând, volumul propriu de versuri peste care puteau să cadă polenuri, la 
închidere de vremuri. E o mare bucurie să poti ține în palme o inimă, vie, prea vie şi să priveşti 
viitorul faţă în față, ca —ntr-o iubire. Editorul ESTE acolo. 

Critica şi istoria literară nu vor putea trece uşor de munca nevăzută a lui loan I.lancu, 
editorul care a făcut mai mult decât instituţiile statului, care s-au rătăcit în erorile proprii, iar 
lumea nevăzută a poeților ştie adevărul 

Atât a făcut editorul, a privit la inima artistului, restul a venit de la sine 


INSEMNARILE UNUI OASPETE AL LUMINII 


George Popa, ne provoacă prin cartea /nsemnările unui opaspete al luminii, apărută la 
Editura “ Timpul “, laşi — 1998, ponind de la imaginea “ nopții înstelate “ preînchipuită de Van 
Gogh, aflată pe prima copertă a volumului. Titlul este curajos, semnificativ şi intrigant totodată, 
pentru că omul a devenit cetățean al Luminii, prin Isus Hristos şi nu doar oaspete, omul a primit o 
identitate în chiar Lumină 

Cartea, dincolo de a fi doar o simplă însemnare a unui oaspete, este mărturia unui suflet 
iluminat, conştient cine este Lumina lumii. Motivul luminii dă putere cărții de scrieri divers 
asortate: poeme, eseuri, însemnări, cugetări, eliberări, iubiri 

Evident cartea incepe cu această antiteză “ lumina şi umbra “, este o provcare, pentru că 
umbrele cad. pentru că în lumină este adevărul, cuvintele, fiinţarea. îndoiala 

Toate pun un semn al exclamării, în dreptul modernitătii, ca zonă a luminii alterate, pentru 
că există, în firea umană “ posibilitatea morţii “ lui Dumnezeu, experienţă a ultimilor zeci de ani, 
când omul crede că poate încerca totul, înclusiv această stare, fără să realizeze astfel “ 
nonexistenţa “ sa. 

Autorul ne provocă la “ lumina beatifică “, adică la iubire, ca semn suprem al valorii lăsate 
de Dumnezeu omului, ca dar ... Totul începe în acest moment al scrierilor însemnări asa : “ În 
fiecare zi este prea târziu pentru a iubi destul “, George Popa încercând câteva definiții, din care 
notâm una : “ Lumina : conştiinţa lui Dumnezeu de sine şi de lume “ Este o stare a bucuriei în 
acestă zonă, unde experienţele cad, pentru că iubirea ESTE 

Voința de poezie este o lumină recreată, acolo sunt aleşii, acolo florile dau lecții de 
metafizică. Citez : “ Poemul : cuvântul încă nerostit al lui Dumnezeu “. Definiţia în sine este o 
poezie, ca stare aurorală, ca bântuire de întrebări cereşti, ca mod de trăire a omului interior, după 
modelul etern Isus ... Lucrurile îşi recaptă chipul lor etern ... Este o adevărată bucurie trăirea 
poeziei, iar autorul o înțelege ca o experiență inițiatică fundamentală, ca sensibilitate la lumină 

Autorul se întoarece la “ lumina dintâi “, la desăvârșire, refuzul alterării, ființarea fiind o 
creaţie continuă, iar în fiecare se află Dumnezeu, confirmând afirmaţia lui Isus, care una fiind cu 
Tatăl, ne îndeamnă mereu să căutăm Împărăţia cerurilor în noi, în care putem primi “ clipa 
veşnică ", iar ființarea este reală numai în măsura în care participăm la creaţie, ca libertate reală a 
omului 

Gândurile lui George Popa sunt atinse de lumină, cartea sa este un model de scriere creştin, 
căutând desăvârșirea. Este si o timiditate a căutării, este şi un mod de a descoperi elasticitatea 
luminii. curbura ei divină, dar unele însemnări sunt uşor deformate faţă de Adevărul lui 
Dumnezeu, trecute prin filtrul unui om obşnuit cu scrisul, cu gândirea, cu studiul ca mod de 
rugăciune 

Intrebare provocatoare pentru cititor : “ Domnilor gropari, dacă Dumnezeu “ a murit “, cum 
de mai există lumea, cum de mai exsitaţi voi, când totul este în El ? “ (191) 

În mod cert George Popa s-a lăsat învăţat de Cuvântul Cuvânt, încercând retrâirea stării 
spirituale înalte a celui ce este Apostolul Pavel şi a încercat aducerea în sufletul nostru a 
adevărului şi duhului creştin autentic, venit prin Hristos. Dicolo de evenimentul de cultură, 
scriitorul trăieşte evenimentul poeziei ca fiinţare... Cine doreşte o curățire de păcatele clipei, se 
poate curata citind această carte, evadând în plină lumină 

“ O asemnea filozofie devine condiţia însâşi a libertăţii, a bucuriei de a fi contemporani si 
cocreatori cu Dumnezeu “ 

George Popa este poet, scrie eseuri despre artă si literatură, chiar “ Un compendiu al 
spiritualităţii universale “, a efectuat traduceri din mari poeti ca Tagore sau Omar Khayyam, 
dovedind un spirit puternic, plind de câldură şi lumină, deschis la iubirea de oameni 


Florin Vasiliu întinerind între doi cireşi 


Prin cartea Japonia necunoscută” autorul, Florin Vasiliu, ne îndeamnă la o cunoaştere mai 
aprofundată a sufletulului propriu. Suntem întăriţi în ieşirea din propria carapace, din propria scoică 
uitată în adâncul mării care se cheamă timp. Cu cât te aproprii de Japonia mai mult, cu atât eşti mai 
aproape de România, mai aproape de misterele sufletului românesc. Acest lucru se datorează lui Florin 
Vasiliu care aplică asupra gândirii noastre o formulă absolută, credința că putem călătorii în spaţiu şi 
timp, iar la capătul călătoriei se află un arhipelag de sentimente. 


> Florin Vasiliul, Japonia necunoscută, Editura „Haiku”, 1998 

Cartea s-a născut firesc, chiar dacă autorul a petrecut peste 30 de ani într-o Japonie de multe ori 
imaginară Aflat în România, Florin Vasiliu a fost purtat de cuvânt în Orient, undeva lângă soare 
răsare. După atâta vreme de călătorie totul se termină suprem ca-ntr-un „haiku” absolut. Autorul 
mărturiseşte că a fost ajutat de soție la edificarea cărții, acest lucru ne duce cu gândul la unirea dintre 
yng şi yang, conform credinței orientale 

Florin Vasiliu mărturisea : „Arde-n foc un pai / Dincolo, după moarte/ ne vom întâlni iarăși /”. Ca 
să-l parafrazez adaug, dacă se mai poate adăuga ceva — „Am fost cu tine în Japonia/După răsăritul 
soarelui /Ne vom întâlni în Retezat / „. 

Primul lucru pe care l-am deprins după citirea cărții a fost disciplinarea spiritului 

Nu ştiu dacă am reușit, dar am prins convingerea că un templu se poate clădi în suflet fără să 
foloseşti nici un cui de fier, totul poate fi lemn, lemn viu, mirositor, pregătit să-nfrunzească la 
sfârşitului veacului. Totul este să ai răbdare. Oare suntem noi învăţaţi cu răbdarea? Japonezul se 
grăbeşte încet, privind marea, muntele, grădina, buchetul de flori, gheișa, tradiţia, templul, 
cartea, părinţii, soarele la răsărit. 

Cel mai frumos este într-o grădină, alături de flori şi eternitate. Japonezul ne învaţă cu o grădină 
de piatră, pură, clară, pregătită să-l primească pe Dumnezeu în vizită în timp ce noi numărăm pietrele 
secrete, care nu ne ies niciodată la număr. Aşa aflăm că piatra poate să-nflorească, că este mirositoare 
că aşteaptă ca şi noi răsăritul soarelui. Totul este să nu calci pe sufletul pietrei. 

Un mister este scrierea japoneză, un mister întărit de cuvântul pe care se sprijină Japonia, poate de 
aceea sunt atâtea cutremure-n arhipelag, poate de aceea marea te botează cu viață fără de moarte, mare 
cea furioasă, mare cea darnică 

De la Japonez poti învăța cum se uneşte ființa omului cu cerul, doar savurând o ceașcă de ceai 
Este o adevărată artă, este un adevărat ritual întâlnirea dintre om şi o simplă ceascà de ceai. Trupul 
uită aroma, trupul uită căldura, doar sufletul priveşte-n sine pentru a descoperi un zeu tainic. 

Cu Florin Vasiliu intri-n casa Japoneză ca-ntr-un templu, acolo uiţi de toate, de ieri, de astăzi, de 
mâine, de Japonia, de lume, pentru că în casa aceea descoperi universul, este o adevărată ieşire, un 
adevărat exod 

Adevărul este că Hiroshima a fost înfrântă de floarea de cireș, iar americanii nu pricep, ei se miră 
cum bomba atomică a dat flori de cireş, cum înflorește timpul. cum dă muguri piatra de la Hiroshima. 
Răspunsul se află în cartea lui Florin Vasiliu : „Cireșul înfloreşte între doi poeţi.” Lipsa de armă, lipsa 
de violență, lipsa bombei atomice, este arma cea mai temută... Matsuo Basho este un poet de geniu, el 
ne transmite simplu — „Fără casă, între cer şi pământ - doi călători.” Mesajul său este profund, înţelegi 
că în orice călătorie, nu vei fi singur niciodată. 

De la japonez deprinzi cum să rezisti la valurile tsunami, la valurile vieții, mai mult înveți cu 
adevărat cum să mergi pe ape, simplu, cu o puternică speranţă, iar sub tine vulcanii fierb, provocând 
răsăritul. Trebuie să fi spulberat de tsunami pentru a te renaşte, mai pur, mai curat 

Dacă vreodată vei avea ocazia să porneşti spre Japonia înainte de a atinge țărmul trebuie să-nveți 
de la pescuitoarele de perle gustul adâncului, să te depinzi cu albastru ca stare, nu culoare, să-ți ţii 
respiraţia şi atunci vei descoperi „lacrimi de zeiță” în bagajul tău de drumet. 

Florin Vasiliu ştie şi este un ghid perfect, nu vei rătăci insulele, cu siguranţă vei trece de Naausica, 
poate chiar te vei uita într-o scoică, dacă zeii se vor îndura 

Florin Vasiliu ne-a oferit prin cartea Japonia necunoscută - 99 de ideograme, 99 de speranțe, 
regăsiri şi uitări, plus 99 de blesteme. 


ă de iepure pentru bărbatul din poem 

în mijlocul luminii stau/iar asasinul cântă la vioară. “ 


Este o imagine a femeii învăluite în propriul poem, provocându-ne la înţelepciune si la viață, 
este ceva definitiv în exerciţiul acesta de eternitate pe care îl practică Victoria Milescu 

Volumul de versuri Inimă de iepure, semnat cu o lacrimă slefuitá de poetă, apărut la 
Editura ODEON - 1998, Bucureşti, degajă o energie nevăzută, peste cititor, îl copleşeşte cu 
greutatea din fiecare vers imponderabil. 

Contactul cu poezia Victoriei este luminos, poeta străbate ziua, anii, poemul cu delicată 
dragoste de fulger, fraza este strictă, ca într-o formulă matematică de dragoste, din care afli viteza 
unui sentiment la sfârşit de secol. 

Fiecare poem te provoacă la luciditate, imaginile curg printre alte imagini care se 
solidifică pe o inimă de iepure, pe o inimă de mistreţ, pe inima celui de al cincilea anotimp 

Înțelegi cu timpul că este o imprudenţă să te nasti om, pentru că: ... “aici oamenii sunt trişti/ 
acolo nu sunt deloc/ aici vor să te convingă/ acolo nimeni nu te convinge! aici totul este povară / 
acolo nimic nu mai este /... “ Este un magnet care ne atrage spre începuturi, viitorul pare a fi 
într-o naştere, pentru că atunci am fost frumoşi, am fost nebuni, dar, mai ales, am fost liberi ..., 
asta împotriva prietenilor. 

Este ceva amar în jocul acesta de-a viața, nimeni nu are voie să hohtească, să plângă, 
chiar dacă îţi trece un glonţ prin cap ... Este în trupul atins de o aripă nevăzută, un şarpe de 
mercur alb - poezia ...In fiecare poem din acest volum este un clopoțel, sunetul discret provoacă 
amintiri într-un ritm interior invizibil, peste care se zbat imagini, secvenţe în alb pe alb, vezi prin 
poem manuscrisul 


Ceea ce atrage la Victoria Milescu este sentimentul dragostei. in volumul de versuri 
Arleziana, volum profund în care se simte femeia demnă, mândră de starea ei de creație, căutând 
mereu arhetipul, trăind mereu prin timp, prin istorie viaţa atâtor femei care puteau face mai multe 
pentru viaţă, poeta găsește magia de-o clipă, în care eşti curentat de un țipăt ... Volumul apărut în 
anul 2000 la Editura Eminescu, este un volum de mare eleganţă, un volum solid, pentru că intri în 
cartea splendorii, trăieşti bunuri sublunare, este şi o insulă locuită de fiare, iar deasupra lupta 
nesfârşită dintre îngeri şi demoni, o pecete pentru utopie 

Moartea nu poate învinge, nimeni nu-ţi poate spune că ai îmbătrânit, mai poti sparge 
oglinzile sub ploile albastre, uranice, cu o floare la tâmpla stângă, acesta este gestul etern din 
care se nasc lumi ... Se trânteşte ușa veacului, în noaptea cefalopodelor, descoperi că fiecare are o 
parte, pentru sfârşit de veac, pentru a se reconstitui întregul Peste toate, o femeie iubeşte 
tristeţea, iese cu un cuţit în mână din camera de hotel, orbită de bucurie, valiza cu lacrimi 
pregătită pentru ieşirea din marele scandal ...Sub stea femeia dansează, generoasă ispită, femeii îi 
este puţin frig, îi este puţin teamă, dar în ultima noapte nimeni nu mai aude cum cad frunzele 
vieții în pocale 

Este mărturisirea: ... “Ştiu atâtea lucruri miraculoase/ pentru a păstra tinerețea, vigoarea/ 
cunosc o mulțime de trucuri, de subterfugii/ pentru ademenirea sufletelor ... Atât doar: să 
aşteptăm, cu răbdare, cu speranță ... Este o profunzime în acest volum, cutremurătoare, rugul 
aprins nu arde ...cititorul descoperă lumea nevăzută dintr-un poem, din sufletul femeii, acum la 
început de secol, într-un apartament, în brațele singurătăţii, “câtă realitate - atâta poezic/ fiecare 
om - un vers /întreaga lume - poemul / un autor imprudent ... / ” 

Poemul Cine merită adevărul, este un poem care definește căutarea, aşteptarea, tristețea, 
versul, dansul, cântecul: “trec dintr-un secol în celălalt/ pe aripi negre de fluture/ înfloresc și mă 
scutur şi tac/ fără nume, vârstă, obârşie ” ..., un poem care descoperă, relevă esența - credința, 
dragostea fără trup, ieşirea în marele infinit 

Mărturisesc că mi-era dor de o poezie în care a locuit o femeie fără vârstă, numai suflet, în 
mâna sa cu un cristal, trecând proba de umilinţă ...locuind într-un poem imposibil de scris, 
frumoasă, crudă şi singură, așteptând 

LINIȘTEA IERBII 


Aflat între poezie şi grafică, Werner Lutz, este o voce distinctă în literatura elvețiană, discret, 
sensibil, abordează poezia cu dragoste, desenând pentru noi clipele de har, care ne despart de 
lume şi ne apropie de lumina râului, de intimitatea eternitatii.Nàscut în anul 1930, poetul nu s-a 
remarcat prin numeroase volume, dar s-a descoperit ca artist. 

Volumul de versuri Liniştea ierbii, apărut la “BIBLEOTECA REVISTEI FAMILIA “ , 
ORADEA, 1999 în traducerea lui Radu Țuculescu, ne relevă poezia ca pe un tablou în vreme, e 
semnul căderii în pacea divină, e semnul refuzului putreziciunii, acceptarea vieţii adevărate, a 
verdelui, a clorofilei, a esențelor. 

“Cât de uşor mi-e bagajul/ probabil/ pot ajunge mai departe/ decât am crezut/ poate dincolo 
de mine /” , iată modelul călătoriei umane, depăşire fiinţei propri, depăsirea destinului impus de 
vremuri. 

Prezenţa vieţii, culoarea ei discretă, freamătul nevăzut al inimii, sunt impulsuri spre 
nemurire:  “Uneori/ umbrele zac/ aproape unele de altele/ precum perechile îndrăgostiţilor/ 
când târziu/ te întorci acasă/ şi-ţi spui/ că ai uitat/ să trăieşti./ “ 

Sunt versuri care nu au nimic strident, dar vorbesc cu putere prin sensibilitate şi lirism : “Să 
visezi urme “ , “iubirea se explică singură “, “neputința poartă numele tàu “, “ploaia încâtușată de 
melodia sa “, “să te întinzi lângă propria cenuşă “, “a auzi despre transparenţa unui cerc “, 
“noaptea încep oglinzile să respire “ “în spatele somnului moartea “, “a fi zgomotos şi 
neînsemnat “, “mă botez pământ care cunoaşte “. 

Toate definesc poetul şi poezia, liniştea ierbii este o lecţie dată celor care trăiesc experiențe 
stridente în literarură şi artă, o lecţie despre cum poți rezista propriei căderi, într-o seară de 
toamnă... 

La poetul Werner Lutz poti afla drumul spre mare, spre munte, spre tine, refuzul țipătului 


este descoperirea artei ca trăire în sine, firească ... 


VÂRSTELE MUNTELUI 


Radu Țuculescu a tradus o carte profundă despre singurătatea artistului între oameni şi 
bucuria sa în memoria muntelui, o carte scrisă de Werner Lutz purtând titlul VÎRSTELE 
MUNTELUI, apărută în colecția Biblioteca Revistei Familia, Oradea — 2006. 

Werner Lutz este cunoscut poet şi pictor născut în Elveţia la Wolfhalden şi este o voce 
semnificativă a literaturii universale venind din zona curată e țării sale 

Puterea versului trăit, scris şi strigat de Werner Lutz poate să focalizeze o lume în cuvinte 
argintate, să atragă seminţele eterne ale gândului şi să propună miracolul spiritual. 

Un om se refugiază în munte, aproape de cer, între ierburi carnivore, departe de iubirile 
risipite în urbea cu tentacule, acceptând singurătatea ca pe stare primordială, ca pe ceva necesar, 
dureros, adânc şi empatic. Aşa începe lumea bărbatului singur, deschis spre aerul tare a muntelui, 
spre miracole zilnice, redescoperă creația prin sunet, miros, insecte, pomi, casa de lemn, 
geometria verdelui, glasul ierbii, culorile ca ființe, redescoperă raiul pierdut şi tace, lăsându-se 
scris de întâmplările banale ale zilei, trainice, lirice, curajoase 

Povestirea formată din scurte poeme în proză, din gânduri care pătrund în ființa scriitorului şi 
a cititorului, povestirea redă acea singurătate fertilă, acea stare unică de viaţă unde lumina este 
prezentă, unde umorul face eternitatea suportabilă, singurătatea în care se recreează lumea 

Artistul este receptiv. 


30 


Omul este copleșit. 

Bărbatul strigă. artistul tace acceptând totul ca o rugăciune aproape de Dumnezeu, muntele e 
personajul principal care inventează singurătatea poetului şi o transformă în poem lung, scris 
pentru anotimpurile iubirii 

Traducerea cărții este inspirată, Radu Țuculescu prinde lirica textului şi fluidul ideilor, poetul 
Werner Lutz este deschis lumii prin cuvinte scânteietoare, iar muntele ivește adâncimea sufletului 
omenesc, oglindă îndreptată spre univers 

Casa de lemn unde s-a refugiat poetul este una care prinde gândurile risipite, era vie ca o 
vietate ce acceptă omul: „Mă întâlneam cu mine însumi, propria-mi voce venea spre mine, venea 
înapoi din toate direcţiile. ... Priveam nu mă apăram.” 

Muntele se refugiază si el în casa de lemn, ceața se ascunde în dulapuri, iar mirosul 
bătrânului frunziș lenevea în sertare 

Werner Lutz notează: „Citisem despre singurătatea lucrurilor. şi cum o mică sau mare 
încăpere poate să întărească această singurătate ori să o micşoreze.” 

O poezie, o sticlă de vin, peisajul din fereastră, ecoul muntelui, sunt evenimente care dau 
dinamism poeziei din scriere, povestirile au ceva care atrage, miracolul vieţii care există în 
urechea muntelui 

Tată cum se termină povestirea: „Nepăsarea care creşte se revarsă într-o plutire lipsită de 
dureri, o desprindere de pământ. Nu e ca într-o închisoare, să mori ghemuit în zăpadă, să te laşi 
acoperit de frig şi pulbere albă. E de ajuns a-i întreba pe cei salvaţi. Niciodată nu vor înceta a 
povesti despre călătoria lor în iarnă, călătorie dusă până aproape de fericire. „ Ultimul cuvânt e 
fericire, singurătatea a spălat sufletul bărbatului, iar lumina canibală se inghitea pe sine mereu 
Nu întâmplător este folosit cuvântul fericire, ci este starea la care ajunge călătorul care străbate 
muntele cu fiinţa sa firavă ...un pastel de toamnă, uitat pe zăpadă, gândit iarna şi scris primăvara 

iată vârstele muntelui 

Cine locuieşte în casa de lemn din memoria muntelui va muri cumva înghețat, cu o cheie în 
mână, cu zâmbetul pe buze, mulțumit de măreţia frigului, ca să parafrazăm pe Nichita Stănescu, 
moartea fixează ființa firavă a omului într-o stare eternă, conservă ideile în albul indestructibil 

Din când în când poetul face portretul spiritual al locuitorilor de la munte, sunt personaje 
care fac parte din decor, animă singurătatea, o dinamizează până la explozia în cuvinte, cuvintele 
muntelui 

După ce lectura cărții se sfârşeşte, cititorul rămâne cumva înghețat în text, reflex al scrierilor, 
poezia frazei curge spre marginile muntelui, care isi arată vârstele celui care acceptă eternitatea 
singurătăţii 

„Liniştea amiezii de vară, susurând discret. Liniştea între două respiraţii, două cuvinte 
Liniştea strugurilor copți ascunși sub frunze. Liniştea morților, mirosul lor de crizanteme 
Liniştea, ca o perdea vălurind în dreptul ferestrei deschise. ” 

"Werner Lutz trimite spre cel care moare. Este ființa bărbatului trădat în iubire. După aceasta 
urmează învierea, muntele i-a oferit o nouă vârstă 


NESOMNUL FLORII 


Rodica Soreanu îşi caută sensul suflului poetic prin scrierile atinse de un dor după puritate 
aproape tremurător. Volumul de versuri NESOMNUL FLORII , Editura „Milcovul, — Focşani, 
2001 este o treaptă spre o țară a veşniciei. Aproape cuminte și pierdută în propriul vis, ea scris 
câteva volume: TRUP DE AER — 1990, apoi CONŞTIINŢA DE CRISTAL — 2002, după acel 
nesomn al florii. Efemerul frumuseţii atrage nesomnul fiinţei în fața eternității 

Starea poeziei provoacă pe cel ce stă în fața cuvântului care se trăieşte prin rostirea cu 
sufletul. Rodica Soreanu îşi caută valorile, pendulează între Dumnezeu şi esențe formale, 
pendulează între mit si rostirea frumoasă, ca un fel de balsam pentru trupuri în căutarea poeziei. E 
nevoie de concentrare a gândului pe idee, pe un filon. Această căutare izbucnește în poeme care 
îţi caută echilibrul spiritual. Aflată în fața poemului, Rodica se ascunde după cuvinte, 
construindu-și un univers paralel pentru echilibrare. „Ca într-un cocon auriu/ Strălucitor/ mă 
înfăşor în cuvintele tale/ Poezie. „— poemul „Magia vorbei „. Ruperea de realitate prin poem 
este un ritual pe care ea îl trăieşte intens, până acolo că speră într-o regăsire a unui trup mai bun. 
Deşi crede că decizia îi aparține, de fapt toate se depărtează creând acea stare de poem. 

Un motiv al poeziei sale este oul primordial, ca o chemare a esenţelor. În jurul acestui ou 
primordial se tes taine care ar putea deschide drumuri spre o altă lume. Căutarea unei țării 
pendulează între real, spiritual şi supranatural, dincolo de limitele fizice ale lumii posibile. „ Vin 
să vă aduc aminte / De strămoşi/ De teama oului primordial/ De-a fi cuvânt „— poemul „Eu vin”. 

Există o țară: poate Tara Varanhiei, poate o altă planetă, poate altceva, căutarea devine dor 
după veșnicie şi poeta îşi provoacă visul de a fi acolo, dincolo de trup. 

Energia poeziei din volum pare a fi dată de un foc care curăță ființa, alteori de o lumină poate 
şi rece, alteori de cuvânt. 

Rodica Soreanu isi caută formulele prin care să poată spune poezia ce o cheamă în nesomnul 
auriu al florii, sunt formule care încearcă să prindă poezia: „ argint rodit, glasul curcubeului, 
cărări de foc, malul visării, fug caii în noapte fără vizitiu/ Să prindă dimineața în colivie /, 
împărăţia iluziei, secunda luminii stelare ...” 

Dincolo de formule însă uneori poezia fuge si rămâne o frumoasă spunere ce cheamă 
veşnicia. Poate ar trebui mai mult curaj pentru poetă, poate ar trebui mai multă răbdare şi evitarea 
unor teme la modă, ca poarta stelară sau viața pe o altă planetă. Unele scrieri scapă rigorii 
poemului ca schița mişcării prin teleportare, sau comunicarea prin telepatie, în adevăr poemul se 
naşte din trăirea simplă a vieții care este un dar. 

> Dezmoşteniţi de frunze/ Copacii au amuţit... observarea tragicului poate crea poezia, sau 
invazia lupilor tineri care pot schimba lumile — „ Prin tine/ Generaţii de lupi tineri vin/ Să se 
adape/ Din apa vie a Varanhei/ Din laptele şi mierea ei 

Pentru Rodica Soreanu a venit clipa decantărilor, a sensului spre poemul din poem 

Este un efort care merită trăit, dincolo de magia spunerii pentru că : „ Nevoia de tine/ E mai 
presus/ De vreri trupeşti ...” 


PROVOCAREA DESTINULUI LA NINA CERANU 


Nina Ceranu se afla între puterea cuvântului de a rodi în timp şi uitare, la fel ca atâţia 
scriitori sau artişti ai vremurilor noastre. Societatea pare să-i uite pe creatorii de frumos, pe cei 
care sondează realitatea şi istoria, ființa umană şi necunoscutul. Proza cere timp şi răbdare, proza 
este o cronică a vieţii, a fanteziei şi a căutării, cititorul firesc, cel care caută în timp motive pentru 
viața proprie într-un roman, nu mai are răbdare, nu mai are porția sa de destin în destinul 
colectiv. In faţa acestei situaţii, Ionel Bota, încearcă să ne reamintească neajunsurile noastre şi 
tristețea şi bucuria artistului în lucrarea Povestitorul şi provocarea destinului ( eseu despre proza 
Ninei Ceranu ), Editura Timpul “ Reşiţa, , 2001. Artistul trebuie să privească înainte, artistul 
trebuie să-şi ducă pe umeri fragili crucea, indiferent de vremuri, de eternitate. 

Analiza făcută de Tonel Bota este scurtă, dar profundă, caută să vadă dincolo de tăceri. 
dincolo de absență. Cartea ne prezintă o precisă şi necesară Bio - biblografie, care ne relevă viața 

unui scriitor, datele scurte ascund o puternică trăire, poate o dramă, drama de a fi membru al 
Uniunii Scriitorilor şi de a trăi în singurătate, fară ca asociaţii tăi în suferință să- ti fie alături şi 
trăind pe de altă parte viaţa ziaristului, acolo unde cuvintele putrezesc şi unde mor doar în câteva 
ore. Nina Ceranu, împreună cu Ilie Chelaru, din anul 1993, conduc revista trimestrială “ Orient 
Latin “, Fundaţia Culturală “ Orient Latin” şi Editura “ Eubeea, Timişoara. Se pare că aici 
prozatoarea a provocat destinul său, pornind pe un drum care este dificil, drumul omului de 
cultură într-o lume a ezitărilor, a erorilor, a trădărilor şi a libertăţii, care uneori poate distruge sau 
poate salva. 

Ionel Bota ne prezintă o listă a volumelor tipărite de scriitoare, a listă exactă a timpului 
trăit de autor, o listă a vieții trăită din chiar viața sa, dincolo de tristeţe, speranţă, destin, drum 
propriu, în semnul predestinării. Titlurile volumelor sunt incitante, pline de mister, precum : “ 
Cartea morților “, roman , Editura Augusta, 1998; “ Umbra Iscarioteanului “, roman , Editura 
Eubeea, 1996. Este reamintit debutul Ninei Ceranu, cu proza scurtă “ Intoarcere cu bucurie 
”, Editura “ Facla “, 1983, Timişoara. 

Domnul Eugen Dorcescu semnează cu dragoste şi maturitate, cu puterea memoriei de a 
da viaţă vremurilor, prefața studiului semnat de Ionel Bota. Eugen Dorcescu îşi reamintește de 
începuturi, când a realizat că se afla în faţa unui talent incontestabil, acela al Ninei Ceranu, care 
prevestea un drum viguros, un drum al mântuirii prin scris. Eugen a urmărit cu atenţie acest 
drum, a descoperind evoluţia scriitoarei. decoperind opera, descoperind omul, descoperind modul 
cum lucrează Dumnezeu cu lumea şi cu oamenii, prin harul său, prin talentul primit, prin 
dragostea de scris primită de scriitoare 

De la începutul studiului, din prefață, suntem îndemnați să privim la ruptura dintre oraş si 
Sat, dintre om şi om, să descoperim femeia tânără într-o lume la sfârşit de veac, un fel de arhetip, 
aflat în laboratoarele epocii, sub tensiune. pentru schimbarea sufletului. după forma şi durerea 
vremurilor. Descoperim ruptura dintre oameni, totul este atins de putrezire, putrezirea sufletelor, a 
cuvintelor, a gesturilor, a clipei. Tot ce scrie Nina Ceranu rezistă prin ştiinţa şi arta de a construi 
romane, timpuri, întâmplări interioare şi exterioare fiinţei, de a descoperi puterea cuvântului scris. 

Tonel Bota în studiul său insistă pe distilarea etapelor ficţiunii în opera artistului, pe 
căutarea destinului, într-un dialog al lumilor, pe închisoarea dintr-o clipă, pe libertatea ca limită 
umană, pe memorie şi uitare, pe degradarea în spaţiu si în timp a sufletului uman, pe recuperarea 
umanităţii şi, mai ales, pe singurătate, pe “ anarhia esenţelor “. Ionel Bota scrie : “ Femeile, 
personaje mult mai bine conturate, dezvoltă mereu - Inchizând/ deschizând - paginile unor cronici 
autentice de familie, cu desfășurări paralele. Practic, sunt biografii cu o transformare perpetuă, 
gesticulația lor, comportamentul, sunt fisurate sub aceleaşi determinaţii ale amintirii ( dar există 
trecut în afara memoriei îndelebile ? ) “ 

Uneori Ionel Bota foloseşte un limbaj frust, rece în analiza sa, obiectivă, dar pertinentă si, 
mai ales, necesară, ceea ce atinge esenţa scrierilor. 

De remarcat în studiul său, trimiterile la critică, la ceea ce a consemnat vremea despre 
romanele Ninei Ceranu, despre proza sa, iar semnaturile lui Laurenţiu Ulici, Eduard Covali, 
Dumitru Hurubă, Al Forin Ţene, lon Arieşanu, Radu Ciobanu, vin să ne atragă atenţia că la 
Timişoara este cristalizată o operă, ca mărturie prin timp. Cornel Ungureanu recunoaşte cu 
sinceritate realitatea care ne acuză : “ Dacă ( încă ) tânărul critic de la Oraviţa scrie o carte despre 
Nina Ceranu, înseamnă că a citit PENTRU NOI pagini care merită a fi regăsite. 

Poate fi ascuns ceva Ochiului Divin ? Totul este descoperit în faţa lui Dumnezeu, de 
aceea orice viață de scriitor, orice roman, sau orice cuvânt trăit, scris, citit de artist este un 
eveniment spiritual profund 


RESPIR SUB ALT CER 

Nina Ceranu ne invită tranşant la o călătorie spirituală între două lumi în romanul 
Respir sub alt cer“, o poveste aparent simplă, povestea unui om la sfârşitul zilelor sale, epilogul 
unui destins, apoi efortul de a rezista timpului prin scris. Romanul a avut drept consilier editorial 
pe Ilie Chelariu și lector pe Eugen Dorcescu şi a apărut sub egida Fundaţiei Culturale „Orient 
Latin”, Timişoara. 

Întâmplarea se petrece la Clinică, acolo Iachint scrie un jurnal, un scurt jurnal în care zilele 
se topesc sub apăsarea bolii, în prezenţa Annei, soţia, a medicului, a timpului bolnav de 
perspectivă. Experienţa e una brutală, care macină memoria pentru că boala marchează partea 
intimă a fiinţei, dar speranța că acele ultime cuvinte scrise vor da o altă dimensiune omului prin 
mărturia sa. 

Povestirea este una reală şi simbolică în acelaşi timp, omenirea bolnavă aflată la sfârşit de 
veac, cu ultimele impresii, cu nădejdea în mesajului pe care îl lasă prin scris pentru o altă lume 
care vine după ea, cu boala care este un personaj mai mult decât real. Ieșirea din singurătatea 
destinului se face deci prin povestire, acea înşiruire de fapte, nume, imagini, anotimpuri, spaimă, 
eroare, amintire. 

Cartea are o prefaţă de Cornel Ungureanu care conchide că Nina Ceranu pune în lumină 
mesajului despre concluziile unui om referitoare la existenţă, într-o lume care și-a pierdut 
identitatea 

Romanul are ca temă speranţa omului de a sta între două lumi, posibilitatea de a rezista sub 
alt cer, o idee creştină simplă dar profundă. 

Personajul povestirii pare a fi autorul cărții, de fapt scriitoarea se transpune în mintea celui 
aflat pe patul din clinică şi, surprinzător, reuşeşte să pătrundă în lumea bărbatului care îşi pierde 
viaţa treptat, cu fiecare zi, conştient, atent la soţia sa Anna, privind ca într-o oglindă întoarsă. 
reuşind să citească viaţa din vorbele, din reacţiile ei, din teama ei, cumva detaşat de tragedia 
proprie. Scrierea poveștii dă senzaţia de viaţă din plin, e narcoza care ține sub control durerea 
fizică şi durea spirituală care o urmează, prin refuzul perspectivei imediate. În spatele textului 
scris se simte tragedia dură, trăită, posibilă, în planul realității imediate, mesaj pe care autoarea 
reuşeşte să-l transmită prin empatie. 

Clinica este într-o altă ţară, departe de arealul normal al personajului, calculele vieţii sunt 
altele, peisajul din fereastră altul. Se simte efortul de a evada din criza existenţei cauzată de boală. 
Boala e una reală, devine personaj, e personajul de fiecare zi care declanşează energiile morţii, 
paradoxal, tragedia se transformă în speranţă, în imn dedicat vieții trecute, prezente, viitoare, un 
imn discret, implicit, necesar. Cântecul dedicat vieţii ca viaţă, cu toate momentele cruciale: 
dragoste, moarte, boală, călătorie, speranță, mesaj, călătorie, ieşirea din criză prin perspectiva 
altui cer. 

Acest lucru rezultă din vigoarea imnului, nu din explozia expresiei 

„Orice zi în lumină e o binecuvântare de la Dumnezeu. Aproape că nu mai contează cum o 
trăieşti. E suficient să vezi soarele, să te mângâie cu căldura lui şi să simți că încă eşti în atenţia 
lui Dumnezeu.” —aceasta este starea povestirii, esența ei, să fii în atenţia lui Dumnezeu, ultima 
frontieră pentru sufletul apăsat de timp, durere şi veşnicie. 

Viaţa din Clinică este spartă de visul dragostei carnale, un vis care demonstrează energiile 
neconsumate ale ființei, explozia vieţii care biruie moartea, femeia aceea din vis e reală dar si 
simbolică, c poate moartea, femeie fără chip, ca o statuie vie din antichitate, lut şi simbol, 
amintirea Evei care dă viaţă şi aduce moarte în acelaşi timp, prin păcat. Amestecul acesta e doza 
necesară pentru existenţa zilnică. << „E tot moartea, mi-a trecut prin minte. Femei ca ea n-am 
iubit niciodată, atunci cum de la asta mă fascinează hidoşenia trupului ei?” Avea pielea poroasă, 
ca şi cum toată apa s-ar fi scurs din ea și-ar fi rămas aridă, ca un pământ peste care s-a instalat 
seceta.>> 


+ “Nina Ceranu — Respir sub alt cer, Editura „eubeea” — Timişoara, 2009 

E apoi visul declanșat poate de tratamente, poate de mişcarea creierului în jurul ideii de viaţă, 
e visul de început al dragostei, o dragoste eternă născut din lipirea fiinţelor gemene, el si ea. 
matricea de la început, formula care rezistă timpului, cu toate darurile şi erorile posibile 
Regăsirea sinelui în sinele cu alte forme, cu alte tristeti. 

Această dragoste care revine brutal în vis şi în existența eternă, dar reală, e un cântec, e 
poemul dar și povestirea, moartea si renașterea, căderea în păcat si eliberarea prin ritual, acolo, la 
marginea mării, în aerul sărat şi înalt, ceva între libertatea absolută şi închisoarea absolută, 
presiunea care naşte dragostea şi prin memoria cărnii 

Întrebarea fundamentală: de ce ea și nu altă femeie? Răspunsul e poemul ritmat de idee. 

Cântec de lebădă, cântecul plecării 

Ultimele cuvinte: Anna, Anna, apoi o luminiţă care vestește alt cer. 

Trecerea e posibilă, conştiinţa trecerii se fixează prin scris, ultimele puteri pentru a depune 
mărturia despre viaţă, cuvintele simple care conţin complexe timpuri trăite. 

Nina Ceranu a preferat simplitatea povestirii pentru a reda tragedia existenței, dar şi 
grandoarea ei, la limita dintre două lumi. Mesajul devine puternic cu fiecare poveste din povestea 
cea mare de la Clinică. Ideea sinuciderii, posibilă în situaţii limită, e depășită de speranţa altui cer. 
Valorile creştine biruiesc, viața omului nu e a omului, e stropul de aur venit din alt cer. 

„Modalităţile despre modul cum să înving boala au devenit cele mai importante şi încep să 
semene cu o meserie. Pot să scriu cel puţin un tratat despre încercările de a mă eschiva, ca să mă 
furişez de Neprevăzuta. ” Lupta cu boala e o stare a energiilor primare. Romanul aruncă o 
perspectivă asupra viitorului mundan prin descrierea tradiţiilor specifice românilor după moarte, 
tradiţii care încep de devreme, insul care îşi cumpără sicriul de timpuriu pentru a fi sigur de 
respectarea ritualului, pentru liniștea proprie şi pentru ochii celor care rămân. 

Romanul trimite la o altă experiență literară redată însă prin versuri de Valeriu Bârgău în 
volumul Tratat despre morți, apărut după moartea poetului, în anul 2008, sub îngrijirea soției 
acestuia, Mariana Pândaru, un volum care are ca obiect viața individului pe patul de spital, la 
limitele posibile, sub tensiunea altei existente. 

De fapt e povestirea unui om, marinar, care în timpul vieţii a călătorit în lume şi acum, la 
final de existenţă, călătorește, compensatoriu, la modul spiritual, e mişcarea spiritului care atrage 
celălalt cer. 


TAINA CĂLĂTORIEI 


Chemarea la călătorie este pentru om una dintre chemările esenţiale. La început omul era în 
căutarea unei cetăți, pentru că cetetea era şi una de apărare împotriva vrăjmaşilor. Pe urmă omul a 
învăţat să călătorească în căutarea unei cetăți cerești, plină de lumină, acolo unde, poate, curge 
râul acela plin de viaţă şi dădător de viaţă. 

Nina Ceranu în cartea sa CEEA CE LUĂM CU NOI- cartea apărută la Editura „Eubeea ,, 
Timişoara, 2005 transmite bucuria călătoriei, a ieşirii din pământul românesc în locuri din alte 
zări, ducând în inimă cuvântul românesc şi ideea ieșirii din cenzura zilei 

Dorul după călătorii al românului a fost unul adânc şi profund, limitați la locul nostru cel de 
toate zilele, înainte de 1989 priveam doar cu sufletul spre altceva, era un fel de evadare și un fel 
de protest împotriva lanțurilor nevăzute, poate şi o recompensă, pentru că atunci sentimentul era 
unul copleşitor, insuportabil, cine putea să țină spiritul uman legat doar de o ideea străină, când 
omului i s-a încredințat întreg pământul ? 

Povestirile acestea scurte, dar pline de o bucurie de neoprit ale Ninei Ceranu, sunt scurte 
mesaje ale românilor către români venite din Germania, Moldova, Cipru şi poate numărul acesta 
de trei puncte cardinale este important în mişcarea spiritului înspre marginile pământului 

Scriitoarea povestește detașat, simplu şi adânc călătoriile, de fapt o singură călătorie în 
căutarea libertăţii spiritului. În Germania sau oriunde descoperă românii pur şi simplu, dar si 
semnificaţia profundă a locurilor prin semnele locale menite să-l marcheze pe românul căutător 
de patrie în alte patrii. Nina Ceranu descrie gesturile simple ale călătoriei şi întâmplările care se 
produc între oameni în orice călătorie, realaţiile acelea poate repede uitate, dar care totuşi 
marchează ființele noastre efemere, orice ieșire are sensul ei. 

În Germania descoperă lucrurile mari de care românii au citit, au auzit şi s-au bucurat, şi 
disponibilitatea pentru a învăţa. Fundaţia Beethoven are 60 de asociaţii sau fundaţii din întreaga 
lume care sutin memoria mareului compozitor, pentru că păstrarea intactă a imaginii unei idei 
înseamnă mari sume de bani, efort, răbdare, dorinţă de a conserva spiritul acela de evadare din 
obişnuit în eternitate cu manuscrise, cu fotografii, cu pianul, cu viori, cu atâte lucruri care mai 
păstrează farmecul discret şi neînțeles al geniului si care toate aşteptă reîntoarcerea 
compozitorului 

Sau poate amintirea bătrânului Rin care leagă lumile, pe malul căruia stă Lorelei încremenită 
în stâncă şi pe stâncă, păzind dragostea plecată şi speranța care poate lega oamenii aşa cum se 
leagă imperiile prin vreme, fecioara frumoasă care îşi piaptănă părul de aur şi cântă lumii la 
margine de râu, o melodie minunată, până când marinarul uimit este înghițit de valurile flămânde, 
vrăjit de cântecul acela pe care îl cântă Lorelay, totul o poveste tristă, străveche care te cuprinde 
în aerul răcoros lângă muntele care se face de lumină precum în gândurile lui Heirinch Heine, 
poetul celebru şi atins de dragoste 

Mai reține Nina Ceranu statuia cărbunăresei din cetatea medievală care trăia din vânzarea 
cărbunelui si reținea doar cât să trăiască, restul dăruia celor în nevoie, edilii din Linz au înțeles că 
exemplul ei este unul care merită păstrat intact, este imaginea femeii care duce cu spatele 
cărbunele pe vreme bună sau pe ploaie pentru a-i ajuta pe alţii, un efort care ar trebui să marcheze 
Europa 

„Mintea mea țese o poveste tragică: <<Străinul şi întrăinarea „„. Eroii mei sunt nişte inşi 
„tepuiţi „ sub diferite forme, din patroni hrăpăreți — peste tot la fel — care încearcă să obțină profit 
maxim cu minim de cheltuieli ... ” >>Este poveste zilnică a celor care speră că altundeva vor trăi 
mai bine, mai altfel, că vor descoperi o altă lume, care, iată, are aceleaşi tipare 

Deoadată sufletul obosit al călătorului descoperă o biserică şi caută odihna eternității, chiar 
dacă biserica este altfel, Dumnezeu este acelaşi, formele par a nu mai conta, călătorul iese de 
acolo senin, pacea este semnul că Dumnezeu lucrează 

Edavadea la Chişinău a Ninei Ceranu este una a paradoxurilor, în căutarea României acolo 
este totuşi altceva, inscripții bilingve, rusă şi română, oameni care vorbesc la fel, par a se înţelege 
în ambele, doar dorul după timbru plăcut, orginal, al românilor mai atinge pe oameni, e un dor 
care învăluie, un dor de CASĂ 

În Chişinău se descoperă piaţa de legume, aproape ireală, bogată și diversă, e semnul unei 
prospețimi neaşteptate pentru ochiul românului, o apropiere de natură aproape violentă pentru cel 
care trăieşte la oraş, între betoane si autovehicule ... Întâlnirea cu scriitori din Moldova pare a fi 
emoţionantă, ei sunt mai aproape de sufletul uman, de tot ceea ce respiră în stil românesc şi care 
bate în ritmul secret al iubirii de limba română, poate diferit de modul de organizare a culturii în 
cetate, mai altfel, mai de departe 

Ochiul a văzut în Moldova ceea ce inima dorea de multă vreme 

Dar călătoriile Ninei Ceranu capătă o altă dimensiune în Cipru, un fel de miraj, simboluri 
vechi ale creştinismului sub influență greacă, o izbucnire de lumină şi viață și mituri vechi care au 
rămas intacte, ca muntele care naşte o mănăstire, icoane vechi care cheamă minunea, sate simple 
şi inimi care vibrează, iar călătorul nu înțelege conflictele interetnice, războaiele nejustificate de 
nimic decât de orgolii, mândrie şi, la cealată parte a istoriei, îndemnul ca marele om să-şi urmeze 
drumul 

„Soarta hotărâtă de Domnul trebuie s-o urmezi/Mare om. Lasă spritul de sus să-şi fie ghid/şi 
în tine însuţi trezit să fii/Pentru ca drmul spre stele să fie liniştit 

„De pe acoperişul castrului medieval, mare se vede în tot albastrul ei. Spărturi în zidul 
puternic — lăcaşuri pentru tunurile ce-au vegheat meterezele cetăţii. Un tun e încă îndreptat. cu 
gura lui de foc stins, spre fantomele corăbiilor din zare ” Imaginea unei țări la margine de 
Europa, dar cu spiritul european planând ca păsările peste păântul flămând de istorii nespuse 

În călătorii reale şi tainice in același timp, scriitoarea nu a a fost singură, au insotit-o români, 
prietene, durerea de nu fi mai aproape de lumea ca lume şi o încercare timidă de inițiere în tainele 
călătoriei ... nostalgii neexplicabile, venind din direcţii surpinzătoare, amintiri despre lucruri care 
s-au mai peterecut, un miros proaspăt de început de lume, totuşi 


O ALTFEL DE VEDERE 


OCHIUL DE LITERE, este o antologie a scriitorilor nevăzători participanți la Concursul de 
creație literară “ Pașii profetului “— Oradea, Editor “ Bibleoteca Revistei Familia “ , 2002. Titlul 
este incitant, ne provoacă la o altfel de vedere, scriitorii par a vedea ceea ce este dincolo de 
cuvinte, caută şi găsesc o certitudine a luminii interioare... Uneori cei care au ochi nu văd, iar cei 
care nu văd în afară, spre lume, våd în interiorul unui tărâm mirific, văd cu inima ... De aceea este 
importantă această o altă vedere, spre infinit ... Talentul nu este condiționat de concepțiile umane 
dspre daruri, sunt daruri care vin de sus, iar efortul în plan spritual al scriitorilor nevăzători, este 
demn de urmat de cei care våd și ... nu văd, în adevăr ... 

Ceea ce atrage la această carte este curâțenia versului, a spunerii, parcă poemele descoperă 
cititorului o puritate pierdută, scriitorii, care, dincolo de trup, våd cu ochii sufletului, privesc spre 
Dumnezeu ca spre o şansă adevărată, reală. Scriitorii nevăzători nu fac experiențe, nu se joacă cu 
ideile, cu expersiile, cu trimiterile, ei “ privesc “ în curajul lor spritual spre lumina adevărată. 
Scriitorii care văd, unii, parcă atingi de o boală nevăzută, folosesc teme, limbajul ca pe o cârpă de 
şters stessul zilnic, şi-au pierdut busola, nu mai pot aprecia darurile simple ale vieții, ţipă unii la 
alţii, au orgoliul de a -și striga “ nevederea *, în plină zi, la sfârșit de vremuri ... De aceea scriitori 
care vâd ar trebui să înveţe de la cei care nu våd iubirea de cuvânt ... Gheorghe Ardeleanu 
priveşte la Isus, ca la cel care tămăduieşte sufletele, care ne învaţă pescuitul în apa adevărului ... 


“Ne cununăm sub un altar ceresc./Plăcerea e sfinţită prin credință./Pe crucea stângă taina o 
trăiesc/murind transfigurat de suferință /*- Crucea stângă — Aurel Alexandru Banciu. 

Tar Monica Diana Buciuman se roagă : “Doamne, dă-mi putere, paşii nu mi-i frânge/ Nu 
stârni în mine vise fără zbor/Căci singurătatea din oglindă plânge/In descânt sălbatic trandafirii 
mor./“ Este o cale de a deschide porţile din cer, cu sinceritate, cu nădejde, cu iubire ... 

Viorel Serban priveşte spre dragoste ca spre o altă dimensiune, descoperind iubirea gingaşă, 
magnetice câmpuri care învăluie îndrăgostiţii, simțind femeia ca pe un izvor îmbătat de ispite ( 
Femeie ) Şi poetul strigă spre Isus: “Doamne, de n-ar cânta cocoşul !/ De-aş trece dincolo de 
păcat ;”. 

Poetul Radu Sergiu Ruba surprinde cu exactitate starea vremurilor: “Prostul satului/ îi 
împrăștie pe intelectuali ca pe vrăbii/detonând în mijlocul lor bomba/cum că sfârșitul lumii a şi 
venit ...., iar intelectualii încep să calculeze starea de “propagandă”, ideea de marginal... 

Radu Sergiu Ruba prinde esenţa: “Dacă vrei să scrii cu adevărat! trebuie să scrii despre tine/ 
adică despre noi/iar aici nu ţi-e îngăduit să spui orice./Că noi/ştii tu prea bine/nu suntem doar ce 
părem a fi/dar nici n-an hotărât decocamdată/cum ne-ar plăcea/să i se pară lumii că suntem. 

Deşi antologia este limitată ca număr de poezii sau proze, descoperim o experienţă de viață 
care fulgeră veacul, o experienţă care face de ruşine “marea poezie “ a manelizârii ...Fiecare 
scriitor din antologie are ca semn o altă pată de culoare care vorbeşte, dar există un fir subțire de 

nisip care leagă nevederea de vedere, care leagă scriitorii adevărați între ei. Ceea ce putem 
remarca la scriitorii nevăzători este faptul că nu au fost învinşi de viaţă, aproape toți au studiat cu 
stăruință, au ieşit biruitori prin acest lel de scriere, sunt aboslovenţi de facultate şi de marea şcoală 


a vieţii şi iubirii... Ei nu au cedat, au privit înainte pentru că acolo era un altul care mergea - 
Cuvântul adevărului ... 

Acolo unde pare că lumea nu mai are la îndemână mari teme de scris, acolo, scriitorii din 
antologie, descoperă frunosul :“E vară. Au luat cireşii foc... “ ( Manda Maier ); descoperă 
eternitatea simplă, zdrobitoare, care nu trece ... 

“Văd un poet murind încet/ cu fiecare vers nescris/Copac înfrânt de-al viet; 
odihnind în paradis.“ ( Dan Cristian Manolescu ) 

Antologia este realizată de Gheorghe Vidican, cu un cuvânt înauinte de loan Moldovan, nu 
are trecut pe copertă nici un preț, pentru că scriitorii din antologie au învățat cu adevărat ce 


vânv/Dar 


înseamnă prețul vieţii recâştigate prin poezie, prin scrierea cu via 


EXIL PE O BOABĂ DE PIPER 


In nr. 3 ( 41 )/2006 din ,, Nova Provincia Corvina ,,, poetul Eugen Evu publică un interviu cu 
omul de idee şi totodată poetul Mircea Dinescu, un interviu puțin întârziat dar destul de actual 
prin idei, prin fraza cu simbol şi bob de piper, prin dorul după poemul necesar. 

Eugen Evu a intuit că în viaţa socială a României Mircea Dinescu a provocat „ fenomenul 
Dinescu”, poetul care face revoluție, vede, dă cu pumnul în masă, vrea ca viitorul să fie aici, vrea 
ca trecutul să fie altfel, parcă modelat de forţe pe care nu le-am perceput în istorie la vremea 
potrivită, e un fenomen atipic, Mircea Dinescu, un adolescent care ştie idei vechi, în forme care 
au iz de şampanie. 

Evident că poetul Dinescu este unul important din acest veac trepidant şi plin de riscuri din 
România paradoxală. El îşi asumă riscurile, dar ca poet multe lucruri esenţiale nu le poti transmite 
prin poezie, sunt puţine lucruri de esenţă, apoi urmează repetarea, abordarea unor noi teme, dar pe 
acelaşi ritm interior, care uită prospeţimea, e, de altfel, crucea fiecărui creator, iar timpul macină 
încet ca o moară veche de lemn pusă pe un râu de munte. 

Adevărul desfăşurat de Dumnezeu prin poet are timpul său. dincolo de acest timp, e lucrarea 
omenească, dar care nu durează 

Poziţia lui Dinescu la CNASAS nu poate fi decât benefică aparent, poetul care are curajul să 
strige în piața cetăţii, el cel ce vede destinul uman în mişcare ... Dar totul este aparenţă, dacă eşti 
activ în instituţiile statului de drept, în plină democraţie de şampanie, efervescentă şi 
fosforescentă, regulile sunt altele, aici trebuie adaptare, o adaptare serioasă, o privirea a lucrurilor 
după alte reguli, poetul rămâne descoperit, în piaţa cetăţii se aruncă cu pietre, e dreptul poporului 
care simte sângele în aer plutind să dea cu piatra, care vrea schimbarea fără de valoare, dar care se 
cere la un moment dat ... Nimeni nu se gândeşte la faptul că pentru a arunca piatra spre cel 
condamnat trebuie ca tu să nu ai păcat, asta e mult prea secundar şi, drepți să fim, nu este 
european, este creştin 

Din poziţia de funcționar public trebuie să respecţi legea. ori cum să ţii poetul sub lege, ce 
este aceea lege ? - el are legea sa, asta trebuie să facă, să fie prezent în piaţa cetății 

Din această poziţie trebuie să ai grijă să nu foloseşti numele oamenilor cum vrei si când vrei, 
e o altă lege care protejează datele personale, drepturile omului, nu poti arăta cu degetul pentru că 
personalitatea umană e protejată în ciuda adevărului nostru cel de toate zilele care ni se pare cu 
adevărat original deşi, drepți să fim, cam peste tot se petrec lucruri asemănătoare, doar suntem în 
vreme din urmă când cei mai mulţi se vor vinde, se vor bârfi, vor tipa 

Criminalul are drept la avocat şi la medic ...E drept, e nedrept, aşa e în statul acesta pe care, 
iată, îl vrem altfel 

Orice act al funcţionarului de stat poate fi atacat în instanţă, se poate face contestaţie, numai 
după rămânerea definitivă a unei hotărâri judecătoreşti poti arăta cu degetul, iar dacă funcţionarul 
greşeşte atunci poate fi pus la plată, chiar poate fi condamnat, asa e legea şi aşa se petrec lucrurile 
în democraţie, nu poti spune cu glas tare nimic despre un om dacă nu sunt argumente solide, 
trebuie să taci, să priveşti şi să acţionezi, chiar dacă legea e nedreaptă 

Cred că marii rechini ai politicii vor face bani grei din dosarele de CNASAS atât timp cât 
funcționează statul de drept cu drepturile omului ... Apoi e greu să dai cu piatra folosind probele 
statului totalitar în democrație, un paradox greu de digerat de către societatea civilă, numai bunul 
Dumnezeu poate face dreptate printre interese, acte false, declarații interesate, legi în vigoare la 
un anumit timp, dar care nu mai sunt actuale, alte legi care nu se aplică unor situaţii trecute, 
printre scopuri ascunse și printre sisteme financiare construite cu multă artă, cu putere, cu 
abilitate, cu legea de partea ta, pentru că, nu-i aşa, cei la putere îşi fac legea lor, doar nu vor face o 
lege pentru alţii, ar fi culmea capitalismului socialist şi a birocraţiei de amorul artei 

„ Fenomenul Dinescu ,, există, însă, el nu mai poate funcţiona ca în socialism, e peste 
puterile puterii să accepte asta, sunt alte reguli. Poate Dinescu ar fi trebuit să tacă, să înregistreze 
marile drame ale poporului român şi să scrie o carte care să cutremure inima omului, dar asta ar 
însemna să-şi renege opera şi apoi, deja, e prea târziu, a fost prins în valul politicii şi în val sunt 
politrucii, cei care au alte reguli, regulile lor, s-ar putea ca fenomenul Dinescu să aibă un alt curs, 
un alt „ trend „ şi un alt „ brand ,, după planul politrucului de serviciu 

Creştinii, oamenii simpli, ştiu că iertarea e legea cea mai bună, că judecata cea mai perfectă e 
la Dumnezeu, când omul vrea să judece, să ia locul lui Dumnezeu, atunci EL tace, ne lasă, vorba 
apostolului, în voia minţii noastre blestemate 

Dinescu ori va scrie ceva de excepție, mai degrabă un roman decât poezie după experienţa 
CNASAS, ori va fi obligat să-şi trăiască opera: EXIL PE O BOABĂ DE PIPER ... Când 
Dumnezeu se atinge de poet nu-l lasă să facă tot ce vrea, poetul trebuie să cânte viaţa pur şi 
simplu, aşa cum e, să înregistreze fapte, oameni, istorii, în vers cu sens spre infinit ..., cel ce 
judecă e totuşi Dumnezeu 

Viaţa poetului Lucian Blaga e o mărturie, cea a lui Nichita alta, cea a poeților din închisori 


alta 

Avea dreptate Mircea Dinescu când scria că un monstru ar trebui din munti pe schiuri să 
coboare şi să fecundeze fragedul robot, e dreptatea sa care se poate îndrepta chiar spre el ca o 
sanie în plină ninsoare 

Monstrul de serviciu e chiar la colț, chiar la intersecția marilor bulevarde, ducând în rucsacul 
de voiaj boaba de piper 

Fenomenul este unul reprezentativ pentru omul de artă care are toată libertatea să fie un lider 
de opinie, dar, care nu mai are răbdare ca procedurile să curgă, la fel cum firul de grâu creşte 
numai în timp, străbătând anotimpuri pentru a se face pâine albă pe masa românului, intelectualul 
ca şi timpul, vorba lui Moromete, nu mai are răbdare, e mult mai important să se vadă 
personalitatea sa, persoana sa, ca un sigiliu pe manuscrisul istoriei, e flămând de o foame 
nedefinită, un fel de boală care macină şi ne macină, desi ar trebuie să fie altfel 

Deci, monstrul de serviciu e chiar la colț, chiar la intersecția marilor bulevarde, ducând în 
rucsacul de voiaj boaba de piper şi cămaşa poetului 


O INTIMITATE VIOLET 

Starea de VIOLET”. este cadoul poetei Carolina Ilica pentru iubitorii de poesie, într-un 
an în care secolul şi-a arătat o umbră violetă. Editura “AX, 2001, din Botoşani a ales o formă 
de prezentare simplă, dar relevantă pentru poetă, un mic animal pare să fie acest volum, care 
trăieşte într-un aer violet în care se mai iubeşte parcă, la sfârşit de secol, la început de vreme 

Carolina Ilica suferă pentru sentimentul iubirii, a făcut din iubire o adevărată religie, e 
căutarea nesfărşită a femeii după infintul dintr-o îmbrățișare, pănă ce sufletul se face violet, într-o 
vară violetă, când toate iubirile dau rod. 

Poeta a surpins cu delicateţe căutarea femeii după jumătatea divină, a pus în lumină şi 
forța femeii de a găsi jumătatea pierdută prin generaţii, e o căutare pulsând magnetic, pentru o 
încoronare în clar - obscur 

Orice anotimp, orice ființă, orice clipă, duce spre partea nevăzută dintr-o iubire. Chiar 
dacă vine toamna, atunci sufletul femeii migrează după sufletul bărbatului, dacă este vară, iubirea 
ca un fruct îşi arată sămânța, o sămânță dintr-un fruct exotic, dintr-un fruct ce pare dintr-o altă 
țară, dar e, de fapt, dintr - o țară nevăzută, uitată de cei doi din prea mult bine, din prea uşor 

De atâta rod lumea se face mică, cei doi, un bărbat şi o femeie, o femeie şi un bărbat, fac 
lumea mai mică, e un joc de-a căderea în starea de dragoste dintâi, profundă, uitătoare de sine, 
cândva am fost atât de intimi cu natura, cu Dumnezeu, sărbătorind până ce iubirea capătă gustul 
vinului rar, tâşnind dintre punctele cardinale ale unui sentiment pierdut, pururiu 

Ritualul este simplu, trimițând la o cină mirifică, eliberatoare ce pregăteşte iubirea, 
femeia cu tot trupul pregătit, dar cu sufletul de fetiță, în căutarea purității, a sentimentului de 
început de lume, a legănării în fața luminii tainice din noapte, aşa este o cină a bărbatului şi a 
femeii, singuri pe lume, simplă, doar fructe şi rod, şi starea de cutremur pe dinlăuntru, într-o 
linişte primordială, o cină pe placul celor doi, arhetipul ei şi arhetipul lui, dezbrcându-se de 
trupurile violet 

Iubirea transcede în ploaia simplă de vară, ploaie ce îmbrățișează, caută trupul bărbatului 
ca o femeie, pudică la început, desfrânată la sfârşit, ca o amantă, e o stare de debândirea 
maturității, în plină îmbrăţişare, o intimitate perfectă ce duce la vis şi realitate, în aceeaşi secundă, 
la bucurie şi la imagerie, o ploaie ce revitalizează totul numai privind, numai crezând 

E atâta maturitate în aceste poeme violet, încât pare că nimic nu se mai poate petrece, 
sufletul caută sufletul, doar privind la fructele coapte, poate doar sfârşitul lumii 

Poeta îşi relevă deminitatea feminină, o tandrețe de a regăsi mereu, cu suflet de iubită 
eternă, parcă fugită din poeziile lui Eminescu, sau din jocul serios de-a iubirea a lui Nichita 
Stănescu 

Dincolo de perfecțiunea iubirii, cititorul încearcă un sentiment propriu de frustrare, dar 
unde este dragostea ? ... dincolo de cei doi, poate răspunsul e doar tălmăcirea unui vis visat 
demult de o femeie care tânjeşte să reînvie, alături de iubitul perfect ... E un joc între lumi 
paralele, care dă rod, care duce undeva într-un rai cu fructe exotice, ritualul este perfect, 
sentimentul este deplin, doar vara este un alt anotimp 

Carolina Ilica a evitat vulgarul şi a reușit, a câşigat o provincie de sentimente, undeva la 
margine de timp, ca o sărbătoare după care tânjim, e sărbătoarea iubirii 

Important este că poeta nu se minte, starea de violet este o stare pură, a suferinţei de fapt, din 
care nu se eliberează, ci face o misiune la limita unei secunde, viziunea este modernă, fructificând 
experiența unor generatii de poeți, cu un limbaj fără excese, doar atingere de animale sălbatice, 
simțurile sunt provocate pentru a deschide noi vieți într-o iubire, secretul cel mare este că cei doi 
sunt deja, dar nu încă, unul, ca un fel de rod în rod, cu un fundal exotic, dar profund 

Rafinamentul poetei duce la gesturi pure, dar care nu sunt căutate, ci revelate, o prințesă 
care fuge din decor într-o culoare mirifică, violet 

Am putea afirma că poeta este una talentată, cu o personalitate distictă, dar de fapt 
trăieşte un poem nesfârşit de iubire, tensiune producându-se acolo unde dragostea este de fapt 


$ Carolina Ilica, Violet, versuri, Editura „AXA” — Botoşani, 2001 

imagine din oglinda unui cuvânt ... Iubirea presupune doi parteneri, un bărbat şi o femeie, dar 
dragostea îi contopeşte într-un singur trup, cu două suflete rotitoare, de floarea soarelui ... E 
anotimpul supunerii, dar şi al evadării violet 

Volumul Violet ne prezintă numeroase trimiteri critice pe marginea altor volume scrise ŞI 
trăite de poeta Carolina Ilica, o biobibleografie, traducerile, alte trimiteri spre opera autoarei, dar 
noi doar mai scriem 

acest volum cade în faţa iubitorului de poezie ca şarpele raiului, după ce a ispitit, e o 

închisoare în cuvinte, sau în noapte 


Oricum fluviul acela curge spre cealaltă parte a lumii 


EREA CA FORMA A POEZIEI SAU UN CIREȘ FANTASTIC 


Mariana Zavati Gardner ne întâmpină cu poeme bilingve — volumul Pelerini, Editura “ 
Napoca Star “ , 2002 - volum care ne propune o migrație în simplitatea vieții, în stare de 
smerenie, în faţa unor locuri care par sfinte şi în fața unor oameni care adesea trec neobservaţi, 
dar care marchează vremea cu discreţie, dar semnificativ, dovedind că orice om este o valoare în 
faţa eternității divine. Pentru veacul acesta, uneori, trec neobservate vânzâtoarea de borş, 
spălătoreasa, cusătoreasa, personaje neînsemnate în fața celor care fac legea timpului, dar care 
duc în suflete un destin... Poeta se apleacă peste margine de secundă şi descoperă gesturi, culori. 
stări, umilinte... 

Dincolo de zidurile fragile ale clipei se descoperă casa mamei, plopul tremurător sădit de 
tata, livada cu stupi, umbra de ienupăr, locuri ce atrag veşnicia, unde există un strop de 
sfinţenie... Nimic strident în peisajul acesta, poeta se refugiază intenţionat într-o lume aparent 
insignifiantă, banală, abandonează peisajul secolului, abandonează peisajul culturii, refuză marile 
evenimente, totul pentru a redescoperi locul unde nu s-a întâmplat nimic, locul unde Dumnezeu 
priveşte cu încredere, în ochii celui de sus şi o cioară are valoarea vieții, a creaţiei, apoi livada, 
stupii... În mijlocul lumii acestea este un cireş fantastic, sub aripa Duhului Sfânt, un cireş care 
rodeşte, un cireş pe sub care trece bunica, ființă care se reîntoarce la adevărul din începuturi, la 
Simplitatea vieţii din raiul apropiat, acolo unde bolta este de culoarea viespilor... În poemele 
Simple, nu se găsesc metafore, trimiteri, idei care să cutremure, există doar viața, poeta vădit 
refuză artificiul literar pentru a se retrage în abosolut, în simplitate de acolo de unde poti să —ti 
închipui că există ceva, deoarece casa cea veche se îndepărtează ... 

Pocta s-a născut la Bacău, a stduiat engleza — franceza, a absolvit studiile universitare ca 
Master of Science în Philology şi predă engleza în România, cât şi latina, franceza, germana, 
spaniola, italiana în Anglia si, mai ales, a scris versuri, recenzii de cărți, critică literară, a scris, 
scrisul fiind o eliberare de boala veacului, mândria de a fi întelectual în vremuri în care, iată, 
calculatorul corectează un poem, insensibil, tăcut, distant, în moarte... 

“ Citeam sau priveam cum creşte via; / Urzeam fantezii extravagante pe care domişoarele le 
născocesc fără legătură directă cu ce urma/ Să se întâmple ...” 

COSTACHE IOANID SAU PURITATEA TAINELOR 


În anul 1938 Costache Ioanid, poate mai puțin cunoscut poeţilor şi criticilor de modă nouă, 
trăieşte o experiență profundă.. Este operat, iar în timpul operației atinge stadiul de moarte 
clinică, totul în urma unui diagnostic greşit. În această stare, are ocazia să-şi privească propriul 
trup imobil, de sus, din tavanul sălii de operație. Dumnezeu i-a acordat o viziune, a ridicat puţin 
draperia, a ridicat puţin un colț de eternitate pentru ca poetul să poată percepe, într-o stare 
deosebită, taina. 

În anul 1939 descoperă legătura dintre profeție şi Biblie, începe să studieze cu profunzime pe 
marii profeti. 

În anul 1940 începe studiul Bibliei, împreună cu Richard Wurmbrand, un mare creştin. Deşi 
este pătruns de puterea cuvântului sfânt, preferă să-şi recite doar versurile, ca mod de comunicare 
profundă a omului cu Dumnezeu, semn că doar în sfințenie se poate împlini cuvântul ca mesaj. 

Costache Ioanid s-a născut artist, a fost marcat de pecetea harului, a suferit, ca lecţie de 
iniţiere, dar a şi cunoscut dragostea de veșnicie . A fost pictor, sculptor, poet. Prin puterea artei şi 
a cuvântului sfânt, prin stăruința asupra tainelor eterne, poetul străbate vremurile perioadei 
comuniste, între anii 1958 — 1961 nu are un serviciu permanent, dar este aproape de Dumnezeu, 
de cuvânt, de Biserică. În mod cert poetul a făcut parte din Biserica vie a Domnului, iar acum 
face parte din Biserica cerească, acolo unde minunea este prezentă. 

Sunt cunoscute mai multe cicluri din poezia lui Costache Ioanid, mai ales credincoşii îl 
cunosc în dragostea eternă a lui Isus cu Porumbiţe albe, Taine, Zile şi sărbători in Betania, 
Cuvinte pentru Zacheu, Împărăţia copiilor, etc 

Dincolo de versul poeziei sale apare mesajul jertfei, ale aşteptării minunii, ale destăinuirii, ca 
mod de părtăşie în cuvânt. 

Personajul principal, tema, stilul operei, sunt Isus, poezia lui Costache Ioanid se lipește de 
Dumnezeu, trăiește prin Dumnezeu, atinge astfel eternitatea, cu blândețe, cu bunătate, prin 
cuvinte care schimbă clipele zilei, poezia sa demonstrează că din acelaşi izvor nu poate ieşi apă 
amară şi apă dulce, refuză putrezirea. acceptă lumina. 

“Nu-i singur Iuda vinovat/ de sângele ce se dădu./ Nici marii preoți, nici Pilat, / ci lumea- 
ntreagă prin păcat !/ Şi eu, şi tu...“ ( Nu-i singur Iuda vinovat ) 

Existenţa poetului şi a lumii depinde de Dumnezeu, de Fiul, prin mângâiere cu Duhul. Există 
o smerenie necesară în versului poetului, care îşi găseşte bogăţia în chiar Mântuitorul lumii: 
“Nicidecum, nicăieri, nici o clipă/ nu pot fi fericit fără El./ Lângă El, peste a morții risipă, /voi 
sbura ca un alb porumbel/ “ ( Nicidecum ) 

Zborul acesta în alb învinge moartea, învinge putrezirea, e un fulger scurt, aşa cum ne dorim, 
este refuzul risipei. 

Prin poezia lui Ioanid se mai pot descoperi tainele creaţiei, mari întâmplări ale experienței 
Isus în viața fiecăruia, parcă există aripi în cosmos, sunt şapte uși de aşteptare. Peste toate apare 
natura, anotimpul, o floare care învinge secunda, există în poezia sa o lecţie de armonie venind de 
la Dumnezeu, există taina judecății finale şi a împăcării omului cu Cel de Sus, cu toată creaţia, cu 
lucrările nevăzute: “Când trandafirii înfloresc, /o mare taină-n ei se-arată. /Când trandafirii 
înfloresc /toti cei ce-aşteaptă şi iubesc/aud un susur îngeresc/ din primăvara neuitată.” 

Costache Ioanid s-a născut în anul 1912 şi s-a întors la Domnul în anul 1987. În această 
perioadă poezia sa a fost un fulger pur, multe din versuri s-au întâlnit cu muzica, Costache Ioanid 
nu a trădat frumosul, mai mult, a păstrat taina în forma ei primară - lumina. 

APE DE ODIHNĂ 


Octavian Doclin renunță la poezie pentru a descoperi poezia, pentru a o trăi ca mod de 
existență.. Fluxul poetic este întrerupt atunci când poetul atinge apele de odihnă. Este important 
de reţinut că Dumnezeu pe cine iubeşte îl ia sub aripa Sa de odihnă. Este important să fii în 
odihna venită de Sus, dar uneori nu ştim si nu vrem să recunoaștem prețul adevărat, plătit, poate, 
de altul 

În deşertul aceste vieţi, prin nisipul de fiecare zi am s-ar putea spune multe dar poetul 
renunță, cl caută şi descoperă esenţa, restul pare a rămâne în urmă, fără importanţă. 

“După ape de odihnă nu încetezi să tânjeşti/ o suflete-al meu mult visătorule // numai cu 
țelepciunea șarpelui/ şi blândețea ştiută a porumbelului / nu ajungi să le vezi / 

Este o taină a poeziei pusă în lumină de Octavian Doclin în volumul său Nisip, ape de 
odihnă — poeme -, Editura Marineasa, Timişoara, 2002. Taina este provocată de asunderea 
poeziei după cuvânt, sau vederea poeziei de dinaintea cuvîntului, ca ceva ascuns trimițând la 
înțelepciunea de început. 

Taina este întreruptă de prezența realităţii, a deşertului mort care se vrea viu, până si din 
părul iubitei cad fire de nisip, apoi pielea este atinsă de realitatea nisipului, fruntea şi ea 

Poemul este rupt de tensiunea din poem, este frânt de tăcerea dintre titlu şi corpul poemului 
ca un animal viu, destinat potopului, chiar acolo între nisipuri 

Între realitatea veacului si prezenţa eternității în apele de odihnă, poetul regăsește copilăria şi 
căldura nerepatabilă a mamei. O floare provoacă atingerea simplă şi curată a mamei ca în “ 
poema gherghinei “:“gherghină gherghină/ce singur păşea mama mea/când era tânără /“... sau 
amintirea patului simplu de vişin care curăţă ființa de păcate. Sunt clipe bine captate prin deşertul 
de fiecare zi, clipe care energizează, care luminează ființa care salvează 

Octavian Doclin, se ştie, reuşeşte să capteze esența: “virginitate viitoare ; mirosul somnului; 
cămăşile pentru fugă; în miezul somnului cerul fatal ; litera descrește; poemul cu sângele lui de 
vişin tânăr,...* 

Dincolo de poeme poetul ne arată tragedia de a-ţi asuma pe deplin nisipul şi apele de odihnă : 
“Cu capul sub braţ /şi mîna pe hîrtie/un ochi pîndeşte pe celălalt/pe nisipul fierbinte poema se 
scrie " — Poetul — călău. 

E multă tristeţe şi multă viziune în poemul Zidurile, acolo unde Octavian Doclin spune 
lucrurilor pe nume şi unde omul din veacul acesta şi din toate celelelate veacuri se regăşeşte : 
omul este propriul prizonier, păzit de acelaşi om, gata să-şi curme viaţa cu sabia cuvintelor, un 
temnicer întemnițat între ziduri, adică atingerea morții ca semn al păcatului asumat la început, 
libertate și durere 

Pomul este memorabil şi trimite cumva la Sfântul Apostol Pavel, prin tangenta la eternitatea 
cuvintelor 

În principal trebuie remarcat faptul că Octavian Doclin nu scrie decât atunci când se simte 
poet, în rest, nisip şi şansa apelor de odihnă 


URNA CERULUI 


Octavian Doclin priveşte dincolo de orizontul posibil al poemului, dincolo de cuvinte, 
încearcă să atingă acea stare de sus care coexistă cu starea de jos din scriere, e o temă profundă 
pe care orice poet serios şi matur și-o pune. Când arzi pe pământ, cenușa va fi pusă în urna 
cerului, jertfa necurmată are un final spiritual care trece de hotarele ştiute şi neştiute. 

Urna e pregătită, focul arde mâna care scrie, trupul poate lăsa urme în eternitate. Volumul de 
versuri URNA CERULUI scris de poet şi publicat la Editura „, ANTHROPOS - 2008, este un 

volum intens, versurile par puţine, aproape schitate, dar bogate în sensuri, în trimiteri spirituale 
care desenează viitorul pornind de la trăirile prezente. sau de la amintirile intense care pun o 
pecete pe ființa omului singur în fața universului văzut si nevăzut. 

Cuvântul este strigat de poet ca un prieten, poemul e o ființă care isi asigură drepturile de a 
vieţui în mod independent, cere poetului energia de a victui împreună, în simbioză, inclusiv în 
spațiul dintre cuvintele versurilor. Este un brâu de cuvinte care dă ținută solemnă poetului în 
căutarea poemei sale, e un stindard sub care luptă cel care trăieşte în spaţiul misterios al 
poemului, ca mod de exprimare a celor divine. Dimensiunile vieţii sunt altele în prezența 
poemului care a fost prins în plasa vieţii, poemul poate fi un templu în care ritualul existenţei dă 
sens vieții pe pământ, în trupul fragil, supus strigătului care nu ajunge la cer. 

Aproape smerit, Octavian Doclin invocă acel poem minim care să-l consolideze în existență, 
dincolo de suferinţele care vin ca o sărbătoare în ariditatea vieții, în bolile ei neştiute. Poemul 
minim este o temă profundă. a celui flămând după Dumnezeu, după viață, după frumos: „Și văd 
peste umbră / - umbră divină - / din departe -n aproape / din aproape — n departe / ( sfirşit si 
început deodată ) / cum un copil în primul său vis / ,, 

Există un adevăr absolut care trece peste adevărul nostru intim, dar totul durează o clipă şi 
dacă nu eşti atent cerul se închide la loc: „Lângă aceste două limite / ale absolutului / nu există 
adevăruri / lângă care poti să stai / ,, 

Pe cale vieții, poetul şi cuvântul nescris, o experienţă de viitor: „Trec unul pe lângă celălalt / 
singur unul însingurat altul / copil si imatur laolaltă poetul şi cuvântul / nescris. /,, 

Poate că soluția ar fi întoarcerea la timpul de început, dar cine poate trece de naştere înainte 
de muri ? 

Sunt teme tulburătoare, poemele cer cititorului maturitate spirituală, presupun anumite 
experienţe din partea iubitorului de poezie, scrisul lui Octavian Doclin nu este unul gratuit. 
majoritatea poemelor au fost scrise în Biserică, o Biserică parcă absolută, dincolo de ritualurile 
proprii, sub presiunea unei stări de har, unice, cuvintele care au poposit în mintea poetului s-au 
țesut în poeme. 

Poetul pare zgârcit cu versurile, cu acele cuvinte care intră în carnea poemului, dar nu este 
aşa, el este reticent la inutilitatea cuvintelor goale, se apără de năvala de cuvinte din lumea de 
astăzi care par a nu spune mai nimic, e doar zgomot, muget, animalul social nu e conştient de 
urna care există în cer, pregătită pentru cenuşa celor care vor arde, celor prinşi în plasa paingului. 

Din poziţia sa spirituală Octavian Doclin vede poemul altfel, poemul pare că s-a născut din 
poemă, din ceva mult mai înalt, temele povestirilor eterne din Scriptură se transferă în temele 
poeziei sale, e un curaj spiritual riscant, dar plin de suferință și satisfacție, e drumul spre 
cunoaștere prin poezie: „.... din Urna Cerului arderea de tot / a cuvintelor mute şi totuşi din 
cenuşa lor / vor rodi semințele leneşe / cuvintele ucigașe ale poemului. / ,, 

E o spaimă la poet de tăcerea cuvintelor care nu pot deveni poem, dar totdeauna este un alt 
început, focul care a ars ființa poetului dă naştere la noi sensuri 

În acest demers autorul depune efortul de a rămâne lucid, de a nu arde brusc si fără ieşire la 


cer: 

„Hei tu cuvîntule/intră înapoi în cuvînt/aşa cum tu ai ieşit poemule din poem/pe tine 
dragostea mea /poema mea/te voi renaşte/în memoria ta /tot astfel cum/paingul/îşi reface pinza./” 

Sunt unele versuri care aduc ceva din frumusețea poeziei psalm, veche şi rezistentă la 
modele trecătoare ale experienţelor literare, a poeziei care trăieşte prin sine: „... Nu-ţi vor strivi în 
spațiul dintre cuvinte / demnitatea / poetule of poetule / ... ,, sau „priveşte poetul viaţa lui / ( prin 
lacrima de pe obrazul mamei în / rugăciune ) / ., 

Aceste versuri atrag atenția asupra şansei poeziei de a purifica existența noastră: „... așa cum 
roua din Urna Cerului /s-așterne acoperă si îngheaţă /banalitatea supunerii vieţii /în poemul ce va 
să fie /seris.” 

Sunt şi versuri care ne aduc aminte de fragilitatea vieţii noastre: „Porunceşte timpului /să stea 
atunci /cînd tremură frunza plopului/dacă poti. /” 

Renuntarea poetului la semnele de punctuație, la virgule, ori la punct, la logica din versul alb, 
sunt semne că trebuie să fim atenți la poezia din poem. la versul care exprimă ceva adânc 
Datarea poemelor, ori stabilirea locului unde au venit la poet, sau preluarea rigorii logicii Biblice 
în literatură, ca transfer de autoritate spirituală şi puritate, ori numirea persoanelor care au intrat 
în țesătura poemelor, ne focalizează atenţia spre evenimentele spirituale care au marcat existența 
autorului în mod important: ,.... iar în fața ta/stă Urna Cerului/așteptând să ti se deschidă/cum o 
altă Mare Roşie. / (29. Sfârşit de poem ) 


POEZIA CA UN COLIND 


Ca o contrapondere la creația cultă şi la ultimele experiențe literare, poezia religioasă 
autentică, bazată pe o credinţă sinceră, vine să aducă echilibru în cultura română. 

După moda care era stabilită înainte de 1989, există o anumită tăcere faţă de poeții care şi-au 
ars viața lăudând Lumina cea adevărată, poate în cuvinte simple, poate fără marile metafore şi 
subitilităţi, dar cu o sinceritate dezarmantă. 

Traian Dorz, născut în Transilvania, în zona Beiușului, şi —a dedicat viața poeziei religioase, 
punându-și inima pe tava vremurilor, devenind, treptat, un poet care nu era poet țăran, dar nu era 
nici poet care s-ar fi încadrat într-o anumită modă. El a răspuns iubirii de Dumnezeu cu poeziile 
sale, care au ajuns direct la omul simplu, smerit. Traian Dorz a trâit şi a muncit la sat, a fost unul 
dintre cei legaţi de pământ, a cunoscut asprimea vieții de țăran, dar şi bucuria de a fi aproape de 
Dumnezeu, acolo, în mijlocul naturii, departe de umbra Babilonului. Paradoxal, poeţii culți nu 
sunt citiți, aşa cum este citit Traian Dorz, oamenii îl iubesc pentru poeziile sale pline de Duh, 
pentru faptul că versul său zideşte sufletește, mângâie, dă putere, în mod direct, sincer, cu tărie. 

Poezia lui are ca suport gândurile lui Dumnezeu despre om, așa cum sunt ele revelate în 
Sfânta Scriptură, gânduri care ne oferă un viitor şi o nădejde ( vezi Ieremia 29 : 11 ), de aici un 
suflu de optimism, de încredere pe care îl poate primi cititorul.Faţă de gândurile omului, 
gândurile lui Dumnezeu nu putrezesc, ci sunt eterne. 

Poetul atacă desfrâul, beţia, lenea, zgârcenia, goana după bogăţiile pământeşti, răceala 
omului pentru semenul său, dar pune în lumină Dragostea lui Dumnezeu pentru om. Poetul a 
rămas un artizan al limbii române sănătoase, nepoluate de mode, vremuri şi ifose intelectuale, o 
limbă curată, parcă izvorând dintr-un munte. Natura are un loc de cinste în creaţia literară a lui 
Dorz, natura face parte din creaţie, dă putere prin curăţenie, prin tărie, prin infinit. 

Inainte de 1989 funcţionarii de Cultură nu au auzit de Train Dorz, s-au dacă au auzit l-au 
interpretat greşit, nu l-au cunoscut așa cum ar fi meritat, deşi uneori poezia sa se apropie de 
Arghezi, prin tematică, de Vasile Voiculescu, sau Radu Gyr. Reamrcâm dragostea poetului Ioan 
Alexandru care a scris cu bucurie despre Train Dorz, ştiind ce înseamnă poezia sa, dar şi Preot 
prof. Dumitru Stăniloaie, remarcabil om al credinței, teolog însemnat, iar Nichita Stănescu a scris 
emoționat despre acest poet autentic, sincer, modest cu o poezie care se adresează direct omului, 
considerându-l un moş = strămoș, cu verbul stelar şi ceresc. 

Este de remarcat faptul că poeții autentici au înţeles filonul adevărat de poezie din scrierile și 
opera lui Train Dorz, au fost atingi de puterea mesajului. mesaj care venea de la Dumnezeu. 

“De ce-mi pleci, uneori, Isuse,/şi parcă —mi piere viaţa-n mine, /- ori am nevoie să-mi văd 
astfel/ce gol şi mort sunt fără Tine? /”( De ce-mi pierd uneori ? ) sau “ Bisericuţă Transilvană, / tu 
pari un psalm sfios şi sfânv uitat de îngeri pe-o sprinceană/ mai mult de cer ca de pământ./ “ .... / 

Bisericuţă Transilvană, / azi pari un grai tăcut şi frânv a înştiinţare și-a dojană/ că noi uităm un 
legământ.../“ ( Bisericuţă Transilvană ) 

Dincolo de stăruința sa în poezie, ca mod de rugă, de părtăşie, de chemare a harului de 
atingere cu aripa, Traian Dorz a privit la nemurire, a fost prins în planul acesta de a vedea cerul, 

pentru că s-a păstrat curat, aşa cum este menirea unui poet, câutând experienţa eternității, dincolo 
de experiențele propri : “Nemurirea,/de când ştim/ne-am trezit că ne-o suim/rost cinstit sã- 
nveşnicim./... lar deasupa/ tuturor,/ cerul nostru/ numai dor./ singurul îndurător/singurul 
îndurător .../ ( Nemurirea ). 

Traian Dorz s-a născut în 25 Decembrie 1914, dar poezia sa, dincolo de evidenţele istoriei 
literare, nu poate muri. Pentru credința sa a suferit, având ca model pe Isus, a scris aşa cum i-a 
dictat inima, dincolo de formele pământeşti ale credinţei umane, poetul a prins ceva din 
memurire, nemurindu-se prin vers. 


SPERÂND LA ETERNITATE 


Setea de cultură a omului este nelimitată. In faţa fiecăruia stă adevărul şi poate nu-l 
percepem, dar există întotdeauna o cale pentru a-l afla, există calea pentru a ajunge la viață. 

La Editura „Cartea Creştină” Oradea - 1998, a fost lansată, lucrarea TEOLOGIE 
CREŞTINĂ, o lucrare complexă, plină de sensuri. Deşi a trecut ceva timp de la apariţie, cartea 
este importantă şi mereu actuală pentru iubitorii Cuvântului. S-ar părea că lucrarea aceasta, 
autor Millard J. Erickson, s-ar adresa în primul rând teologilor, dar nu este așa, studiul este o 
creaţie care se adresează şi celor care caută adevărul, lumina, care se străduiesc să țină calea 
dreaptă. Ne place să credem despre noi că ne-am întors cu faţa la divinitate, că ne-am acordat 
o şansă. Ne place să credem că suntem credincioşi, dar drumul până la credință înseamnă 
multă muncă, multă putere de a accepta înțelepciunea lumii, multă răbdare, stăruința de a 
trece de bariere şi ziduri spirituale şi reale. 

Autorul este profesor de teologie din anul 1969, după ce a obținut doctoratul în filozofie 
a urmat studii esenţiale la Universitatea din München, Germania. 

Cartea permite cititorului să aibă acces la temele şi conţinutul Vechiului şi Noului 
Testament, la mesajul divin, la esențe. Este o lucrare în trei volume, de referință, care 
analizează cu profunzime fenomenul credinţei, revelaţia asupra celor de sus. Primim 
răspunsuri despre teologie, aflăm ce este teologia şi filozofia, cum se realizează studiul critic 
al Bibliei, revelația specială și universală a lui Dumnezeu, umanitatea, păcatul, persoana lui 
Isus Hristos, lucrarea Duhului Sfânt, natura Bisericii, rolul Bisericii, etc., dar mai ales se 
actualizează mesajul divin, într-o lumină simplă, dar nu simplistă, clară, pătrunzătoare 

Poate că avem nevoie de această actualizare, poate că avem nevoie să ne lămurim asupra 
noastră si asupra posibilităţilor noastre de a ajunge la adevăr. ca la un izvor de apă vie, un 
izvor nesfârşit, etern, care ne împrospătează ființele. 

Lucrarea nu este deosebit de stufoasă, ci sintetizează temele fundamentale, ajungând la 
esenţele creştinismului, trecând prin istoria lumii, prin etapele de ardere spirituală, care înalță 
omul la rangul de fiinţă eternă, ce are în stăpânire acest pământ, prin voia divină 

Precizăm că autorul mărturiseşte că teologia cărții este cea a ortodoxiei clasice protestante 
moderne, foarte multe persoane au contribuit la realizarea lucrării, timp de mai mulți ani 
autorul a studiat scrierile altor teologi, studiul transformându-se în dragoste pentru acest 
subiect delicat şi plin de revelații 

Autorul mărturiseşte că a fost impresionat şi de interesul şi competenţa teologică a 
persoanelor laice, fapt ce l-a îndemnat să caute şi să găsească modalități de exprimare a 

fenomenului teologic la nivel cultural universal, accesibil persoanelor interesate de valorile 
creştine. 

Cartea se structurează firesc pe marile teme ale creştinismului, pornind de la studiul 
asupra lui Dumnezeu, ajungându-se la un anumit nivel de cunoaştere a lui Dumnezeu, 
descoperind cum este şi ce face Dumnezeu. Temele sunt tentante, provoacă la meditaţie şi la 
reflecţie, smulgându-ne din trepidaţiile zilnice, pentru a ne transpune în eternitate 

Erickson ne provoacă mereu curiozitatea, aflăm ce este umanitatea, cum se comportă 
chipul lui Dumnezeu în om, care este lucrarea Duhului Sfânt în timpurile eterne ale lumii, cum 
se poate ajunge la mântuire, cum se ajunge la starea finală a celor drepți, dar şi la starea finală 
a celor răi. 

Desigur că secvențele cele mai interesante sunt legate de persoana lui Isus, privită din 
mai multe puncte de vedere, dar amintim doar două - divinitatea lui Hristos şi umanitatea lui 
Hristos. Interesante şi revelatoare sunt şi studiile despre naşterea din fecioară, o temă care 
atinge puritatea şi forța sfântă de a recrea lumea, de a determina naşterea din nou, la modul 
real şi miraculos, când miraculosul face parte din viața noastră de fiecare zi 

Cartea ne dă răspunsuri la frământările noastre şi aflăm că deciziile pe care le luăm în 
această viată ne vor determina viitorul, de aceea trebuie să ne aplecâm asupra factorului 
decizional, ca fenomen de viată esenţial. Suntem pusi în faţa eternității, iar viitorul pare a fi 
mai intens ca prezentul, bucuriile noastre vor fi mult mai trainice şi mai arzătoare în viitor, iar 
iadul pare a fi ruptura definitivă de Dumnezeu, singurătatea absolută, fără sens, încastrarea în 
neant, în loc de zidirea în Spiritul Sfânt, de zidirea în înțelepciunea veşnică, cea care cra de la 
începuturi. 

Cu Dumnezeu toate lucrurile devin mai ușoare, cuvântul scris ne înalță şi ne scapă de 
efemer. Ideea că Dumnezeu a apărut în lumea aceasta sub o formă umană, că a murit şi a 
înviat dintre cei morţi pare de nerealizat, aproape un mit, dar mulți oameni au crezut în acest 
mesaj divin şi au proclamat acest lucru, iar impactul pe care l-a avut creştinismul asupra 
istoriei lumii este covârşitor, el a determinat reforma în schimbul revoluțiilor sângeroase, fără 
sens, a faliilor în timpul care pare tot mai al nostru. 

Cartea ne îndeamnă la starea noastră firească, de copii deschişi lumii, curioşi şi 
ascultători, dornici de cunoaştere şi acceptând veşnicia 

Cu această lucrare devenim mai luminoşi şi religia nu este doar un eveniment de 
sărbători, ci un fapt de viată. Cuvântul divin este plin de energie, raportat la cuvântul omului, 
lipsit de energie, ducând la crize, la stres, la tristeţe. Dincolo de toate limbajele folosite, cartea 
trimite la un limbaj poetic şi de cunoaștere care ne întărește, făcându-ne mai buni 

Cartea vine să completeze în mod firesc și scrierile autorilor români despre eternitate. 


POEZIA CA O PÂINE RUMENĂ 


In plină globarizare Ionuț Ţene, cu dărnicie, ne oferă starea sufletului dac, o întoarcere la 
rădăcini, o rupere din ritmul căderii poeziei şi aducerea ei pe calea simplă a rugăciunii pentru 
eternitatea sufletului românesc. Volumul de versuri SUFLET DAC, Editura Napoca Star, 2000, 
semnat de poet, e un semn de curaj, un îndemn la poezia patriotică pură, o rememorare a istoriei 
noastre la acest capăt de lume. Este surprinzătoare această rugăciune, acum când poeţii se simt 
datori cu tot felul de experimente tip “PRO“, imitând televiziunea privată şi publică, spectacolul 
facil, stirea forțată, informaţia fragilă şi brutală, imitând campaniile politice nesfârşite, care aduc 
probleme nesfârșite. 

“Inima mea ca o nălucă/aleargă pe piepturi de lup etern.“ - este simbolul stării de dac a 
cetățenului român care isi iubeşte istoria și ființa. Lupul este simbolul instictului de a rezista peste 


47 


zăpezile timpului, instictul ce descoperă căprioara in vers, ce dă aripi celui ce invocă sufletul dac, 
ca într-un ritual uitat. Poetul pare să ceară ceva ce a avut, dar a pierdut, fără voie. fără durere, 
redescoperind durerea, ulterior. 

Ionuț Ţene afirmă răspicat, renutánd la originalitatea afirmației, că “Veşnicia s-a născut la 
sat“, intrând în satul imaginar, din suflet, zburând simplu printre cireşe, zarzăre, bălți de peşte, 
descoperind legea ascunsă în viața de la sat, ca într-un “Vechi Testament “, scris de români 
undeva, într-un sat - capitală, descoperind o cină divină, ce prefigura un sânge divin scurs. Este 
veşnicia, acolo, într-un sat de pruni şi cruci răzlețe. 

Din icoana modernă a volumului nu lipsesc: imaginea Oltului, ziua de 15 ianuarie 2000, o 
zi de întâlnire cu Eminescu - “Cuvintele lui Eminescu/sc prelungesc pe asfaltul/de ploaia firmelor 
multicolore/alergând după himere  prin/troleibuze şi birouri /“ ; “Primăvara românească “ ; un 
portret simplu cu Seniorul Corneliu Coposu, om politic, legendă, uitare, trădare; dimineata pe 
muzică de Ciprian Pornumbescu; Singurătatea. La Cluj în cetate; Sate în amurg - “ de te-ai dus 
venind iubito |”, cu satul de lună printre stele ; maşina melancoliei - “ într-o vară din ochiul / 
Tău Doamne/ Mă topesc în gândul adâncimii/ Tale /”, biserici crescând în aminitirile bunicilor 

Toate aceste sunt imagini lirice care urmăresc pe adevăratul poet, cu toate că semnele 
modernităţii sunt fraza, versul alb, sintaxa cu aer de avangardă, ignorarearea regulilor 
gramaticale, un fel de protest care ia locul expresiilor teribile, curgerea firească a textului, pe un 
drum fără întoarcere, unde lirismul pluteşte ca un miraj, ca o pasăre de pradă. 

Poetul recunoaşte că poezia este pâinea sa de toate zilele, este iubire, chiar pe buzele 
adolescenților, circulă pe marile bulevarde, dar tocmai pentru a descoperi că sunt amieze în care 
copiii îşi dau mâna cu marea, poezia- suflu diafan, venind din gestul prim al Creatorului 

Dragostea vestește noul tipăt - poezia 

Ionuţ, descoperă Tara, adică inima, “ Chipul lui Hristos/ în bobul de grâu “ , “ lumina 
cocoşilor ce brăzdează/ fruntea lui Dumnezeu / “, un ținut creştin, pe unde a trecut apostolul 
Andrei, unde există o biserică şi un cimitir, un ocean de linişte, o pasăre ce zboară spre cer, o 
rugăciune în seară, o istorie fermă, de neoprit ...E tara lui Vlad Ţepeş, a lui Bălcescu, a lui 
Ciprina Porumbescu, a lui Eminescu, e țara, simplu, cu aripi uşoare de înger 

Călătoria prin istoria, prin memoria noastră, prin visele noastre, totul ca în vis, într-o 
seară,pe care o regizează poetul declanşează o uşoară oboseală - “ Obosiţi ne întoarcem în fiecare 
zi/ Acasă / La un vers de Eminescu / “. Este oboseala unui destin. Cu tot stilul curajos, poetul este 
apostolului unei religiozități ascunse, un dor după o religie de fiecare zi, într-un mediu rupt de 
explozia veacului acetuia care a bulversat sufletul dac 

Poate cu mai multă atenție, cu mai multă răbdare, lonut Ţene va da un nou sens poeziei 
sale, o va duce mai aproape de Dumnezeu, o va face mai profundă, renunțând la sintaxa 
avangardistă, specifică începuturilor poeziei moderne, valorificând elementele lirice profunde, 
memoria cea de toate zilele, sărbătoarea albastră de mălin, Lumina din Lumină 

Suflete bun la toate, Zalmoxe a pregătit sulițele, vârfuri de aur au, ascuțite, perfecte, în 
aerul serii de primăvară 


CLEPSIDRA DE SARE — POVESTEA IDENTITĂȚII 


Aurel Turcuş ne prezintă o poveste a identităţii în volumul de versuri CLEPISIDRA DE 
SARE, Editura “ Tibiscus ( Uzdin, Iugoslavia ), Timişoara, 2000, cu o postfață de Eugen 
Dorcescu, postfață care ne redă taina celui de al şaselea volum de versuri ale poetului, care 
pătrunde în viața nevăzută a poemului cu putere şi prietenie. 

Taina volumului se dezvăluie şi în ultimul poem din volum “ Cuvânt de încheiere “ — Poveste 
răsăriteană despre identitate. Volumul descrie călătoria interioară a poetului, legăturile invizibile 
dintre viață, cuvânt, singurătatea poetului in fața neantului, despre zidurile morţii, despre ruptura 
dintre trup si suflet, falia dintre două continente, apoi malul dintre persoană şi lume. 

Chiar dacă omul este atins de marele gol, are o nâdejde - strigă poetul cu ființa sa slabă, 
Hristos, Duhul, Crezul, ca mod de reîntoarecere la origini, ca picur înspre rădăcini, un picur de 
sânge, eliebrator, cu deschidere în nemurire.Este o temelie în acest demers, este stânca tare. Aurel 
Turcuş se apropie de marile teme biblice prin poemele din volum, asigurându-și siguranța 
versului într-o lume dominată de marele zero. 

“ În lumea din cellalt tărâm, / păsările luminează în locul stelelor. “ ( Sacrificiu ). 

Călătoria poetului continuă : “ Stau în fața foii albe — /ca înaintea unei împărăţii./ în care n- 
am puetere să intru —/ nici un ajutor, nici o izbăvire, / amăgit, ca-n pustie, /de un freamăt de 
apripi: semn de vicțuire./.” 

Sfârșitul e un nou început, este pentru că există nădejdea. 


MAI SUS DE TINE 


A te înălța mai sus de tine, este un sentiment pe care George Popa îl trăieşte cu adâncimea 
celui care ştie ... Scriitorul se retrage la esențe, se pràbuseste si se înalță în divinitate cu bucuria 
desâvârşirii. Poate că Dumnezeu a riscat cu noi, atinci când a pronunțat cuvintele : “ Să fie 
lumină ! *, scriitorul primind gândul curat de a porni de la lumină, iar ceea ce zguduie fiinţa este 
întoarcerea în neființă, în increat, sub forma întrebărilor, care au răspunsul chiar în lumină 

In această aventură a cunoaşterii prin saltul spiritual, George Popa descoperă că mesteacânul 
visează cerul, cu rădăcinile nevăzute, un vis care caută absolutul ( Visul mesteacânului ) 

Volumul de versuri ÎNĂLȚAREA MAI SUS DE SINE, după George Popa, Editura “ Cugetarea 
“2002, este un volum plin de lumină, poetul apelând la întreaga sa forță pentru a ajunge acolo. 
sus ..., pentru cà Împărăţia este chiar în noi 

Dorul şi dragostea de Dumnezeu dau sens poemelor, care se desăvârşesc prin eternul 
cunoscut într-un mod proaspăt, de curăţenie spirituală, nimic din trepidaţia la modă, nimic din 
cutremurul informațional, doar cutremurarea de veșnicie. Această căutare dă partea poetului : 
întrebarea, iar răspunsul este moartea ca stare a păcatului ( Pâcatul ). Fiecare poem are înger, 
pentru că îngerul aduce cu el evlavia şi puritatea, poetul simte că în faţa LUI, a lui Dumnezeu, nu 
poți veni oricând, oricum, ci doar cu vorba curată. 

Ca simbol al bucuriei de a te întâlni cu Dumnezeu este nunta, nunta care este icoana clipei 
când cele două parti se împreună, se regăsesc, iar în această nuntă poate avea loc doar pe ultimul 
pisc de gând, după ce trăirea s-a desăvârşit : “ Este o arhivă în cer/ a ce-i desăvârşit ? / Modelul- 
mi din eter, / cum, Doamne, să-l imit ?// Ci noi, copiii morţii. /redesenăm mereu / pe paginile 
nopţii / model de Dumnezeu. // Două oglinzi se-nfruntă/ himere răsfângând./ Dar ce sublimă 
nuntă/ pe ultimul pisc de gând ! “ 

Poemele au sarea, au lumina care se presupun la întâlnirea cu Dumnezeu : “ pagină fecioară 
=,“ o stea ti se așează la masă ``, “ ce văd crinii cu parfumul “ , “ Ştim noi ce moarte dă-n lumină 
?*, “ Nu poti s- atingi mireasma cu mâna ori privirea . “, “ din fiecare rană/ învață —mă că sunt 


Este în volum o mireasmă care renaşte cuvinte şi stări în cititor, poate că cititorul este impins 
spre cunoaştere de Dumnezeu, spre curăţenia gândului, spre bucuria de a întâlni, în adevâr lumina 
“ Durerea-i mama existenţei/ O rană-a fost în Dumnezeu,/ căci rana este golul sâu,/ şi-a vrut să-l 
vindece cu viaţă./ / O suferinţă a absenței, / născu Intâia Dimineaţă. / Dar moartea —o- ntoarcere — 

n Dumnezeu, / o —ntoarce iar în golul sàu // Dar golul nu e absolut” se —nâbușă de re-nceput. 
(Aporia creației ) “ 

Multe din versuri sunt întrebări care se ivesc ca semn al aruncàrii spre ceea ce este mai sus de 
sine, spre Dumnezeu. Poemele aduc pacea care se naşte din relația curată dintre om şi Tatăl, aduc 
liniştea bucuriei de a fi o fiinţă vie atinsă de lumină . Multe întrebări nu au răspuns, iar poetul 
recunoaște acest lucru dar se bucură de existență. 

George Popa s-a purificat şi se luminează nu numai prin poezie, ci şi prin eseuri, prin 
aforisme, prin sinteze de cultură şi civilizaţie, prin traduceri din Omar Khayyam, din 
Rabindranath Tagore, Rainer Maria Rilke. Este o şcoală de cultură în spatele poemelor lui George 
Popa, o acumulare de FRUMUSEŢE, venită din FRUMUSEȚE 
E păcat că astfel de scrieri cu aripa nu sunt aduse în prim planul vieţii literare, că de multe ori ne 
extaziem în fața unor îndoielnice experienţe poetice, de fapt abur trecător, de fapt adiere de o 
clipă. 

Poetul aduce o “Bunăvestire “, dornic să ne prezinte noul etern, noul cel vechi, cu un înger al 
căru glas vesteşte ce a fost la început : pământ şi cer şi Domnul Sfânt. 


DRUMURI CU GEORGE ACHIM 


Cu un uşor umor al dragostei de viaţă, George Achim ne ispiteşte cu imaginea, cu viziunea „ 
drumului ,,, adică a destinului. Într-o sinteză profundă si lipsită de inhibiţii, poetul ne cheamă la 
puțină drumeţie spirituală, încadrat de temele fundamentale ale vieții unui om, oricâte căutări ar 
fi, oricâte zvâgniri în peisaj. rămâne sensul. drumul .... Oricâte idei ne-ar trece prin inimă, rămân 
acestea: iubirea, dreptatea, cetatea, dorul, rodul, iertarea, cartea, tăcerea, copilăria 

Toate înseamnă ani de viaţă, înseamnă sânge, insomnii, credință şi poezie. Fără poezie multe 
lucruri nu se pot întâmpla, multe nu au mister si farmec. Volumul de versuri DRUMURI 
CAMMINI, Editura Rotarimond, 1999, Rm. Vâlcea, începe cu drumul poeziei, poate cel mai 
important pentru un poet, pentru un om pătruns de iubire şi de tăcere. Semnul poeziei este 
libertatea, în gând, în mişcare, în lumină. Libertatea poeziei începe cu cele mai simple lucruri, 
cele cotidiene, lucrurile care cheamă la poezie, dar care despart omul de vers: „ ... secolul acesta-i 
nepotrivit cu tine/ şi, s-ar putea, să te trimită înapoi ...”. Trăirea poetului pare a fi profundă, de 
parcă lumea ar sta pe umerii săi, dar ceea ce vrea poetul este un drum drept, pentru ca lumina să 
fie clară, prin tine, prin mine, prin el ... Încercarea poeziei este lumina şi George Achim simte 
aceasta cu toată ființa, cu toată experienţa. 

Pentru mine ca cititor şi căutător de poem, drumul începe cu un lucru important: cartea. 
Drumul cărții este important, nopțile nu mai contează când vrei să ştii, oglindă a lumii, ca să 
capeți iubirea. „ ... Şi intră cartea/ precum respiraţia, în fiecare,/ cât este al său, nu mai mult,/ 
altfel ne vom teme unul de altul,/ memoria neiertând, / în mijlocul cetăților, / nici un drum 
întrerupt.” Imaginea chemării cuvintelor la sfat, perechi, precum animalele pe arca lui Noe, este o 
imagine profundă, de început de lume, iar lumea începe cu o carte întotdeauna 

Un drum important pentru poet este drumul inimii. Legat mereu de țară, de puterea 
Carpaţilor, de puritatea dimineții, ninsoarea inimii este veşnicia. Este în acest poem un patriotism 
ar esentelor care depăşesc starea de o clipă lumii 

Sunt şi câteva poeme ale suferinței, căci suferința schimbă omul, drumurile robilor, al sării, 
al lupilor, al sângelui ... Se păstrează prin lotri, forma luminii neîngenunghiată şi bucuria 
nemuririi 

E şi un drum unic al Domnului, ar dragostei care nu încape în cuvinte: „ Trec ducând poeme 
—n braţe/ ca iubirea lui firească, / de din rouă să mà-nalte ...” 

Toate aceste poeme, sub puterea drumului, sub sensul destinului formează un volum care l-a 
eliberat pe poet, i-a dat posibilitatea să urce înspre cer, pătruns de misterul poeziei, atras de 


destinaţia, care până la urmă este chiar drumul, drumul ca destinaţie, deci, acesta este omul, 

mereu în mişcare, dincolo de ființa proprie, o chemare irezistibilă spre altceva: ... Şi drumuri 

sunt,/ mai sunt în noi, / o amânarea a toamnei ... // drumurile mai sunt de cer locuite // 
drumurile sunt/ ne vor ...” 

Uneori, de dragul poemului, versului lui George Achim este mai lung, pare a se pierde în 
țesătura textului si ar trebui mai multă atenție la poem ca oglindă exterioară, un dor mai adânc 
pentru poet, uneori poezia se face şi cu mai puţine cuvinte, dar profunde. În mod cert autorul 
iubeşte scrisul, cartea şi trăirea prin vers, este un intelectual de modă veche, în căutarea drumului 
luminos de la capătul drumului 


IMN DESPRE PIERDEREA SUFLETULUI 


Apostolul Pavel a scris cu mult adevăr că nu vor intra în Împărăţia lui Dumnezeu cu nici un 
preţ păcăto: curvarii, mincinoşii, lăudăroşii, etc _ 

În volumul de versuri Ave Maria semnat de Gheorghe Smeorenu, APĂRUT Editura ,, 
TIPRAG ,, , 2004, autorul povesteşte despre o noapte de dragoste în vremea Crăciunului, în 
clipele de bucurie spirituală, în noaptea luminoasă, cu o poftă de păcat și falsă dragoste poetul 
uită de sine şi caută si se caută în dragostea pentru femeie, ca scop şi ca eşec, ca ieşire şi ca mod 
de cădere 

Într-o țară creştină de obicei oamenii credinței sărbătoresc Naşterea Mântuitorului, printr-o 
perioadă de post şi rugăciune, printr-o perioadă de smerenie şi curăție spirituală. Dar cum valorile 
creştine care au ținut lumea în echilibru şi au dat sens multor vieți nu mai sunt de prețuit, deşi 
Sunt veşnice, pare desuet pentru un poet să gândească şi să scrie despre o noapte a păcii dintre 
om și Dumnezeu. Autorul a preferat să scrie despre păcatul său în trup, uitând că trupul este 
templul Duhului Sfânt şi ceva se petrece cu omul atins de har. Desigur că dragostea chiar şi 
trupească este o necesitate şi o bucurie dată omului pentru bucuria sa trecătoare pe pământ, dar a 
pune talent, a pune vers în ritm şi rimă, a te îmbăta de păcatul tău acolo unde este lumină este 
semnul unui mare dezechilibru spiritual. Naşterea Mântuitorului este mult prea tainică şi prea 
sfântă pentru te folosi de un motiv creştin în creşterea poeziei tale ca țipăt în mijlocul secolului şi 
al culorii. De Dumnezeu nu te poţi folosi când vrei şi cum vrei. Autorul uită un lucru esențial 
naşterea divină s-a făcut printr-o sămânță care nu poate putrezi- Cuvântul lui Dumnezeu, care nu 
are legătură cu dragostea în carne a omului. Acest imn al căderii, dulce la scriere şi la moarte pus 
de autor în volum este un eşec, care nu poate fi justificat prin poezie. Chiar autorul cere 
pedeapsa şi cere a nu fi iertat, recunoaşte în vers atins de scrum că merită căderea, este o 
recunoaştere formal poetică, o dulce spovedanie la poarta iadului, privind la flăcări precum la o 
amantă. 

Motivul acesta este cunoscut de profeţii Scripturii, care în disperarea celor care ştiu, au scris 
şi au spus că Dumnezeu s-a săturat de balega pe care o tot împinge omul spre ceruri. 

În fața eternității fiecare este responsabil de viaţa sa, autorul scrie : „ Tu spui că şi destinul e 
o glumă/ a unui clovn bătrân şi demodat ,, 

Visurile unui poet uneori sunt o glumă, iar volumul despre care scriem este un semn al 
căderii umane îmbrăcată în sclipiri de licurici. 

Avea dreptate apostolul când scria că şi dracii pot fi îngeri de lumină. 

Dar despre cineva care este ne fiind, se va scrie într-o altă carte, cartea morții dintâi 


INTERIOARELE NEBUNE 


Profesor, redactor de revistă literară, redactor şef, mai apoi prizonier al singurătăţii şi al 
cuvântului pierdut în haosul vieţii. cu busola în memorie ca un pescăruș în căutarea țărmului. loan 
Moldovan şi -a adunat scrierile de peste ani într-un volum cu titlu contradictoriu 
INTERIOARELE NEBUNE - Editura „Dacia”, Cluj — Napoca, 2002. Anii au trecut, dar poemele 
au rămas, titlurile volumelor publicate ne indică istoria unei după-amieze în care poetul scrie pur 
şi simplu, dincolo de forfota de la etaj, dincolo de peisajul urban, dincolo de parc, acolo unde 
nebunia este la ea acasă, până când interiorul însuşi devine nebun. 

Titlurile ne indică şi ne cheamă: Viaţa fără nume: Exerciţii de transparenţă: Insomnii lângă 
munţi; Arta răbdării; Tratat de oboseală; 

Titlurile par să dezvăluie sensurile: fiecare zi devine importantă, fie că este miercurea, fie că 
este duminica, este o fericită realitate la care poti privi. A privi - un privilegiu al poetului, dar şi a 
omului, ieşirea de serviciu care naşte poemul 

Tragedia omului, trebuie să trăiască o viaţă fără nume, o viață a altuia în care ai nimerit din 
întâmplare, dar trebuie să reziști, să ai răbdare, să faci mereu cumpărături, să descoperi drumul 
simplu al zilei, să-ţi descoperi „tandreţea din malaxor „ 

Lângă munţi, departe de orizontalul peisaj al răbdării, este o lumină netrăită, lângă munti 
treptat numai gheaţa urcă mai sus de culmi 

Tot timpul se simte prezentul în măruntaiele privirii, ca o descărcare din alt timp şi 
descoperi: „numai spre dimineaţă singur mi-am spălat picioarele/văzând cum ele intră primele 
în moarte, ( Tot timpul ). Spălarea picioarelor pare un ritual al intrării curate în moarte, dincolo 
de murdăria 

zilei, semn al chemării lui Dumnezeu 

Realismul efemerului, existența doar a prezentului, iată lipsa de orizont care te cabrează în 
moarte, eludând veşnicia prin puterea interiorului nebun. 

Efortul de peste ani al omului ne atrage spre un vechi obicei: viaţa, înconjurată de parate, ea 
însăşi un aparat. În acest obicei, viața, poetul poate vedea: „acest personaj din colț sunt eu, , 
marginalizat în marginalizarea peisajului prezent. ( Scurtă proză ). 

Aparatul cel mai apropiat poetului este bătrâna bicicletă, ea dă naștere la amintiri şi la o 
revelaţie aproape şocantă: „Nimeni nu poate fi altul, zănatico!” 

Avantajul rugăciunii este pierdut: „Nimeni să nu intre: mor tot timpul/Puţină discreţie, ce 
dumnezeu !, perspectiva divină s-a dizolvat, pentru că singurătatea-i o — nghesuială absolută, 
nesuportabilă. de parcă am fi cu toții mai mulți în acecaşi cameră, în pielea proprie marginală 
(Să ne rugăm) 

Pierdut în peisajul urban omul mai poate vedea: , Mà uit singur în sus să văd realul/Ninge. 
Un câine orb/abia- abia ne mai ține pe toți pe spinare.” ( Inventar ) Imaginea plânge desi poetul n- 
o scrie, oraşul pare în căutarea sensului 

Lipsa de viziune a omului este tranşantă, înainte merge fericita realitate provocatoare şi 
dezamăgită, este pierdut punctul de sprijin în univers, este pierdut şi Dumnezeu care, brusc, se 
scrie cu literă mică, pentru că El, nu-i aşa, locuieşte la etaj 

Poetul îşi asumă tragedia singurătăţii într-o înghesuială personală, refuză existența dublă, 
acceptă realul şi vrea un lucru imposibil: să primească ceva în schimb, dar nu vine nimic nici din 
lateral, nici din faţă, nici de sus — „Și altceva decât vechiul mainimic, cu legătura lui de chei / 
inutile/zuruindu-le prin odăile nebune” 

Testamentul poem, scurt, pentru Rareş şi Vlad, fiii poetului, este relevant : „Cu o nuia de 
fosfor v-am arătat marginea dulce a unei pràpàstii.,. Deşi scurt, poemul atrage semnul unei 
posesii trecătoare, urmată de căderea în fericita realitate, în peisajul care urmează după acea 
margine dulce, văzută de departe 

Concluzia finală : „Nu e timp nici pentru citit, nici pentru prezență/am nimerit într-un loc 
contondent/n interioarele nebune ,, 

„am atâtea anunţuri de făcut, nu fac ni 


i unul / din întâmplare doar va afla mama că exist 


Volumul este lansat în apa zilei în colecţia „Poeţii urbei „ , colecție menită să permită accesul 
la poezie care pregăteşte fişierele poeţilor citadini, în individualitatea simplă. dincolo de tipologii. 
cu opera la îndemână, chiar pe balcon, lângă o bătrână bicicletă 

Din păcate mulți poeti merg pe bicicletă, încurcând circulaţia pe contra-sens a limuzinelor de 
lux, scăpate din marele faliment citadin. 


CÂND VORBEŞTE COPILUL ISUS ÎN TEMPLU 


ISUS, titlu potrivit pentru cartea lui Jacques Duquesne apărută la Editura „HUMANITAS, 
Bucureşti, 2006, în traducerea lui Petru Creţia si Sorin Mărculescu. Pe coperta ultimă a cărții 
autorul se confesează şi arată că este mai fericit după ce a scris cartea. Din afirmaţia sa rezultă că 
a înțeles că Isus nu şi-a dorit moartea, a acceptat-o. A accepta moartea a fost. dar ca să fim mai 
exacți ESTE, o mărturie venind la Fiul lui Dumnezeu despre ADEVĂR. 

Autorul mai adaugă în confesiunea sa, aproape surprins, că mesajul Evangheliei este despre 
bucurie şi libertate. Iar fuga de păcat este iubirea dușmanului, o cale poate mai grea 

Despre Isus s-au mai scris càrti. Se vor mai scrie, subiectul ESTE infinit precum ESTE 
Dumnezeu. Impulsul de a scrie despre El pare unul de neoprit pentru că aduce fericire. Ea vine 
din interior şi se declanşează la atingerea blândă a cuvântului. 

Autorul Jacques Duquesne s-a documentat şi a depus efortul de prezenta o fotografie 
luminoasă despre o persoană atât de apropiată încât provoacă misterul în ființa umană şi schimbă 
vremurile, cu o simplitate care refuză simplismul, dar care declanşează cele mai complexe 
fenomene din istorie pentru om, pentru că istoria s-a răsucit la impactul cu această Persoană. 

Deşi de formaţiune catolică. autorul a depus efortul de a se documenta din direcții 
suprinzătoare, de la teologi, la istorici, de la Biserică la Biserică, dovedind că subiectul nu încape 
într-o doctrină spirituală strictă şi că El a venit în lume pentru toți, dar se apropie de cei care îl 
acceptă şi-L caută. 

Cartea începe cu un subiect relevant, un copil față în faţă cu învățătorii din Templu şi se 
termină cu moartea şi învierea, trimițând la temele universale ale creştinismului, ca naşterea LUI, 
la martorii Crăciunului, la Botezul ca vestire dată de Isus lumii, trece prin modalitatea de alegere 
a unei strategii pentru o veste deplină şi a oamenilor ca purtători de mesaj. Apoi semnul vinului la 
Cana, cartea continuă cu o tratare a minunilor , mesajului divin, atingând lumea de la Ierusalim și 
poziţia Mântuitorului față de Templu, apoi cartea capătă o linie clasică necesară: Cina cea de 
Taină, Procesul si Moartea şi Învierea la un loc 

Cartea are anexe bogate referitoare la izvoarele creştinismului şi ale fiecăruia care crede, note 
şi mulțumiri 

Autorul Jacques Duquesne are tentația de a trata subiectul din punctul de vedere al 
intelectualului, în mod elevat, cu studiu şi lacrimă, cu labirint şi miracol, vrea să știe cât mai mult 
şi de ce, vrea să aducă argumente logice, care merg până la limita unde este necesară credința, la 
limita unde contrariile par a se anula, dar acolo abia încep să se releve. Într-un fel se 
autolimitează într-un subiect care este infinit, dar este o carte care asigură un anumit 
documentariu despre Persoana Isus, unul util, argumentat științific şi deschis, după ce ai citit te 
mai gândeşti la subiect şi te apropi de El, de Mântuitor, ca ființă vic, sferică, ce nu încape în 
universul plan al cărții, care trăiește în tine, cauţi Scriptura si Evanghelia și descoperi că vrei o 
relaţie cu Isus. 

Dacă faci greşeala de a te limita la citirea cărții, te limitezi ca persoană actuală, ca ins, ca 
zidire creatoare. 

Autorul mulţumeşte celor care l-au ajutat şi înțelegem că această carte este demersul unui 
colectiv care s-a finalizat în Franța în anul 1994, iar la noi a apărut în 2006, timpul pare că are 
secrete pe care nu le bănuim, subiectul Isus străbate timpul deci, merge pe jos prin lume în 


continuare, acolo unde unii creştini nu mai vor să meargă, Isus este viu deci în istorie și leagă 
oamenii nu prin tratate, ci prin dragoste. 

Autorul scrie în finalul cărții: „ Istoria nu poate spune dacă Isus a rămas viu sau dacă, 
dimpotrivă, a murit efectiv la 7 aprilie 30. Ceea ce se poate spune totuşi este că s-a peterecut ceva 
în acele zile, un eveniment care, răvăşindu-i pe bărbaţii aceia şi pe femeile acelea, a răvăşit 
întreaga lume. ,, 

Este afirmaţia unui intelectual depunând efortul de a ştii si de transmite mai departe, 
foloseşte în mod eronat timpul trecut — s-a petrecut — de fapt trebuia să scrie SE PETRECE, i-a 
lipsit curajul, a lipsit ceva ca să ducă realitatea învierii în eternitate, aşa cum de fapt ESTE 

Totuşi trebuie să reținem din capitolul „Copilul şi învățătorii „ confesiunea autorului: 

> Cartea de faţă urmăreşte un scop foarte simplu. Să povestească viaţa lui Isus în chipul cel 
mai complet, mai limpede, mai respectuos și, de ce nu, mai viu cu putință, ținând seama de 
ultimele rezultate ale specialiştilor de tot felul. sau de ultimele ipoteze. .. 

Când cineva scrie o carte despre Isus trebuie să țină seama mai ales de părerea lui Isus, care 
este viu : „ veți cunoaşte adevărul, şi adevărul vă va face slobozi.  ( Ev. loan $ : 32 ) 

Editura Humanitas a dorit o carte document despre Isus şi a reuşit cu un efort intelectual 
remarcabil sub coordonarea lui preot Vasile Răducă, având ca redactor pe Vlad Russo. 

Lumea are nevoie de credință şi har în continuare. 
Şi asta se trăieşte. 


O PRIVIRE „CRITICĂ. ASUPRA PARADOXISMULUI 


Paradoxismul s-a impus şi se impune în continuare ca un fenomen necesar al lumii, cu atât 
mai mult a lumii de astăzi când posibilităţile cunoaşterii au luat-o razna şi când nu ne mai pasă că 
există limite, dar chiar lipsa de limite este o limitare, paradoxal. Fenomenul este prezent în ştiinţă, 
în artă, în publicitate, în economie, în cucerirea spaţiului din afara planetei, e necesar ca mod de a 
trăi cumva pe o planetă care se sufocă sub talpa mică a unei fiinţe vii- omul 

Mişcarea este legată de numele lui Florentin Smarandache, un român plecat de aici pentru că 
acolo, în lumea largă să fic mai român şi să poată striga liber că este universal, punând bazele 
unui mod de a vedea lumea puţin diferit de cel occidental, puţin diferit de cel oriental, asiatic sau 
african, diferit de cel al focilor de polul nord şi chiar de cel al coloniilor de furnici care stăpânesc 
nevăzute teritorii 

Paradoxismul este prezent şi nu putem face abstracție 

Dincolo de biografia lui Smarandache este un adevăr filozofic care se străduieşte să fie o 
persoană, mai mult decât o noțiune filosofică, un adevăr revelat, iar autorul poate nu realizează 
totdeauna esența paradoxală a paradoxismului, deşi face trimitere 

Fiind legat de ştiinţele exacte vectorul Smarandache a recunoscut că el nu a inventat nimic, 
doar a descoperit fenomenul şi la pus într-un limbaj artistic sau matematic pentru a fi cunoscut 
Aspectul este unul meritoriu şi nu este duce atingere personalităţii lui Florentin, ci adaugă merite. 

Acest fenomen însă este ceva mult mai profund şi dacă privim în Scriptură, adică dintr-un alt 
punct de vedere științific pentru că Biblia este ştiinţa desăvârşită, nu putem să nu observă că 
paradoxismul este un mod de a lucra a lui Dumnezeu cu lumea, cu omul, cu tot ceea ce este creat 
de El, astfel că s-a impus prin revelaţie, printr-o stare aparte, de curăţie a ființei. 

Este paradoxal să realizezi că Mântuitorul, Fiul lui Dumnezeu, ESTE ( pentru că, paradoxal, 
acest este timpul care se poate folosi când ne referim la eternitate ), când te străduieşti să te 
apropii de El, atât jertfa desăvârşită, adică Mielul care ia păcatul lumii, cât şi Marele Preot, dar şi 
Proorocul care a spus deschis oamenilor despre acest lucru. La nivelul gândirii omenești este greu 
să accepţi acest lucru, aparent contradictoriu si ieşit din normala normalitate, dar tocmai această 


lucrare divină ne-a scos din eroare şi ne-a dat şansa să scăpăm de teroarea imposibilului, pentru 
că învierea pare a fi imposibilă, dar efectele în lume dovedesc exact contrariul 

Tehnica literară paradosită a fost utilizată de psalmişti, de autorii literaturii de înțelepciune 
aşa cum apar cărțile în Biblie, respectiv: Iov, Psalmii, Proverbe, Eclesiastul ... și nu mai 

Câteva exemple sunt revelatorii 

> Cerurile spun slava lui Dumnezeu, / şi întinderea lor vestește lucrarea mâinilor Lui. / O zi 
istoriseşte alteia acest lucru, o noapte dă de ştire alteia despre el. / Şi aceasta fără vorbe, fără 
cuvinte, al căror sunet să fie auzit: / dar răsunetul lor străbate tot pământul, / şi glasul lor merge 
până la marginile lumii.” - Psalmul 19: 1-4 


> Fiindcă pe pământ nu este nici un om fără prihană care să facă binele fără să păcătuiască ,„ 
— Eclesiastul 7: 20 

Toate aceste au fost scrise cu mult înainte, cu peste trei mii de ani faţă de epoca modernă, 
cum ne place să o numim perioada în care trăim și cum au numit-o şi alte generații înaintea 
noastră perioada lor la fel 

Paradoxal este că orice legământ încheiat de Dumnezeu cu omul sau cu un popor s-a 
respectat deşi în ansamblu toate par a fi contradictorii. 

Apoi paradoxal este şi faptul că în lume există peste 19.000 de manuscrise ale Noului 
Testament, scrise în diferite limbi folosite de om, răspândite pe o zonă întinsă din Europa, Asia, 
Africa, Orient, dar ele sunt asemănătoare în proporție de 99, 5 % de parcă Cineva Nevăzut s-a 
îngrijit ca fiecare Cuvânt scris acolo să ajungă intact până la noi. 

Dar meritul lui Florentin Smarandache este că a descoperit o armă formidabilă împotriva 
totalitarismului, a pus în valoare lucruri aparent fără valoare, uitate, sau inexistente, a folosit 
elemente aparent ncartistice pentru a face artă, a scris piese de teatru deschise ca o carte, 
paradoxismul său e folosit în cercetarea spațiului cosmic, fiind universal indiferent de locul unde 
se aplică, a folosit limbajul matematic pentru a formula fenomenul, dar şi limbajul utilizat de alte 
ştiinţe. 

Acesta este şi modul de a lucra a lui Dumnezeu: alege oamenii de jos ai lumii, pentru a birui 
pe cei puternici, cheamă lucrurile care nu sunt de parcă ar fi, pune la baza lumii dragostea cu o 
structură matematică parcă, condiţionată de modelul său divin, o dragoste simplă şi puternică, îi 
face pe cei orbi să vadă cu ochii minţii ceea ce oamenii normali nu mai pot vedea, schimbă lumea 
într-o clipită, în fracțiuni de timp pe care noi nu le percepem, dar care mențin viața, face dintr-un 
fricos un mare apostol, creează cel mai important Templu, trupul uman, deşi oamenii vor un altul, 
ne atrage atenţia că toate lucrurile sunt permise, dar totodată nu toate zidesc şi nu toate ne sunt de 
folos, limitarea dând astfel sens infinitului... Exemplele pot continua. 

Ceea ce vreau să atrag atenția este că Dumnezeu se foloseşte de cine vrea El pentru a pune în 
lumină lucrarea Sa, la fel s-a folosit şi de Florentin Smarandache, un român plecat de aici pentru a 
fi mai aproape de România, dar şi de cer. 

Apostolul Pavel a scris sub puterea divină că nu cel ce vrea sau se străduieşte este acceptat de 
Dumnezeu, ci este acceptat cel ce îi este plăcut lui Dumnezeu ( Romani 9: 15 —16 ), dovedindu-se 
de multe ori că slujitori ai lui Dumnezeu sunt cei plăcuţi, acesta fiind elementul care atrage 
atenția asupra alegerii. 

Cred că a venit timpul ca acest concept ,, neoutrosofic” al paradoxismului să fie utilizat şi de 
teologi în ramura specifică lor de lucru - apologetica. Orice curs de apologetică va trebui să facă 
apel la paradoxism ca argument ştiinţific de a aborda lumea din perspectivă creştină 

Din acest punct de vedere Florentin Smarandache are merite care trebuie remarcate şi care nu 
pot fi puse sub pres occidental sau de oriunde altundeva 

Petre Ţuţea afirma: 

> Originali, vorba lui Heidegger, nu sunt decât idioții. Altminteri doar Dumnezeu e original, 
iar Aristotel nu e original, că nu face decât să descrie opera lui Dumnezeu. Dar Aristotel, nu 


încape îndoială, e un geniu, pentru că descrie genial opera lui Dumnezeu. ,, ( 322 de vorbe 
memorabile ale lui Petre Ţuţea. Ed. Humanitas. Bucureşti. 2004. pagina 88. 

Marele înțelept român avea dreptate şi definiţia sa este una valabilă, citatul fiind prea clar 
pentru a suporta comentarii. 

Florentin Smarandache afirmă: 

Poezia salvează raționamentul, însă prin metafizică, precum o vorbă de duh care convinge 
mai mult decât o demonstraţie plată, înlocuind-o uneori. Poezia oferă posibilităţi la imposibil. „„— 
„Mărturisirea de credință literară „ , Editura Carpathia Press- 2006, pagina 104 

Apoi: 

„Pământul era pustiu şi gol, peste fața pământului de ape era întuneric, şi Duhul lui 
Dumnezeu se mişca pe deasupra apelor. „Biblia — Geneza 1: 2 

Pradoxal, curentul acesta justifică miracolul, miracol care este o excepție, o deviere de la 
legile normale ale existenţei. dar prin faptul că depinde total de Dumnezeu. confirmă creaţia şi 
normalul care există în continuare şi în sfera căruia s-a permis această excepție. 


PIATRA CA PERSONAJ AL ISTORIEI 


Vine vremea în care scriitorul trage linia, o simplă linie, nevăzută, parabolă a vieții şi 
constată că au trecut 30 de ani de la debutul editorial, că deja au intrat în cetate 30 de cărți 
semnate cu frigul din umbra sa. că faci parte din tribul serios al scriitorilor, că ai fost atins de 
bucuria premiilor, au fost ocazii memorabile pe care Victor Sterom le-a pus sub semnul poemului 
în volumul SAYUME apărut la Editura „Cartfil Tor ,,, Bucureşti — 2004 

În volumul acesta scriitorul a ales o formă fixă în care şi-a turnat aurul poemului, versurile de 
început sunt chiar titlul de poem, de fapt poemul si numele său fac corp comun, s-au topit toate 
sub semnul unei spiritualităţi de maturitate. 

Experiențele zilnice, marile şi micile idei care macină carnea poetului, tristețile lungi ale 
vieţii, dar şi lumina discretă a speranței, dragostea care ne bântuie ca vântul uşor al dimineţii, nu 
se vede, dar ne mișcă inima, toate sunt puse aproape definitiv în cuvinte de poet. 

Se simte maturitatea poetului, tăria scrisului său şi salvarea care vine cu fiecare poem, 
volumul lasă semne prin cetate şi-n care regăseşti sensurile de pe urmă a lumii şi a omului marcat 
de îngerul discret al cerului 

Sunt poeme care au ceva de granit si se fac de cristal sub ochii cititorului 

„„ poemul şi-a adunat clipele sub el / cum păianjenul puterile - / s-a înmulțit sub formă de 
cruce/ l-am auzit cum se năştea / ca orizontul din mare / ca întunericul din amurg / să descrie 
tăcerea care mă doare / „ 

Trecerea timpului şi timpul care rămâne în ochiul poetului şi coboară în inimă, piatra ca 
personaj în istoria lumii, clopotul, vântul zilei, lumina simplă şi necesară a dimineții, 
mecanismele trupului în căderea spre cer, umbra ca ființă trăind secret în carnea poemului sunt 
motive de rugăciune pe care Victor Sterom o pune în vers, dincolo de durere. 

> Stau în fotoliu si aud / cum îmi ruginesc gândurile ,, — prindere umbrei în palmă, plimbarea 
prin ruina unui imperiu, holograma nopții, chiar moartea ca motiv de cercetare a trupului: 

„ moartea iese în stradă / cum umbra şarpelui la amiază - // murmurându-mi numele / iar 
viaţa sare prin grădină / ca vrabie / după boaba de nisip / cugetătoare ... / ,, 

Ultima concluzie a poetului, la vreme aniversară, este că timpul se scurge printre degete ... în 
timp ce merge spre cer, înainte de a se stinge steaua, acesta este poetul — „ un crin plin de mister. 


Victor Sterom a dat măsură poemelor prin acest volum, iar formele stricte nu alterează esența 
ce rămâne vie, strălucitoare, el agreează aceste forme, se mişcă printre ele pentru a ajunge pe 
treptele catedralei spre dimineaţă. 

> Clopot împresurat de taine / cuvinte prelinse în blestem // când ating cerul/ cu aerul gurii 
mele / când spun spaţiului mut / că trec de mine în sus / că nici nu sunt / ,,— poemul dă măsura 
tainei care marchează limitele poeziei. E poemul unui mare poet, poemul care s-a scurs printre 
degete, precum timpul 

Efortul spiritual al poetului este unul al biruintei, cu plumbul la glezne ajunge în ceruri 

La Victor Sterom apare tema cerului ca mod de a atinge desăvârşirea, în lume totul pare 
limitat de durere, până şi cuvintele sunt mai grele ca piatra, volumul e o lacrimă târzie a unui poet 
care ŞTIE să spargă gheaţa de deasupra lacului, pe acest drum fără sfârșit 


ARBORE DE FRIG 


Victor Sterom a scris despre poemele altora. Contactul direct cu poemul este o experiență 
care copleşeşte, dincolo de rutina de a scrie despre lumea altuia există transferul de viaţă pe care 
l-a primit, transferul de poezie care marchează, pentru că poezia este mai mult decât pare, este 
rezistenţa la eternitate. 

Volumul NAUFRAGIU, editura „ASTRA — NOVA „= Ploieşti — 2001, pare un volum al 
esenței vremurilor din urmă, a efectului simți din plin de poet. 

Moartea este o certitudine, trupul prea slab nu poate susţine viața mai mult de cât îi este dat, iar 
țărmul ne așteaptă dincolo. Nu mai eşti văzut nici aici — nici dincolo, deşi există murmurul 
inefabil, deși vâsla este putredă, dar mai este şi piatra născând timp — zeii au uitat întoarcerea. 

Dar naufragiu este refuzat la nivelul lucidității şi atunci poetul trăieşte somnul, visul care dă 
sens imaginii fără dimensiune. 

Experienţa naufragiului dă însă măsura neputinței — „va trebui să mă nasc din nou ,, afirma 
poetul, dar lucru este imposibil în real, doar în somnul din ape adânci. 

Imaginea paradisului este una a umbrei — „ un corb peste alt corb e tot paradisul ... naufragiul 
distorsonează imaginea din timpul real 

Finalul poemului pare a duce la concluzia neputinței umane, atât a poetului, cât şi a lumii, 
moartea este țărmul pe care naufragiezi: 

> ... ajung în somn / spre malul celălalt / un murmur inefabil / în tresărirea celor / care veniţi 
să mă vadă / nu mă mai văd „ 

Remarcabil este murmurul inefabil, fondul din planul secund care marchează evenimentul 
naufragiului şi apoi sosirea în cer. 

Dar volumul este un volum al marilor simboluri care marchează viața omului spre finalul ei 
scufundarea, somnul somnului, agonia timpului, arborele de frig, umbra clopotului, pasăre joi, 
casa cerului, toate simboluri care ne descoperă frigul ce ne aşteaptă, dar şi casa cerului, casa din 
urmă, locaşul pregătit. Timpul nu ne mai suportă, şi descoperim în noi arborele de frig, arborele 
de pe urmă ce-l purtăm în noi, metaforă profundă, dar şi cutremurătoare 

Finalul este un final al simbolului care nc desparte de lume: 

> acum vorbele iau forma dealului de cruci şi forma tăcerii de pe cruce. ,, 

Parabola, paradigma destinului: „că vom înnopta / în câte un cuib gol / în care a stat / acum 
mii de ani // o stea. 

Poemul „ Arborele de frig ,,, este un poem care merită atenția, pentru că-l purtăm în noi : ,, 
aer sunt şi fericit: margine de nemurire ,, 

Arborele de frig ne dă sensul nădejdii 

> scriind acest arbore de frig adoarme în mine cum cerul pe marile piscuri.” 


Speranța leagă începutul şi sfârşitul, lume şi omul în sine capătă formă, el se leagă de cer, 
acolo pe piscuri 

Volumul, structurat pe mari poeme solide, este un volum al unui poet încercat, ajuns la 
maturitate, a celui care vrea să vadă dincolo - în cuibul din cer. 

Versurile au consistenţă şi refuză jocul gratuit 

„ teama de echilibru / în dezechilibru ,, sau 

> nu se vede punctul / din sufletul lui/ ghemuit acolo / ca moartea/ pe o bucată de pâine / în 
mâna cerşitorului „sau 

> şi cerul cu trup de netimp „ sau 

„nu cu nisip / nu cu firul ierbii / te acopăr „ sau 

> piatra care doarme în râu/ visează centrul pământului. ,, 

Dar să poți intra în casa cerului trebuie să ocoleşti cerul, braţele ți se umplu de frică, clipele 
se mişcă înainte şi înapoi 

Lecturile profunde alte poetului, scrierea despre lumea altuia, poemul ca vehicul de ajuns în 
cer, toate au dus pentru Victor Sterom la maturitatea cuvântului căruia îi este frig, fiind deja târziu 
pe pământ, naufragiu nu poate fi refuzat, dincolo de casa cerului şi toate se petrec în somnul din 
somn. 

Poemele au şi un punct de slăbiciune: sunt întrerupte de imagini străine de carnea poemului, 
e un fel de boală care circulă în lumea literelor şi care ne marchează pe toți, scriem uneori mai 
mult decât casa poemului, depăşim limita împinși de inerție, iar Victor Sterom lansează uneori 
versuri care trepidează în poem, sunt imagini poctice, dar, cred, esenţa salvează viața poemului, 
trimiţându-l în veşnicie. Lecturile intense mișcă poemul în ramă şi rama ca rană doare 

Fiecare poem are ca înger un moto semnificativ, din creaţia unor mari oameni care au ajuns 
în cer pășind pe 

Dincolo de toate poemele sunt profunde. Dar în naufragiul general cine mai are veșnicie 
pentru naufragiul fiecăruia dintre noi şi copacul se face de frig 


SINTONIILE 


Victor Sterom are fericirea de a duce o lucrare până la sfârşit, are fericirea de a trăi această 
lucrare şi a vibra la motivele vieții sale în fiecare clipă, interiorizat şi expansiv în vers. Prin 
volumul SINTONIILE, apărut la „ Karta — Graphic , Ploiești — 2007 „ autorul ne arată 
necesitatea acordării vibrației proprii cu vibrația lucrurilor care ni s-au dat, cu vibrația clipelor pe 
care le primim, cu vibrația curată a împlinirilor care ni s-au proiectat pe albul zăpezii. După o 
viaţă trăită în umbra cuvintelor, mângâiat de lumina unui poem curat, autorul pare împăcat cu 
sine, într-o luptă care o duce fiecare poet în țara cuvintelor nerostite, imposibil de rostit. 

Volumul a apărut cu ajutorul lui loan Vintilă Fintiş, poet şi prieten cu Victor Sterom. 

Autorul a publicat până la acest volum 34 de cărți, aproape o bibliotecă, menită să dea 
culoare unei vieţi care a vibrat continuu în lumea aceasta. 

Cartea este de fapt o simfonie, o cântarea blândă a omului la maturitate, acel om care a căutat 
şi în final a descoperit că răspunsul era în sine, pus acolo de vibrația universală a cuvântului spus 
şi nespus, a cuvântului venit la timp şi la netimp. 

Simtonia se deschide cu UVERTURILE, anticipând marea cântarea senină şi profundă ce 
urmează. 

Uverturile prefigurează sensul simfoniei, „ochiul meu desenează un nor / în care aş vrea să 
mă scund,, sub „imaginea fântânii cu roată ,, 

E dorinţa de a locui un alt timp ce i-a fost pregătit într-un fel prin trăirea timpului ce s-a topit. 
s- o singură flacără / deşteaptă din somn clopotul ,, 

Deşi poetul mărturisește că poate visa o prezenţă în ceruri, de fapt e propria ființă proiectată 
în viitor, un viitor al altor dimensiuni, pe care le vrea eliberatoare. 


În urmă e un loc prin care se scurg tainele unei inimi care s-a desfăşurat cu fiecare vers, cu 
fiecare cuvânt scris în poem, iar curgerea poate fi oprită cumva: 

„acest unic dreptunghi / prin care se scurge timpul / l-a săpat eu însumi / verb cu verb / silabă 
cu silabă / clipă de clipă / până s-a umplut cu mine. / 

Şi simfoniile care se topesc într-o singură simfonie încep şi începe sub geometrii astrale, 
dincolo de absenţă, într-un univers torturat de iubire, pentru că atunci când lumina tace, cuvântul 
e numai tăcere, e cuvântul care a fost trecut prin vămile ochilor interiori şi prin urechea unei 
inimii. 

Astfel fiecare eveniment, aparent banal, din viața poetului, are grandoarea unei eveniment 
esențial, privit aşa cu maturitatea scribului albit de manuscrisul care l-a înghițit treptat, 
prefăcându-l în altceva. 

„Sunt ceea ce n-am fost niciodată ,, — afirmă Victor Sterom, la marginea chemărilor. 

Peisajul interior al poemului simfonie este unul semnificativ. simbol. metaforă, parabolă, 
toate duse până la esența vibrației pure, aproape rugăciune ... umbra frigului, vântul nopților, 
bruma gândirii. aripa sângelui, dorul oglinzilor, timp alb, carnea poemului, templele vântului 

Carnea poemului descoperă esența, poemul se trăiește, devine ființă, iar ființa e taina unor 
cuvinte care dau sens, după reguli pure şi salvatoare, până acolo unde timpul devine alb şi 
sunetele adorm în vârful degetelor. O muzică discretă învăluie această zidire specială, om — 
poem, poem — om, până la marile treceri 

Poemul singur e cheia celui care călătoreşte cu fiecare cuvânt scris, trăit, gândit, spre un ținut 
unde marca nu are țărm, unde valurile nu au țărm şi lucrurile curg altfel dinspre toamnă spre vară 
: „O realitate în toate amintirile acestui gând... 

Poemele din acest volum semnat de Victor Sterom sunt poemele maturității în care lucrurile 
s-au limpezit, în care autorul s-a împăcat cu ființa sa, cu poemele sale. iar vibrația esenţială e 
auzită acum precum cântec divin, e o auzire cu inima, e o privire cu ființa, e un ritual în care 
poetul, poemul, cuvântul vibrează după o partitură specială, proprie fiecăruia 

Versurile cad în blocul stâncii, devin piatră din piatră, scurte, energice, eliberate de 
experienţe literare, numai poem — ființă. Frazele se opresc brusc atinse de revelaţie și continuă 
după revelaţie tot scurt, concis, esenţă a simfoniei 

„Eu adun această linişte ciudată de pe ziduri. O fac şi o desfac într-o inimă de fluture. O aşez 
într-un punct predestinat. Apoi, Candid. Cum ochiul în raza unui orb. Pun stăpânire pe tot 
incendiul aducerilor aminte ... ,, — În poemul Lumina tainei 


Poemele sunt poemele unor stări interiorizate, ale celui împăcat care s-a topit în simfonie, în 
cuvânt şi sunet, pregătit pentru o altă existență, mai altfel, desenată de vibraţie pe carnea 
poemului 


ÎN CAUTAREA IESIRII PRIN CER 


Scrisul lui Vasile Andru din romanul Muntele Calvarului curge simplu, firesc, aproape frust, 
dar căutând profunzimea sau secretul divin. Romanul a fost propus de „Editura Emia , in anul 
2003 prezentând o întâmplare din anii 80, din epoca refugiului multilateral dezvoltat, dintr-o 
vreme cunoscută unor generații în viață, dar necunoscută pentru cei tineri, uitată de cei care se 
uită pe ei într-o vreme a curgerii rapide spre neviață. Un roman imposibil de publicat înainte de 
1989, şi greu citit pentru că oamenii nu mai au timpul necesar lecturii, un roman al crizei umane 
din toate vremurile. Un român din Orăștie este ucis de două persoane simple, muncitori, pentru a- 
1 jefui, dar justiţia timpului nu poate duce cazul spre final din cauza crizei de sistem, din cauza 


magistraţilor obosiţi de propagandă, de frică, de neglijență, de eroare, de indiferenţă, de moarte 
spirituală. 

Povestirea merită urmărită, se petrece în Orăştie, la Sarimzegetusa, o ipotetică reşedinţă de 
judeţ, o capitală a unui tărâm care trimite la Muntele Calvarului 

Drama sufletească pe care o propune scriitorul este aceea a gà: 
înseamnă cu adevărat viaţă. 

Din toate aceste întâmplări, unii caută ieşirea prin părăsirea țării, alţii prin refugiul într-o 
lume iluzorie a credinței şi parapsihologiei, alţii prin căderea spirituală, alţii prin absenţă, alții în 
meditaţia transcendentală, alții prin eşec. 

Această căutarea în identitatea fiecăruia pentru a-şi regăsi forma de unu în acel unu de 
început este tensionată, dramatică, dar eliberatoare. 

Pe firul povestirii reporterul, care caută motivațiile crimei şi făptaşii aflaţi în imediata 
vecinătate a organelor de justiție. ne prezintă criza din sistemul care ar trebui să ducă spre 
dreptate și adevăr, ca spre un punct de echilibru. Din păcate criza este ireparabilă, iar cei care 
descriu falimentul moral cel mai bine sunt judecătorii, experții, poliţiştii care ştiu, recunosc, dar 
tac într-o uniune de breaslă care îi caracterizează ca aflați în ruină. 

Constiinta eșecului la acești oameni din justiţie este bine conturată, iar foamea lor după bani, 
poziţie, nume şi promovare este imaginea falsului intelectual neputincios să - 
problemele personale şi ale semenilor săi 

Milu Calcantaur, specialist în criminalistică şi medicină legală este prototipul omului din 
justiţie care „ ştie „- citez : „ Căruţa asta a dreptăţii cu o urnesc prin bani şi printr-un cod 
misterios de relaţii. Dacă tu ești convinsă că cei doi au ucis, dacă tu ai probele tale, dacă aceste 
probe sunt deconspirate de Justiţie, tu vii la mine şi-mi spui. lar eu urnesc căruța spre ocnă. Ţine 
nu-ți cer mult. Dă-mi 15.000 de lei şi spune ce dreptate vrei. Fac un certificat medico -legal cum 
trebuie: ţi-l bag direct după gratii.” 

De remarcat la scrierea lui Vasile Andru căutarea esenței umane într-un secol în cădere 
Unele fraze din roman sunt cristal pe un fulg de nea, cu trimiteri spre Dumnezeu. Din păcate 
prozatorul caută ceva dincolo de credință si har, cauză o mixtură dintre creştinism şi 
spiritualitatea asiatică, la modă printre intelectuali. Eşecul experienţelor spirituale ale 
personajelor, cu trimiteri spre yoga şi alte bucurii interne dovedește că valorile creştine în esenţa 
lor nu pot fi completate, nu pot fi modificate pentru simplul fapt că Dumnezeu este același ieri, 
azi şi mâine. Ratarca valorilor creștine de către personaje, în măreția şi simplitatea lor, dovedeşte 
eşecul omului, falimentul și depravarea sa. 

Cunoaşterea - sete împinsă spre limită, pentru a se putea afla acel altceva, omul în esența sa 
este împins spre sublim, dragostea pare o umbră, discursul caută mereu ceva, scriitorul călătoreşte 
în istorie, atingând politicul, oamenii sunt dezorientați acolo unde nu au un punct de echilibru şi 
unde este imposibil să coordonezi existența spre locul stabilit de Dumnezeu. Personajele trăiesc o 
dramă, autorul este înăuntrul povestirii cu drama sa precum veacul în mintea omului. 

> Mă gândesc la Mioriţa şi la Caragiale. Cele două semne emblematice ale spaţiului carpatic: 
primul este genetic, ancestral; al doilea este ploconul istoriei târzii. Fatalitatea sub care stă acest 
spaţiu, tragismul şi carnavalescul. Omorul ritual şi balul mascat. Dinspre Carpaţi spre planetă. ., 

Dincolo de paginile romanului, fiecare trebuie să îşi caute muntele eliberator, dar acesta pare 
a fi Muntele Calvarului. 


irii căii spre altceva care 


HANUL VERBELOR 

Aurel Pop ne invită La HANUL VERBELOR, o carte despre cultură, despre poezie şi despre 
faţa mai puţin văzută a sufletului românesc, despre discreţia valorii şi despre rezistenţa prin 
verbul care revigorează inima şi mintea. Cartea a apărut la Editura ,, Risoprint „ — Cluj — Napoca 
— 2008. 

Este o carte de recenzii care atrage atenţia asupra fenomenului cultural la români într-o 
perioadă în care lumea pare preocupată de senzaţional în dauna plinătății vieții şi a frumuseţii 
care vindecă. 

În felul său autorul este un curajos, scrie despre alti autori asa cum ar dori să se scrie despre 
opera sa, o face din plăcerea de a scrie şi din bucuria de a lansa idei, oameni, teme, credințe, nu îi 
pasă de şabloane şi cutumele necesare în literatura română de piață şi de ofertă strâmbă. 

Aurel Pop se apropie cu multă tandreţe de poet, de cel care scrie, de seribul aparent anonim 
şi îl invită la hanul său pentru puţină mângâiere, pentru o masă copioasă de verbe cu arome 
adânci, îl invită la un popas de suflet. la odihna inimii. 

Deşi pare o carte cu temă impusă, în fapt este o carte dinamică, despre mişcarea din adâncuri 
a culturii române, cea nevăzută în presa de fiecare zi sau de oamenii preşedintelui de la USR, 
despre modul cum se poate trăi frumos, cu metafora la butonieră. 

Opera unui poet este un mare miracol în ochii autorului şi tratează această operă cu mult 
interes exact în acest sens, de miracol, prezentându-ne o geografie a sentimentelor, o istorie a 
iubirilor nevăzute, o politică a verbului uns cu vin tămăduitor şi undelemnul bucuriei. 

Ochiul lui Aurel Pop prinde esenţa din opera celui care scrie, eliberându-se prin scris de 
fantasmele veacului, redescoperind cu fiecare autor o revelație tainică, menită să elibereze 
energiile celor care visează în plin real global, cu puşca pregătită după ușă. 

El reuşeşte să prindă esența, secretul operei și a scribului în acelaşi timp, vede dincolo de 
cuvinte: „Lirica lui loan Nistor se distinge printr-o vitalitate aparte, ce aduce în paralel. un 
ansamblu imagistic de o densă prospețime, discursul său auster se cimentează pe măsură ce 
poetul înaintează în vârstă, conştient că: „ exist doar atât cât scriu și foarte puţin mai târziu. ,, 

„Cele treizeci şi trei de poeme însumează simbolic vârsta cristică si sunt însoțite nu 
întâmplător de reproduceri grafice, îmbinate armonios cu textele poemelor ,,— scrie Aurel Pop 
despre Ovidiu Suciu. 

Exemplele ar putea continua, dar ceea ce trebuie să reținem despre Aurel Pop este că simte 
pulsul din opera creatorului, vede America de dincolo de gard, clipa de îndoială, locuința pentru 
strigăt, instrumentarul pentru vis, poemele pe cord deschis, duminica inimii, omul şi legenda, ori 
clipa în care Dumnezeu suspină, sau poate indemnul la nesupunere, iar alteori aude poemul de 
dragoste, ca poem necesar, sau Bucovina care ne doare, ca parte reală a unei istorii neînțelese, 
pierdute în deșertul economic al Europei 

Aurel Pop are darul de a simţi versul care provoacă, versul care cheamă lucruri cu mister, sau 
profunzimea unui sentiment pe o secundă rătăcită în univers 

Felician Pop: ,, Ridică-te dacă poti, / Fă-ţi lacrima icoană / Fă-ţi neputința leac / Şi 
fierbinţeala înțelepciune / stai ... ,, 

Petru Scutelnicu : „ într-o toamnă / tristeţea şi spaima au rămas afară din poem / ... „. 

Magdalena Dorina Suciu: „Doamne, cum se face / că mă leagăn / într-un car de aur / tras de 
două păsări / ... „ 

Din alt punct de vedere Aurel Pop vede opera în întregime, vede omul cuprins de melancolia 
verbului, priveşte peste umărul celor care caută viața într-un cuvânt scris pe marginea 
anotimpului. 

„Fiecare cuvânt ce intră în compoziția poemelor lui Octavian Doclin are o viață zbuciumată, 
întrucât, în viziunea creatorului, poartă o dublă povară: spiritualizarea mediului redat, pe de o 
parte, şi, pe de altă parte, materializarea a tot ce e prea greu de imaginat ... „ Astfel, analiza celor 
55 de poeme apărute la moment aniversar pentru poetul Doclin, face să vedem un important autor 
al literaturii române contemporane, în anul 2005. „La început a fost Cuvântul / Lipit cu geana de 
prima literă / a ieşit în lumină poetul / ..…. „„ 

George Vulturescu este văzut ca un cronicar pe frontiera poesis, cronicile sale sunt semne 
ale puterii de creaţie în acest colț de lume, poeţi importanţi, sau poeti discreţi au intrat sub lupa 
acestuia. De fapt se poate reține că George Vulturescu are un discurs ce merge alături de textul 
cărții citite, îl însoţeşte şi este paralel la metaforă, fără a trece cu bocancii prin vers, cu delicatețea 
celui care ştie si înțelege. 

În cartea „ La Hanul Verbelor ,, Aurel Pop insistă asupra fenomenului literar, scrie cu 
pasiune despre opere şi autori care au ars lângă o carte, s-au pierdut şi s-au regăsit într-un roman, 
despre autori care nu par a fi în prim planul vieţii Literare, dar care spun ceva despre puterea de 
creație a poporului român, oameni care s-au bătut pentru operă, cu slăbiciunile lor, cu talentul si 
puterea care au primit-o de sus, criticul impunând o direcţie acolo, la Satu Mare, aparent la 
margine de ţară, dar în inima României veşnice. 

Autorul face remarci pertinente, într-un limbaj simplu, cu trimiteri profunde, este atent la 
mişcarea din hanul verbelor. reține clipa care ar trece altfel neobservată, atent la mesajul pe care îl 
transmite cititorului, omului de cultură şi iubitorului de frumos, o atenţie care vine din luciditatea 
celui care zideşte sisteme, care vede dincolo de opera imediată, care vede fructul din cuvintele 
scrise cu migală. 

El trăieşte febril lecturile, se regăseşte în câte un titlu, sau într-un vers, poet călător prin opera 
prietenului scriitor, vede din departele aproape lumea care doreşte o clipă de eternitate tangentă 
pe rata inflaţiei la români 

De la Satu Mare descoperim în Aurel Pop un poet, un critic, un pasionat de publicistică sub 
formele ci elegante, cu o bogată activitate literară, colaborator la reviste literare din țară și 
străinătate dar si la presa locală, prezent în antologii relevante, simțind „ calvarul cuvintelor ,,, 
pentru a folosi titlul unui volum de versuri scris chiar de hronicar. Contribuţia sa la viața 
culturală este evidentă, prefața volumului este scrisă de domnul prof.dr. Adrian Botez şi el un 
neobosit hronicar, care reţine la rândul său: „Rămânem impresionați plăcut, în faţa acestei cărți, 
în care valorile incontestabile ale culturii româneşti sunt montate în aur, cu un respect pios şi 
deplin meritat, precum briliantele nestemate ... ,, 

Autorul cărții are un argument pentru noi, intenţia de a atrage atenția cititorului asupra unor 
scriitori, fără a judeca autorul, ci opera, fenomenul scrierii de cărţi, dar şi atent la o posibilă 
istorie literară sătmăreană. 

El se înscrie într-o instituţie spirituală autoimpusă, alături de alti iubitori de frumos născuţi 
pentru a fi români până la capăt, precum: Nina Ceranu la Timişoara, Octavian Doclin la Reşiţa, 
Lucian Hetco în Germania, Eugen Evu la Hunedoara, Adrian Botez în Moldova cea de lângă stele 
şi alte persoane care ar merita să fie pomenite în cartea de onoare a literaturii române pentru 
efortul de a sparge ziduri 

Aurel Pop nu ne invită într-un tren regal, ne invită la hanul verbelor pentru o întâlnire cu 
esenţa cărții, cu miracolul de a zări logosul 


SEMNE DE ZI CU ZI 


Cu Semne dintr-un trunchi de cuvânt , volum de versuri semnat de Aurel Pop, iubitorul de 
poezie descoperă un poet plin de forță, neliniștit, pendulând cu sufletul spre partea nevăzută a 
lumii, cea profundă, esenţială. Volumul a fost plămădit la Editura .. Citadela „— Satu Mare, 
2009 şi reprezintă zicerea poetului despre viaţa sa şi viaţa cititorului, vieți legate de poezie şi prin 
poezie, poetul fiind şi cititor, iar cititorul obligat să-şi asume riscul poetului: a gândi 

Volumul are o prefaţă semnată de Adrian Botez, o prefaţă de suflet în care sunt înserate 
câteva din valenţele volumului şi câte ceva din ființa poetului, versurile citate punând în lumină 
valoarea estetică a poeziei scrise si trăite de Aurel Pop. 

La finalul volumului ne este redată viaţa poetului şi a iubitorului de poezie şi frumos care 
este Aurel Pop. 

În carte sunt versuri care te ating prin profunzimea lor: evenimente care au loc înăuntrul şi 
în afara cuvântului, va scădea lumina cum se strânge crinul, inima literei, fereastra 
poemului, cuvinte străine, singurătatea din colivie , libertatea de a scrie un sonet ... 

Dincolo de versui există o frământare a poetului după altceva, peste întâmplările zilei se 
suprapune mișcarea profundă a celui creştin, bazat pe credinţa sa simplă, pe simboluri care nu 
trec, pe durere, pe suferință, pe gustul concret de abstract al pâinii şi vinului ... Ceea ce dă forță 
poeziei semnate de Aurel Pop este acea trimitere vizibilă şi invizibilă la divinitate, la amprenta 
divină care se vede peste tot şi, mai ales, în sufletul poetului în căutarea patriei sale din Cuvânt. 

De fapt cartea captează câteva semne dintr-o scriere abisală, profundă, care străbate totul 
lumea, oamenii, natura, evenimentele, unele chiar banale şi această scriere cu degetul lui 
Dumnezeu pare să fie importantă, spre ea încearcă poetul să ne atragă atenţia ... Cititorul este 
îndemnat atât spre poezie, cât şi spre aura poeziei şi spre poezia vieții consemnate de poet şi ivită 
brusc dintre cuvintele noastre zilnice 

Prezenta timpului este presantă, viitorul, trecutul se contopesc intens în acum : „Les din când 
în când/La lumină /Din câte un poem 

Meseria poetului pare a fi de a scrie despre cuvintele de cuvinte, e ceva mult mai profund 
care îl depășește, o scriere mai adâncă, copleşitoare, în care toate întră în canon, începutul şi 
sfârşitul poemului sunt exacte, nu pot fi evitate, e ceva sigur în univers ... Dar semnele se ivesc 
greu, lumea este instabilă, poeții trebuie să fie pregătiți pentru miracol, strigarca este chemare la 
absolut, în felul delicat si sfânt: ,, Copilule din mine te strâng /Dar nu mai eşti /De când un fluture 
lumea o gândea / ... „ 

Diferenţa lumină — întuneric este evidentă, dar ceea ce face totul posibil şi în mişcare sunt 
cuvintele, ele curg mereu dintr-o parte în alta, pun lumea în mişcare, precum la începuturi 

Poemele ne arată un portret spiritual al poetului, dar şi a insului smuls din eternitate, trăind 
concret în acum, arzând cu fiecare etapă a vieții, lumina cade peste ființă ca un strigăt isteri 
vremea să clădeşti în suflet eternităţi, bestia din individ se retrage în minți şi în treizeci şi trei de 
ani ( unitate de măsură divină ), ai fi putut trăi două mii de ani, timpul se compactează prin 
cuvinte. 

Călătoria individului prin timpul său personal, rupt din eternitate şi trimițând la eternitate, 
este una a căutării cetăţii unde trecutul şi viitorul se pot întâlni, e miracolul care dă stabilitate 
ființei: „Cugetă/Ca să nu cazi în genunchi/Pe propriul tău adevăr/Pe propriul tău cadavru/Fiindcă 
e greu să faci rost de altul ...- din poemul „ Clădind în tine eternități”. 

Indemnul final, privind spre eternitate: a gândi ... lată diferenţa, omul poate face mult pentru 
sine şi pentru univers, doar prin a gândi, a veghea, după felul de a fii a celor curati 

Poetul repetă creaţia tânjind la modelul dat de Dumnezeu, cuvântul poate fi întors pe toate 
fețele, e măiestria artistului care s-a născut din meșteşugarul care era cândva. Adevărată cucerire 
a omului este adevărul şi infinitul, dincolo de lacrima din vis : „ E greu de cucerit/Calea 
Adevărului/Spre infinitul din/Fini 

In poemul ,, Dă un enter şi intră pe site „se poate percepe duritatea vieţii de zi cu zi 
raportată la viaţa eternă, diferenţele sunt vizibile şi dureroase, abrutizante, suferința spirituală e 
mare, individul e copleşit de paharul de vodkă, de licitaţia electronică, de táte siliconizate şi totuşi 
Cina de Taină, ca simbol, e pusă în mişcarea zilnică drept reper, un reper murdărit de necesităţile 
cotidiene, pomul oprit virtual, cel din lumea internetului, s-ar fi putut usca 

Peste greutatea zilei se simte prezența. sunt semne chiar şi în noroi se văd, se ştiu, se 
regândesc, semnele prezenţei divine: cântatul cocoșului, pomul oprit, şarpele, Judecata de 
Apoi, apoi speranța de a te elibera de sub teroarea căderii: „Încât nu mai poti serie Poemul Vieţii 

- să rămână /Agăţat în Pomul Vieţii şi Morţii ...” 

Semnul semnului este prezentat în poemul , Deschid un ochi ca să intru în el, — 

„Deschid un ochi ca să intru în el/Dar el nu mă primeşte la sine/Decât împreună cu tot 
universul/...” 

Fereastra poemului ne arată că este târziu în univers, ne vindem zilnic pe un pumn de 
cuvinte. 

Autoportretul poetului în timpul vieții sale este prezentat în poemul: „ În viaţa de zi cu zi „, 
poem în care fiinţa este străbătută de ființele care au fost, sub apăsarea întrebării fundamentale: ., 
Doamne cu ce am păcătuit” . Nerespectarea regulilor gramaticale în poem este semnul libertăţii 
interioare de a rămâne viu şi în mişcare, totul asumat conştient de poet, în aşteptarea semnului 
ultim: sărutul pe frunte, dragostea divină, copilul care a rămas în noi, așteaptă gestul ... 

Volumul ne relevă un poet în singurătatea poemul, prins între cuvinte, umbra cititorului, 
marile întrebări ale vieţii, responsabilitatea de a crea, zidindu-te pe tine, sub apăsarea vremurilor. 

Adrian Botez în prefața la volum scrie: ..... Aurel Pop a devenit, brusc si vital-violent ( 
aproape ca un fluture care iese din crisalidă/pupă ... ) un Autentic Poet. ,, 

Tristeţea dar şi lumina din lume au scos la iveală poetul care locuia cu Aurel Pop, 
perpendicular cu mintea sa, iar volumul este unul interesant şi pe alocuri copleşitor, iar pe alte 
locuri detașat şi redus la matricea de zi cu zi, semnele care sunt aici, acum 


ÎNCOTRO? 


Ioana Geier şi-a pus sinceritatea în joc în cărțile publicate anterior: „ Femeie, ia-o spre vest ! 
> — scriere în proză şi Rochia de nisip — versuri, iar prin cartea ,, Gongul din Altenmunster ,, 
continuă povestea ei de femeie singură împotriva valului vremii, a schimbărilor care se produc în 
Europa şi care marchează ființele, mişcarea oamenilor din estul Europei spre vestul continentului 
şi formarea de familii sub presiunea schimbărilor, a tendințelor economice, a căderii unui sistem 
în est şi a redescoperirii vieții în sine ca viață. 

Cartea Gongul din Altenmunster, apărută la Editura „Polidava , — Deva, 2007, consilier 
editorial Eugen Evu şi tehnoredactare — procesare Ion Urdă — Hunedoara, surprinde prin curajul 
unei femei singure care crede în destinul ei de a aborda esența existenţei umane — speranța spre 
mai bine. Este biografia destul de frustă a scriitoarei care se eliberează prin scris de povara 
dragostei dusă de ca prin lume, de la o margine de continent la altă margine, o dragoste 
neconsumată, doar zbucium, doar așteptarea minunii care vine din relaţia plină de forță a iubirii, 
ar fi putut salva existenţa unei vieți. 

Impinsă de realitate, o româncă e nevoită să caute mirajul căsătoriei în vest, în Germania şi 
să poată realiza ceea ce în România i-a fost refuzat. Relația aceasta nouă, dintre o femeie şi un 
bărbat, văzută exclusiv prin ochii femeii, se încheagă în carte şi continuă taina din celelalte cărți 

Cred că scrisul la Ioana Geier este o modalitate de a fugi de realitate într-un fel, o 
recunoaştere tacită si adâncă a faptului că reorganizarea unui continent, prin apropierea 
informaţiilor, a economiilor, a legilor statale nu rezolvă problemele oamenilor, ci dau un nou 
sens existenţei, noi provocări. 

Cartea nu are propriu — zis un fir epic, dar se leagă prin frânturi de gând, de imagini, de 
cuvinte, de năzuințe, de anotimpuri redescoperite, se recompun din fragmente disparate zile şi 
nopți în care femeia aşteaptă, răspunde doar gongul ... Uneori e prea multă singurătate în viața 
eroinei, țipătul ei discret printre brume, flori şi speranțe, răzbate până la cititor. 

Se întreabă femeia, ca oricare dintre noi, ne aude cineva , e capabil cineva să aștepte un semn 
venit din taina singurătăţii 

Tablourile din carte se leagă în jurul unor idei simple, o portiţă deschisă care îndeamnă la 
înțelepciune, la căutarea familiei, dincolo de eu-ul fiecăruia. lar singurătatea se accentuează şi 
mai mult, captivitatea între generații care nu mai au legături, care privesc fiecare spre alte valori, 
ruptura dintre oameni, nu numai dintre civilizaţii, ceva pierdut definitiv. 

„Lecţia aceasta de înțelepciune din faţa portiţei semi — deschise. m-a întremat din nou. Pentru 
că, indirect, cu subtilitate, a vrut să-mi comunice părerea sa despre mine; părerea unei femei ce a 
crezut, la timpul ei, în principiile solide ale familiei, principii cărora le-a rămas fidelă şi astăzi, 
comparativ cu mai tinerele generaţii în care nu primează decât nevoile eu —ului. ,, 


Cartea prinde viaţă din gesturi simple, în jurul unor obiecte banale ca frigiderul, televizorul, 
sau privitul la fereastră, lucruri vechi care îşi caută locul, un copac bătrân, grâul care rodeşte, 
florile mari, culori albe şi roşii, grădina care aşteptă ploaia 

În viața aceasta din Germania revin imagini din viaţa trăită în România, o lume mai săracă, 
dar mai dispusă să comunice încă, să se bucure de o bere, de un mic la grătar, de iragedii care nu 
se spun şi care se văd din forfota lumii, imagini peste imagini, care revin pentru a da un sens 
povestirii din povestire 

E uneori un fel de tristețe în scrisul Ioanei Geier prin faptul că această lume nu-l caută pe 
Dumnezeu, nu caută esența pură, e gongul, nu e clopotul, de aceea singurătatea se potenţează. 

„Mai vreau şi mâine privind pe fereastra aceasta, dacă visele mi s-au prăbuşit înainte de 
izbândă. Mai vreau lângă omul acesta, dacă tot nu m - a descoperit un altul mai devreme 

Să-i spun „ Gutten Morgen ! „ în fiecare dimineaţă, la răsăritul de soare şi „ Gutten Nacht ! ,, 
când somnul mă cuprinde, în noapte. „„ 


Cartea se termină cu întrebarea Încotro? 
Pare întrebarea unei femei singure, dar prin reflex, e întrebarea Europei, sau a lumii, sau a ta, 
cititorule, sau a sunetului care zboară din mişcarea zilei în univers 


Rochia de nisip 


oana Geier scrie simplu şi semnificativ, abordând ideea şi sentimentul cu mult curaj şi 
tristeţe în acelaşi timp. Aşa se întâmplă în volumul de versuri ROCHIA DE NISIP, lansată în lume 
de Editura „ Polidava ,,— Deva, 2006 , consilier editorial poctul Eugen Evu. O carte care pune în 
lumină neputința femeii de a mai lega o relaţie trainică, puternică, ocrotitoare şi stabilă în lume, o 
relaţie necesară ființei căzătoare între est şi vest, între iubire şi singurătate, între uitare şi 
anotimpul regăsire 

Toana Geier se străduieşte să găsească formula unei clipe eterne, dar care scapă ochiului ei 
atent de femeie flămândă de certitudini. E vremea lumilor din urmă, când ființa umană se scurge 
printre cuvintele scrise, citite, trăite și murite zilnic. Acest lucru se vede în motivul ferestrei, o 
inimă deschisă pregătită pentru spectacolul zilei, care nu vine. 

„„... deschide fereastra să fim liberi ... „ sau „... caut un gând ce să-l arunc prin fereastra 
deschisă 

Poemele din volum sunt scurte ca o zi de început de lume, se doresc exacte în descrierea 
dorinței de a trece dincolo de zidurile ființei. Pendulând între România şi Germania, în căutarea 
modelului perfect de om, care s-a dus printre nopțile confuze, ea scrie poeme ca paşaport spre 
iubire 

Scrierile au sinceritatea femeii care rezistă, dar vin dintr-o lume închisă, fără ieşire pe 
verticală, prin forţele proprii, delicate şi profunde ale unei inimii care vrea să — şi găsească sensul, 
ceea ce este insuficient. 

Poetesa pune accentul de relația dintre ființă şi lume, dintre ființă şi anotimp, sau sunet, 
cântec şi dansul perfect de la sfârşitul zilei care să elibereze eu - ul. 

Sosirea dimineţii pare, uneori, soluția, prin atingerea firească, sau prezenţa timpului, în sine 
ca timp palpabil şi carnal. Deşi scrierea este sinceră, loana Geier nu caută să ducă versul spre 
limita superioară a ideii, iar uneori apar consemnări pline de culoare: 

> A trecut mai departe / timpul / şi nu doar prin orologiul din turn.” 

Sau: „Dacă pui deoparte / pentru tine / câteva ramuri înverzite / în fiecare zi / poti avea în 
suflet cândva / grădina plină. „ 

Prin felul cum sunt aşezate ideile în versuri şi în poem, autoarea scoate în evidență 
necesitatea lucrurilor simple, ca ziua, grădina, sufletul flămând, iluzia, strigătul iubirii, pierderea 
identității, dorul după împlinire. Cartea ca întreg este în sine poemul, fiecare poezie nu are titlu, 
are, însă, lacrimă, are fior, e o continuitate de la una la alta, strigătul ci de femeie leagă lucrurile şi 
câmpul magnetic al cuvintelor. 

Volumul isi găseşte ieşirea spre cititor în unire şi în zidire cu romanul scris tot de Ioana Geier 
Femeie, ia-o spre Vest, o scriere care descrie lumea din vestul Europei prin ochii femeii venită 
din Estul Europei în căutarea familiei pierdute prin războaie văzute şi nevăzute, duse de naţiunile 
continentului pe planuri diferite, până la limita pierderii Constituţiei şi a hotarelor. Romanul 
acesta descrie în paralel lumea din spatele poemelor din volum, întâmplările care au dat substanță 
poeziei, prin care autoarea a răzbătut epoca, spre lumina cuvintelor scrise, cu viaţa lor aparte, 
intimă, o intimitate pe care a căutat -o în iubire, dar a găsit-o în scris 

Prin a cest volum poetesa caută să-şi vindece rănile, e un fel de bocet ale femeii de la țară 
care îşi plânge clipa trecătoare, cu mâna dusă la gură şi cu ochii privind copacul ce înfloreşte în 
grădină 

„Am străbătut / o singură dată / câmpul de maci / iar visul a rămas / în mine. ,, 

Poemele din volum, sunt delicate rafale de fulgi de zăpadă veniţi din Est să cadă în Vest, 
sunt scrise şi în limba germană, dând astfel volumului o şansă într-o lume care fuge de poezie, dar 
bolnavă de vers nerostit, prins în cutia de conserve a singurătăţii 

Poemele au un fior metalic, specific vremurilor şi de puține ori autoarea îşi aduce aminte că 
Dumnezeu are ceva pus de o parte pentru fiecare ființă, căutând sensul doar în natură sau în 
gesturile oamenilor 

Titlul cărții lasă sentimentul efemerului, a trecerii prin timp şi viață, lucrurile, relaţiile care 
trec, dar care, iată, au valoarea lor pentru o femeie pendulând între pierderea inimii şi regăsirea ei 
la nunta necesară, pentru ființa bolnavă de la sfârşit de vreme, nunta ca soluție a reinventării unui 
destin himeric după care nc este dor 


CAMERA OBSCURĂ 


Un titlu pătrunzător: CAMERA OBSCURĂ - o carte de proză scurtă semnată de Anamaria 
Ionescu, şi aflată în evidente la Editura „Nico ,, — Târgu Mureş, 2009, girată de scriitorul Nicolae 
Băciuţ artizanul revistei „ Vatra ,. 

Nu întâmplător autoarea a dat acest titlu cărții pentru că scrierile, deşi scurte, reuşesc să 
pătrundă în locurile ascunse ale sufletului, dând atenție valorilor familiei, prieteniei şi amintirii 
E o lume specifică pentru Anamaria, o lume în care amintirile sunt reevaluate prin prisma celui 
care scrie şi care vede dincolo de întâmplările simple ale vieții, lucruri importante, zguduitoare 

Autoarea şi-a propus şi a realizat ca prin fraze aparent simple să developeze momente 
importante din viața femeii, dincolo de timp, să scoată la lumină talentele ascunse, tenacitatea şi 
răbdarea femeii, acel mister specific feminin. Scrierile pun accentul pe sufletul femeii, agresat în 
decursul timpului, dar păstrând aurul lumii, care să dea sens vieții de fiecare zi, gestului necesar 
care schimbă lumea. 

Sunt femei care apar în aceste povestiri, dar parcă toate se întâlnesc într-un prototip, femeia 
care stă în zidul evenimentelor de fiecare zi. așteptând iubirea. miracolul, un cuvânt şoptit care 
să schimbe perspectiva vieţii 

În prima povestire, Mariajul, Ariela şi Paul două personaje simple, ea şi el, reuşesc 
evenimentul clasic al căsătoriei, dar agresiunea frumosului Paul asupra femeii este devastatoare, 
insuportabilă, iubirea dorită de femeie este iluzorie, Paul trădează umanul şi apelează la animalic, 
ea cedează spiritual, se ajunge la crimă, o crimă aproape necesară, liberatorie, agresiunea asupra 
ei este barbară şi dreptul la apărare apare just, deşi crima e crimă, dar zidul dintre ea şi el e un zid 
real, zidul dintre vis şi carnea flămândă de instincte e real, practic femeia cedează în fața 
barbarului comițând acea crimă. Ea apără teritoriul sfânt al trupului care poate procrea, ca apără 
Viaţa în ciuda convenienţelor lumii. Femeia nu este pasăre cuminte, ea are un cuvânt de spus, 
Sfinţenia iubirii merită apărată 

Povestirea Pilotul iubirea dintre Adela şi ofițerul SS în timpul războiului este o iubire a 
vremii, vremuri în care Adela este invadată de forța dură a bărbatului puternic social, care, în 
aparenţă, poate totul, ia totul, se bucură de toate, are arma de partea sa, poate avea orice femeie și, 
tot aparent, orice femeie cedează celui care poate aduce moartea. Puterea pare a fi deasupra 
regulilor. 

Fragila Adela cade, cedarea ei este misterioasă, este de neînțeles, iluzorie, ofițerul se bucură 
de privilegiul iubirii femeii pure, relaţia brută — frumoasă eternă este bine pusă în lumină de 
Anamaria Ionescu. Până la urmă misterul se dezleagă, frumoasa iubea libertatea şi prin gestul ei 
de frumuseţe a reuşit să salveze viețile celor care luptau în ilegalitate împotriva violenței 
fascismului, împotriva barbariei 

Într-un fel Helmuth este schimbat de Adela, dar numai în aparenţă, onoarea lui de ofițer al 
armatei învingătoare nu cedează, arma reală şi cea spirituală. a spiritului întunecat, înving 
frumuseţea, dar frumuseţea continuă lumea prin sacrificiu, prin suferință 

Cartea merită citită, scrierile, deşi scurte şi tesute din fraze simple reuşesc să redea 
frumusețea lumii şi profunzimea ei, fiecare povestire are ceva adânc, ceva care merită 
redescoperit, mesajul este acesta: fiecare femeie este dornică să fie iubită, să fie căutată şi 
descoperită ca entitate distinctă, reală, carnală si spirituală în acelaşi timp, pregătită să accepte 
simplitatea lumii dar si forța ei, învăluită în mari energii neexploatate, Anamaria Ionescu are 
capacitatea de a trezi cititorului dorul după raiul pierdut. 

Uncori autoarea apelează de tehnica de televiziune imaginând scenarii moderne care să pună 
în mişcare iubirea, pentru a declanşa legătura femeie bărbat la modul absolut, ca în povestirea 
Confesiunea unde o tânără din provincie aflată în metrou îşi scrie viața simplă, de megapolis, la 
un laptop, descrie evenimentele ce se petrec şi în timp ce descriere accidentul de la metrou, de 
fapt un cutremur, ( dar poate să fie orice eveniment catastrofic, în fond ) accident ce o afectează 
îşi serie povestea ei simplă de dragoste care va atrage pe iubitul ei spre ea, care va declanşa 
energiile necesare pentru ca ea si el să fie împreună. Tehnica are ceva din romantismul modern, 
ceva din întâmplările vechi, ceva din lumea actuală aflată mereu în criză şi supusă diferitelor 
accidente şi violenţe, dar lumea continuă traseu prin dragoste, prin suprascrierea vieții peste viața 
aceasta 

Tată cum descrie autoarea miracolul iubirii: „Bărbaţii au prostul obicei să se insinueze în 
viața noastră fie atunci când nu ne dorim, fie când nu ne aşteptăm. Oricum ar fi, ne iau prin 
surprindere şi ne dau peste cap, aşa cum un val rebel te dă jos de pe saltea, la mare. lar cazul meu 
nu avea cum să fie o excepție. ,, 

Dincolo de evenimentele imediate, catastrofale, povestirea femeii continuă real şi virtual, 
nimic nu se pierde din viață, forta care duce lucrurile la final e mai puternică decât fumul care 
învăluie stația de metrou, mai puternică decât moartea, pare să sugereze autoarea. 

Tată un fragment de povestire: „Tânărul plecă şi toţi ceilalți rămaseră linistiti, în așteptarea 
lui. Panica începea să îşi facă loc în inima fiecăruia. Chiar si fata cu laptop-ul, care continua să 

scrie, avea palmele asudate, iar buzele începuseră să tremure ușor. Cei doi copii simțeau și ei, 
instinctiv, că se întâmplă ceva şi stăteau cuminţi pe scaune, ținându-se de mână.” 

Apoi povestirea continuă şi autoarea, suprapunându-se peste femeia din propria povestire 
scrie tainic: „Oare cum se întâmplă toate lucrurile nefaste? Cum am putea şti, chiar de la primă 
gură de cafea, că aceea va fi o zi a dezastrelor? Şi dacă am şti, ce am face? A fost odată un film 
de televiziune, despre o femeie care, în mijlocul unui lung şir de evenimente nefericite își spune, 
sau mai bine zis, strigă către divinitate :”Dacà aş putea să mă întorc în timp un an, aş putea 
împiedica toate astea.” Ruga îi este ascultată. Iar ea foloseşte orice oportunitate pentru a schimba 
sortii. Dar nu reuşeşte. În final, nenorocirile tot se petrec. În alte circumstanțe, dar se petrec.” 

În fraze ca acestea Anamaria Ionescu fixează drama lumii moderne şi soluțiile la pericolele 
care ne pândesc zilnic, accidentele reale de la metrou sau de oriunde par la fel de importante ca 
dramele spirituale care ne afectează ființa, toate au importanța lor şi viața merge mai departe, 
depăşind circumstanțele. Scrierile au calitatea de a declanșa energia necesară care să protejeze 
viața simplă, necesară, acea viață pe care uneori nu o pretuim, dar a cărei valoare este imensă. 

Anamaria Ionescu scrie interesant, trăieşte în Bucureşti şi relația cu mama ei a afectat-o 
profund, iar de la tatăl a preluat microbul scrisului pentru a lăsa semne de trecere prin lume, prin 
tunelul oranj de la metrou, este redactor al Societăţii Române de Radiodifuziune. De aproape 10 
ani lucrează la postul agrar al SRR (Antena Satelor), fapt care a ajutat-o să stabilească o legătură 
cu satul şi viața acestuia, chiar dacă autoarea şi familia sa locuiesc la oraş şi au viaţă aparte, 
contradicţia aceasta dintre viaţa reală şi meserie se rezolvă cumva prin scris. 

Sc simte în povestirile simple ale autoarei, dar nu simpliste, stresul zilnic produs de marele 
oraş asupra fiinţei, stres care declanşează forța de a ieşi din cotidian prin aceste povestiri care dau 
culoare vieţii, anonimul din megapolis devine femeia reală cu visele ei, cu trăirile ei revelate de 
Camera obscură. 

Scriitorul Nicolae Băciuţ, ca lector de carte, a simțit potenţialul scriitoarei şi a decis în 
consecință, evenimentele din camera obscură a vieţii sunt evenimente importante, până la urmă, 
ele merită prinse într-o carte ... Unele din aceste povestiri pot constitui scenarii de film sau de 
seriale de televiziune, fragmente de viaţă ce luminează ziua, poate într-o zi vreun regizor sau 
vreun director de televiziune va descoperit brusc potenţialul acestor povestiri 


CREION 


Corina Petrescu caută sensul vieții sale şi a poeziei pe care o scrie: „Existenţa - / călătorie 
între cer şi pământ. / fiinţa, omul, drum între pământ şi cer ,, 

Așa pendulează poemele sale în volumul de versuri CREION — Editura ,, Citadela „Satu 
Mare, 2009, director domnul Aurel Pop. 

Poezia autoarei este un semn pe drumul acesta dus — întors între cer şi pământ, un semn 
delicat şi curajos pentru că abordează tainele poeziei şi a lumii din perspectiva viziunii poeziei 
feministe. 

Volumul defineşte apartenența poctei la armonia lumii, stările de fiecare zi şi stare de destin, 
amintirea copilăriei, jurnalul ori arderea necesară. Destinul pare tema care o preocupă pentru că o 
fiinţă fragilă afectată de poem într-o lume aparent a bărbaţilor, e o temă care incită, desi există 
şansa nemărginirii, ori a spațiului alb dintre cuvintele care urmează să fie scrise, sau au fost 
scrise, un spațiu al memoriei în care lucrurile capătă o altă perspectivă, deşi camera artistului 
acolo unde se ivesc cuvintele, e un spațiu mirific: „Tencuiala se zbate / între noapte şi zid // 
Piramidele atentează / La integritatea norilor / . Efortul de a depăşi limita posibilă fiinţei umane 
se vede în actul poetic, un act ce nu pare gratuit, ci este o năzuință spre ceva mai înalt şi regal 

Căutându-şi identitatea poeta constată că: „eternitate nu există / decât / dincolo / de noi ./ 
Este un efort în timp pentru percepția identităţii. efortul de a parcurge anotimpurile de la mugur la 
trandafir trecând prin durerea țepilor. Desigur că poeta își stabileşte geografia existenței, 
bazându-se pe steaua unică, singuratică, de dincolo de stele, îmbrăcată în hainele călătoriei, haine 
spirituale mai ales 

Din când în când în piața de vechituri Corina Petrescu descoperă nimicnicia, într-un ochi 
imens unde visurile devin amintiri 

Se observă în poemele scrise o pasiune pentru poezie ca mijloc de vietuire, sentimentele sunt 
lăsate libere, ca animale sălbatice, accentul este pus pe mişcarea ființei şi nu pe fraza adâncă, pe 
gestul care poate schimba lumea şi ființa umană, e un zbor care nu se frângc, rezistă albului dintre 
cuvintele scrise 

Mediul pe care îl caută este cel al naturii pure în care elementele capătă sens, sunt 
individualizate până la firul de nisip, unic în imensitatea mării şi a plajei. În această mișcare poeta 
ajunge la partea de aur a lumii, la locurile care întăresc ființa şi sufletul în căutare după eternitate. 

Scrisul nu pare a se stabiliza încă, este o etapă febrilă a căutărilor specifice pentru cel ce 
scrie, sunt jocuri de cuvinte, e joaca femeii după lucruri, între elemente, în căutarea punctului de 
Sprijin, dar acolo unde versurile se apropie de haiku, deja scrisul capătă consistenţă: „Viaţa / nu 
e destul / de viaţă. / ,, sau „ prietenul cel mai bun — / gândul / 

În cotidian autoarea descoperă poezia de la periuta de dinţi la frică, de la durere la ramura 
rebelă a pădurii, merge spre detaliu, desi detaliu nu rezolvă semnificaţia textului, dar îi dă 
consistenţa existenţei după care poemele tânjesc, la fel ca cea care le scrie, e un dor după 
existenţa reală, percutantă, un dor după întâmplările necesare de fiecare zi. 

Versurile aceste puţine caută să exploreze trăirea de la o dimineaţă la vis, la plâns, la dor, la 
rădăcina de nu mă uita, e un jurnal pe care volumul îl relevă cu fiecare vers: „te uiţi la tine / 
spunându-ţi / că exişti. ,, 

Apoi, brusc, taina ca paradox: „paradoxul / fluturilor spânzurați / de aceeaşi culoare ,, sau 
miracolul anotimpului: „vânt / zburând / printre păpădii / ,, 

Poemele sunt o joacă între poezie și haiku, grafia lor lasă senzaţia că versurile nu mai pot 
spune totul de aceea desenul lor sugerează curgerea elementelor prin poem. Tehnica poetică este 
pusă la lucru, influența poeziei franceze şi a poeziei avangardiste se observă în aceste poeme, deşi 
există în paralel o căutare spirituală profundă specifică, pe de altă parte, poeziei clasice. 

Volumul are o prefaţă semnată de loan Nistor din care aflăm şcoala autoarei: traducerea 
poeziei din limba franceză, ori din limba maghiară, dar şi texte filozofice sau roman şi nuvelă, un 
exerciţiu care i-a permis să abordeze adâncul scrisului să descopere noi aventuri spirituale și să se 
descopere ca artist, să evadeze din mundan în cântec 

Toan Nistor notează despre poezia din volum: „Temele şi motivele sunt din sfera omenescului 
din noi. Voi pomeni doar câteva: singurătatea, durerea, aspiraţia. „În continuare se subliniază 
reţeta poeziei lui Corina Petrescu: ,, ... tentativa de a cuprinde ... necuprinsul, de a reține măcar 
un grăunte, ca un fir de nisip din măreția lumii. ,, 

Probabil că obsesia albului paginii pentru scris, un alb care trece de culoarea imediată a 
simţurilor spre simbol şi miracol este o temă care o frământă pe scriitoare: „cu gândul la eternitate 
/ nu vedem cum trece clipa de acum ,, — dar există o şansă pentru poezie, în ciuda ezitărilor, a 
limitelor camerei şi a uitării: „să ne amintim lacrima / Lvită de niciunde / ,, 

Întrebarea fundamentală se pune: „Pe pagina mea albă /Va fi cuvânt sau/pată de cerneală ? / ,, 

Răspunsul este în opera poetei, un răspuns delicat, ca un vals printre sentimente care dau 
culoare şi anotimp vieţii. 

Totuşi exercițiul scrierii trebuie să capete noi valenţe pentru Corina Petrescu în volumele 
următoare, sensuri care stau ascunse în albul paginii din memoria sa de femeie în căutarea mării 

UMBRA DIAMANTELOR 


Mirela Cadar face efortul de a trece de la starea fericirii la starea poeziei, apropiindu-se de 
miracole în volumul de versuri Refugiul dorinței.” 

Simplele dorințe pot deveni complicate. Poezia face totul posibil. Titlul este unul de început, 
timiditatea ieșirii din matca proprie determină contrariile: prin dorință ai curajul, prin refugiu te 
retragi în sine, demersul autoarei presupune o decizie, decizia de a trece dincolo de cuvinte şi de a 
îmbrăca rochia suferinţei. 

Este la Mirela Cadar un curaj care merită apreciat: curajul sincerității. Din versuri puține ea 
compune o lume, un univers al dragostei, al speranței, al lacrimii, un univers în care sc refugiază, 
se retrage precum vietăţile marine la mari adâncimi. 

Melancolia, ezitarea, fiorul, revederea, haosul, florile de gheaţă, anotimpul, un parfum numit 
dorință, destinul sunt teme aparent simple dar care o provoacă din plin pe autoarea volumului, 
bucuroasă pentru că iese în lume ducând buchete de cuvinte în pumni 

Dincolo de versuri se simte fiorul iubirii, dorința ca impuls, e o luptă între flacără şi cenzură, 
o luptă între trup şi suflet. Poezia rezolvă tensiunea. Finalul poeziilor aduce prospeţime 
gândurilor şi deschide un univers ce se presupune a deveni în continuare 

„Au căzut frunzele/S-au îngălbenit/Simt paşii lui cum se îndepărtează/Aş vrea să 
ascult/bătăile inimii/Dar/S-au înnegrit frunzele/Inviind suflete.” — Toamna. 

Poezia lui Mirela Cadar trădează lirismul de tip eminescian, păstrând intactă amprenta 
specifică poeziei feminine, bine reprezentată, de altfel, în literatura română 

Detalii din prezent, sentimente, gânduri cu magnet, visul, imaginaţia care străbate poemul, 
toate dau naștere unui volum care se concentrează pe sinele afectat de iubire, bolnav de iubire, e o 
teamă, însă, de a duce poezia până la ultimele consecinţe, o retragere în faţa poemul cu gheare 

O aripă de tristeţe atinge poeziile, un fâlfâit scurt ca un gând la marginea orașului. 

Sunt totuși versuri care demonstrează că poezia invadează sufletul femeii ca un anotimp al 
iubirii, al revelaţiei, al tăcerilor: „o lumânare s-a stins în aortă mbra nufărului o caut”; „Se 
prăbuşeşte o pasăre/Din libertatea cerului/Cuibul ei arde-n flăcări.”; etc. 

Iubirea vine ca un miracol: „Ai apărut în calea mea/Ca un necunoscut/Mă curenta privirea 

ta În inimă mi-ai presărat/Misterul/Nopţilor de april...” — Întâlnire. 

De la sinceritate la suferința prin poezie, totul presupune căutare, Mirela Cadar, suntem 
siguri, se va întoarce cu faţa spre poezia profundă, va arde etape, va învăța să lase libere 
cuvintele, va învăţa că iubirea este un sentiment care transformă, care pune în ordine dorințele 
transformându-le în idei eterne 

loan Nistor notează în prefața volumului, referindu-se la poezia scrisă de Mirela Cadar: 
„Versurile sale simple, calde sau dezinvolte, forjate la maximum sau abia suflate cu o țăcănitură 
de tastă, interogative uneori, cu fulgurante insinuări ironice sau autoironice alteori, îi pun în 
valoare disponibilităţile şi particularitățile opțiunilor poeticeşti.” 

Editura „Citadela” , girată de Aurel Pop, demonstrează încă o dată că în Satu Mare există 
poezie, că, dincolo de durerile zilnice, sentimente puternice se nasc pentru a oferi refugii necesare 
pentru o sărbătoare prin vers. 

„Întâia scânteie nu o pot uita/Mi-am udat buzele cu picături de vin/Să sting seceta ce bate la 
poarta sufletului/Întâiul fior în străfulgerarea nopții/Mi-a dominat întreaga ființă/Am pătruns în 
junglă/”. — Fiorul 

Sunt momente în care trecerea spre altceva se realizează natural, există ceva special în lirica 
feminină care declanşează misterele: „Umbra diamantelor îmi macină mintea, /Strălucirea s-a 
ascuns/E chipul rece al unei nopți de iarnă /” - Sobru 


° Mirela Cadar, Refugiul dorinţei. Editura CITADELA, Satu Mare - 2011 

Spre această umbră a diamantelor se îndreaptă Mirela Cadar în căutarea certitudinilor care 
să-i armonizeze melancoliile cu vibraţiile eterne ale poemului trăit. 


MIRACOLUL BINE TEMPERAT 


Poveşti şi povestiri pentru copii ne transmite Daniela Ghigeanu în cartea sa Tolba Fermecată 
sau The Ensorcelled Satchel ( în limba engleză ), carte apărută la Editura „ Contrafort” — 
Craiova, 2009, aceste scrieri fiind sub semnul iubirii cum susţine Gheorghe Dăncilă în 
prefața la carte. Iubirea pentru copii, o iubire necesară în vremuri de cădere, o iubire explicită 
pentru autoarea cărții. Motivul este unul spiritual. nobil și copii au nevoie de modele, de 
încurajare şi de exersarea valorilor spirituale la nivelul lor de înțelegere, aparent limitat de vârstă, 
dar nelimitat de candoare şi prospeţime. 

Autoarea însă pune accentul pe modestie în cuvântul său de început şi trimite mintea copiilor 
spre munca albinei, smerită şi plină de rod, uneori uitată de noi toți, dar harnică 

„Oftează albina, trecând din floare în floare ... S-a ostenit ziua întreagă cântând prin poiană, 
adunând picuri de soare 

Povestirile au o anumită poezie, pentru că asta așteaptă cititorul cel mic, au o anumită 
limpezime şi curgere firească, precum zborul albinei, iar scopul este de a obişnui cu pacea 
necesară, cu smerenia, cu iubirea, elemente esenţiale pentru viaţă ca viaţă. 

Daniela începe călătoria invitând copii în Oraşul de Aur, propune prietenie, remarcă 
simfonia albă a ninsorii. sau redă povestea unui pui de vulpe, ori povestea discretă a motanului 
vărgat şi a prințesei simeze, ori a prințesei din bordei, o tânără atinsă de miracol şi împlinind 
visele fetelor când ele visează la castele, la print, la sărbătoarea destinului, așa cum stă bine într-o 
povestire spusă liniştit şi curat copiilor de o povestitoare invizibilă, dar protectoare şi grijulie 
Povestitoarea este acolo, în spatele draperiei de cuvinte și glasul ei aduce bucuria unei întâmplări 
cu final fericit. 

Daniela Ghigeanu începe locul adevăratei povestiri: Oraşul de Aur, acel oraş în care am vrea 
să trăim, unde oameni şi îngeri realizează minunea. Autoarea provoacă minunea pentru că într-o 
poveste totul este posibil şi pentru că idealul este realizabil când intervine Împăratul Luminilor. 
Simbolurile, mişcarea de ansamblu a personajelor perfecte vin din lumea credinţei, a valorilor 
creştine, din păcate autoarea apelează mai mult la tradiție şi nu la scrierea biblică propriu-zisă, 
scriere care i-ar fi oferit mai multe posibilităţi de a duce firul povestirii spre un loc cu adevărat 
luminos. Dar povestea deși destinată copiilor, trimite, în felul ei simplu, dar nu simplist, la opera 
Sfântului Augustin despre „Cetatea lui Dumnezeu”. În mod evident autoarea mizează pe 
valorile creștine tradiționale, pentru a învălui ființa celor mici într-o aură miraculoasă. „Îngerii se 
şi apucară de treabă, cu zelul care îi caracterizează. Locul construcției era deja stabilit. Ținutul în 
care avea să fie ridicat marele oraș se numea Pacifida, pe locul unde se găsește astăzi continentul 
european. Era acolo o țară minunată, prosperă, cu oameni blonzi, înalţi şi inteligenți, cu o 
curiozitate vie, înclinați spre cercetare si artă. Tara era guvernată de oameni alături de îngeri. ,, 

Autoarea dorește o vindecare morală a lumii noastre afectată de păcat, insistă pe idei înalte ca 
prietenia, modestia, relaţii normale şi liniștite între oameni, pe armonia şi înțelegerea personajelor 
propuse a da viață povestirilor, pe o muzicalitate internă a textului şi a scrierii, ca temă, pe lumea 
vietăţilor care nu cuvântă dar care au atâtea de a ne transmite prin sinceritate, onestitate, 
punctual itate, sacrificiu, răbdare 

Vulpişor reuşeşte să evadeze dintr-o stare de pericol şi se salvează prin energia naivității sale, 
prin întâmplare fericită ivită celor care acționează. 

Fata din bordei ajunge la palat, e un drum a visului realizat, a celei care ştie să aştepte ca 
Dumnezeu să lucreze în viața ei, e lumea compasiunii, a empatiei care dă rezultate pentru cei care 
rămân smeriți, păstrându-şi frumuseţea interioară 

Povestirea de final e una a biruinţei binelui asupra răului: „Iată că bunul Dumnezeu 
răsplăteşte cu prisosință bunătatea, modestia şi nevoința omului. Nicio rugăciune nu rămâne fără 
răspuns şi nicio faptă bună nerăsplătită!” 

Într-o lume contemporană în care copiii sunt agresaţi, autoarea aduce în contrapondere, ca 
rezolvare a problemelor copilăriei, uneori nevăzute, bunătatea 

„Simfonia albă trăieşte în fiecare fir de iarbă, în albul pietrei de râu, în scoarța stejarului, în 
Poarta Sărutului, în pântecul mamei, acolo unde sc zămisleşte o nouă fiinţă. Ea a reuşit să învingă 
răul şi ne veghează cu înțelepciune paşii ... „ (Simfonia albă ). 

Fiecare text din carte are şi o variantă în limba engleză, povestea are deschidere spre alte 
inimi şi obișnuiește micul cititor - şi nu numai, cu abilitatea de a comunica spre alte spații 
culturale, spre alte lumi, Orașul de Aur este acolo, aşteaptă, sub semnul iubirii 

Daniela Ghigeanu îi vrăjeşte pe copii cu muzica discretă a miracolului bine temperat 


IUZII CU ABIS ŞI CÂNTEC 


Gheorghe Dăncilă sc aruncă în valurile iubirii carnale cu simțuri deschise şi cu trupul 
bolnav de ochi şi de vedere, de prea multă vedere, adică. Volumul de poezie deschisă Cântece din 
Sodoma, Editura Unirea — Alba lulia, 2009, este un volum care intrigă şi cheamă la reevaluarea 
fiinţei umane. 

Plonjeul acesta în abis, în sine şi în ideea de femeie ca femeie pur şi simplu, îl face bărbatul 
bolnav de vremuri, cel care doreşte să evadeze din lume în carne, căutând miracolul creației, a 
trupului făcut din țărână trecătoare, este ieşirea, paradoxal, în sine, blocajul în raiul simţurilor şi 
iadul lipsei de gând. 

Trupul devine, astfel, insulă, e un naufragiul pe pluta Meduzei, bucuria valului care te 
izbeşte, soluţia ultimă a omului care fuge de sine, alergând spre frumosul iluzoriu. 

Tema principală a volumului este iubirea pătimaşă, fără şansă, clipa unică alunecoasă, clipa 
de mercur, grea, căzând în inimă cu greutatea nopții 

Titlul volumului este aproximativ, aparent exact pentru poemele sădite pe pagina albă, de 
fapt tema nu abordează devianţele ca în Sodoma cea istorică, ci iubirea oarbă, de adolescent 
furibund, pregătit să se autodistrugă, o temă interesantă în occident prin anii 50 — 60, când tinerii 
nu găseau ieşire la problemele lor, nu găseau soluţii pentru viaţa zilnică, ei urlau în piața publică 
iubirea neînțeleasă, de fapt potențialul uman extraordinar refuzat de societate, la acel moment 

Sunt actori emblemă, sau artişti de marcă ai epocii care au fixat în memoria colectivă tiparul 
rebelului liniştit pe insula sa, trupul, în țara sa, iubirea 

Erosul brutal, iubirea aceasta carnală e de fapt călătoria poetului, călătoria bărbatului spre un 
teritoriu interzis si dulce, păcatul are gust dulce la început, otrava se amestecă atent cu mierea 
vieţii 

„Priveşte-mă, cu, cinicul, zăludul/Îţi caut Nordul şi îți caut Sudul/Şi Tropicul îl trec să ajung 
Polul/Și ca soare să iti fac ocolul ... / Vreau să descopăr drumul către Indii,/Calea Mătăsii voi 
găsi-o unde/Văd carnea ta cu formele-i rotunde ...” 

Călătoria aceasta e una măreaţă, poetul este descoperitor de noi continente, de noi drumuri, 
strâmtorile ascund primejdii, piscurile aduc plăceri 

Geografia trupului femeii este una captivantă, tema nu este nouă, aventura pune stăpânire pe 
mintea bărbatului, primejdia aduce argumente, drumurile pot declanşa mari descoperiri 

Continentul plăcerii este pregătit pentru adolescentul sclav care nu are cenzură, care refuză 

condiția sa în timp, pentru a realiza marea sa călătorie, indiferent de direcție, de sens ... călătoria 
spre altceva 

Bărbatul trăieşte iluzia puterii, se pune în postura olarului, a creatorului care modelează 
materia, sunt stări exacerbate pe care erosul le poate provoca, forțând limite, simţuri, gânduri, 
tulburând fiinţa. Dar sentimentul e prezent. 

„Eu sunt olarul dornic de lucrare/Şi vreau să am în față lutul gol/Să-l modelez cu patima mea 
mare/Şi harul meu imens să-și intre-n rol/Privesc desenul suplu de urcior/E senzual şi e 
provocator./” 

Sau poate iluzia zugravului, cel care zugrăvește cupole florentine, ori ceruri românești, în 
căutarea purității, a întoarcerii la vremea limpede, copil cu vederea curată 

„Rămân zugrav, sunt cerului fidel/Închipuind delicii bizantine/ În carnea jună, ce-o socot 
model/ De zugrăvit cu vrerile din mine/” 

Istoria nu scapă celui bolnav de iubire, celui pornit să ardă în carne, sunt alte ritualuri, alte 
timpuri, alte personaje, flori, uitare, cântece din toată lumea, parada culorilor, simfonii carnale, 
colinzi, apariţii noi — noi țări, iluzii, cuvinte în flăcări, uneori dure, alteori metafore cu polen, 
chiar vorbe veninoase, blesteme, iluzia prezenței îngerului 

În toate se invocă arta, arta ca metodă de a penetra frumuseţea aparent tainică, de a 
redescoperi stropul de nebunie din bărbatul care iubeşte fără cenzură 

„Frumoaso, caut raiuri de vânzare/Sunt negustor, nu saltimbanc de circ/Am aur şi argint şi 
pietre rare/ Si cumpăr scoici cu perle mici de sfàre,/ Iar ochiu-mi lacom cântărește bine... apoi, 
brusc, „Şi amiroasă a lumini de sus” 

În acest joc acceptat de scriitor ca un mod de a redescoperi vremea trecută si de a forta 
puterea ființei de a se întregi prin celălalt, e multă tristeţe, e alunecare poetului în senzualitate, 
pentru a-şi proteja fiinţa de căderea din lume, ritualul de a dobândi noi energii şi motivații pentru 
o altă geografie, poate mai bună, evitarea răului cu alt rău, aparent agreat de orice cultură 

Se regăsesc în poeme ritmuri interne din Miron Radu Paraschivescu, Tudor Arghezi, ori 
Emil Brumaru, sau Marin Sorescu. 

Gheorghe Dăncilă a dorit cu fiecare cântec să moară frumos, iar noi să-l invidiem pentru 
viaţa secretă de îndrăgostit, îngropat în iluzii şi fantezii, în anotimpuri şi vers, în alb şi otravă, în 
formă şi neformă 

Poet discret, autorul a mai scris, aparent, în atiteză si alte volume: Muntele cu zei, Scara la 
cer, Plângerile lui Iov, Grădina cu îngeri, Liniştea cu sfinţi, Țara cu prooroci, La porţile 
cerului si altele, a tradus din Khayyam, Shakespeare, Verlaine, Esenin, Vigny, intrând în 
contact cu poezia tumultoasă a unor poeti de referință ai literaturii universale, a scris pentru copii: 
Corabia lui Dumnezeu, Poveşti cu pui 

Volumului îi lipsesc, însă, acele poezii care sunt un imn al întâlnirii dintre două ființe în 
sensul suprem, spiritual, lipirea celor două părți care ar putea forma întregul, el şi ea, Iş — Isa ( o 
traducere aproximativă din ebraica veche ), părți complementare care permit ieşirea din trup 

şi întâlnirea în ființa supremă, creată de Dumnezeu. 

Poate va mai fi o poveste de iubire scrisă de Gheorghe Dăncilă, pentru a îmblânzi leii, pășind 

peste șerpii iluziilor necesare 


ÎNTRE MIRACOL ȘI BLESTEM 


ISTORIA SECRETĂ A SĂTMARULUI, o carte apărută la Editura „Citadela”, Satu Mare — 
2010, scrisă de Felician Pop şi Robert Laszlo, o carte necesară şi pătrunzătoare despre un ținut de 
excepţie a României, pe care am primit-o de la scriitorul Aurel Pop, merită citită. 

Deşi titlul pare a trimite la ceva secret, în realitate autorii şi-au propus şi au reuşit să fixeze în 
imagini clare timpul real al zonei Sătmarului. Sunt povestiri aparent simple, dar care au rămas 

agàtate in memoria noastră de rezervă, într-un loc unde ne este teamă să privim cu ochii minții 
pentru că, iată, nu avem timp. Dar Felician Pop şi Robert Laszlo tocmai asta fac, ne redau timpul 
nostru pierdut iremediabil în povestiri fără sens, în bârfă şi umor de Dâmbovița 

Da, sunt zone în țară care au ceva miraculos, nu le dăm, uneori, atenţie si istoria se răzbună. 
Cartea este necesară pentru că acoperă lipsa de memorie a românului care priveşte şi se priveşte 
în vitrine. Sunt douăzeci şi cinci de povestiri, mai exact ceva între eseu, jurnal de provincie şi 
poem epic, un fel de imn pe ritmuri moderne despre Sătmar. 

Filmul cărții este unitar, istoria locului și istoria Europei se întâlnesc în culori româneşti, e un 
fel de curcubeu între timp şi netimp, între oameni şi umbrele acestora, între cuvinte si lacrimi. 
între miracole şi trădări. Povestirile au ceva care le uneşte, ideea că minunile au fost posibile şi că 
Viaţa în sine, ca viaţă, nu are limite, iar culoarea vieţii vine de la anotimpuri şi de la gând. Autorii 
au o scurtă motivaţie pentru povestirile aduse la cunoștința publicului, au simțit nevoia să 
provoace omul care mai citeşte. să atragă atenţia si să ne avertizeze că prea repede trecem peste 
lucrurile esențiale. 

Istoria locului este marcată de legenda cavalerilor roşii, o imagine tulburătoare despre 
apariţia unor cavaleri îmbrăcați în roşu în iarna anului 1603, având coroane pe cap şi trăgeau după 
ei steaguri uriaşe pe care erau inserate două cruci, cavalerii trec Someşul de parcă ar fi îngheţat, 
apoi, brusc, dispar. Imaginea a rămas în memoria locuitorilor cetăţii, a făcut înconjurul Europei, 
s-a fixat în arta medievală. Apariţia si dispariția celor doi cavaleri a stârnit frică, mirare şi a fost 
mai mult decât reală, timpul s-a frânt ca o fotografie şi în spărtură a apărut realitatea, brutală, 
miraculoasă. 

Apoi, cartea fixează portretul unui evreu important care a ştiut să vadă în istorie şi care a 
lăsat o idee importantă pentru cei care cred în Dumnezeu. Rabinul Joel Teitelbaum a fost 
artizanul unei mişcări semnificative în viaţa poporului evreu, a fost un recunoscut Haredi, forma 
cea mai conservatoare a iudaismului ortodox şi s-a opus sionismului. Ideea de bază este aceea că 
Statul Israel a fost edificat de persoane nealese în spiritul credinței specifice, ci de persoane 
obişnuite, încălcându-se tradiția. Această credință poartă denumirea de „„hasidimi Satmar” de la 
rabinul din Sătmar, curentul are şi în prezent adepți şi se pare că Joel a avut o viziune interesantă 
care se poate mereu reevalua dacă privim adânc în Scriptură. Rabinul din Sătmar a considerat că 
întoarcerea evreilor în Tara Sfântă înainte de venirea lui Mesia va fi urmată de conflicte cu efecte 
neprevăzute. 

Fără a intra in detalii arătăm că rabinul din Sătmar a murit la 92 de ani în USA şi că la 
înmormântarea sa au participat peste 100.000 de evrei. 

Astfel numele Sătmarului s-a făcut cunoscut în întreaga lume datorită lui Satmar Rav ( 
Rabinul din Satu Mare ). 

Cartea ne provoacă la o călătorie interesantă unde descoperim Dacidava — o mare cetate 
dacică, Arcăşul cu zidurile sub tencuiala istoriei, conacul de la Pir, Cripta de la Căpleni, 
mănăstirea de la Cuţa, cu misterele ei care au punctat istoria locului 

Sunt prezentate, evident, importante personalități care au influențat oamenii, vremurile şi 
care au lăsat legende, astfel, satul Hodișa a fost întemeiat de nepotul lui Ştefan cel Mare, Nicolae 
Milescu a fost fugar în oraşul de pe Someş. Descoperim momente din procesul lui Pintea şi a 
haiducilor săi, că Eminescu a avut prieteni la Sătmar, că pentru loan Slavici a fost un 
bacalaureat întârziat aici din motive care relevă tensiunile epocii, că a avut loc un holocaust al 
evreimii sătmărene şi părintele Lucaciu, personalitate emblematică a românilor, a avut un sfârşit 
tragic 

Din toate acestea descoperi surprins, că în această parte a României s-a dus o luptă 
importantă pentru limpezirea limbii române şi că au fost profesori care au avut curajul să predea 
limba română în vremuri în care a vorbi româneşte era un delict. Petru Bran, profesor care a 
suferit şi a sperat pentru români, a fost un exemplu, iar spiritul său bătăios şi curajos este 
emblematic. 

Autorii au avut curajul să prezinte destine interesante, unele aflate sub influenţa răului sau 
care au fost modelate de interese contrarii interesului național. Dar au rezistat şi au focalizat în 
jurul lor enigme. Doar o lectură atentă şi interesată va putea releva cititorului miracolul şi 
luminile locului. 

Carte are o prefaţă de Profesor Univ. Dr. in Felezeu, istoric, Decanul Facultăţii de 
Psihologie și Științe ale Educaţiei de la Universitatea Babeş-Bolyai din Cluj-Napoca, care 
subliniază: „ Da, ţinutul Sătmarului este un ținut impregnat de istorie, cu un trecut excepțional şi 
cu personalități de anvergură naţională şi internațională. 

Autorii mărturisesc în scurta lor motivaţie: „Cartea aceasta s-a scris extrem de greu, mult mai 
greu decât ne-am putut imagina atunci când ne-am hotărât să intrăm în această aventură - pentru 
că a trebuit să facem o uriaşă muncă de cercetare, având în vedere că avem aproape 25 de capitole 
care abordează teme şi perioade istorice diferite. ,, 

Cartea este, desigur. o aventură a cunoaşterii şi a autocunoaşterii. o aventură care este 
asumată și la sfârşitul ei rămânem satisfăcuți pentru că istoria noastră nu ne este străină, ci pare 
mai a noastră. 

La Cuţa e nevoie să se desluşească blestemul care a nimicit două biserici de lemn care au fost 
ridicate din trupul mănăstirii vechi, atât de tainică pentru că a atras şi atrage turişti din SUA, 
China, Japonia, iar locul este îmbibat de istorie, se aude pământul gemând ca un om suferind. 
Dispariţia locaşului de cult este ciudată, miraculoasă şi interesantă, parcă Dumnezeu are judecata 
sa cu oamenii locului, cu atât mai mult cu cât sub locul mănăstirii s-a descoperit şi un cap de lut 
ars provenind din vremuri de demult, de dinaintea creștinismului. 

Între miracol şi blestem stă ţinutul Sătmarului, iar cartea te îndeamnă să alegi, să iei decizia 
corectă în lumina trecutului, cu un gând prezent ce deschide ferestre spre viitor 


LUCRURI ȘI LIMBAJE 


Poezia ca stare, provocarea lucrurilor la viață, limbajul care creează sensul, iată semnele sub 
care Mircea Stâncel şi-a elaborat volumul de versuri. LUCRURI ŞI LIMBAJE, apărut la Editura 
„LIMES” Cluj-Napoca, 2009 cu sprijinul Consiliului Judeţean Alba, în colecția MAGISTER, 
Sub coordonarea lui Mircea Petean. 

În mod cert Mircea Stâncel are experienţa poeziei bune spre care se îndreaptă cu detentă, are 
vocaţia discreției de a fi poet şi de a trăi starea poeziei proprii 

Deşi poetul se disimulează sub aparenţa lucrurilor zilnice şi a limbajului care ne macină 
existența, poezia este acolo, în versul durut, revelat şi memorat. Există în acest volum amprenta 
spirituală a poeziei ardelene influențate de Lucian Blaga, accentul poeziei realiste de tip Walt 
Whitman, suprapuse peste un orizont de așteptare, aşteptarea fericirii, explicabilă la nivel uman și 
motivantă, sau la poezia lui Baconschi, poetul Cadavrelor în vid, sau a Corabiei lui Sebastian, 
volume pline de greutate în anii şaptezeci, când poezia bună era o experienţă aproape religioasă 

Volumul are trei dimensiuni: „week-end la țară”, „intermezzo cu balade”, „câteva nopţi 
& zile cu sebastian” — toate unitare, legate de temele principale ale poctului: întoarcerea la 
natură, echilibru vetrei eterne, casa la ţară, lucrurile care ne răpesc timpul, limbajele care 
ne agresează sau care vin să aducă exilul la ţară, departe de ruina orașului. 

Foamea autorului după certitudine vine din glifele discrete ale eternității, simboluri ale 
credinţei care ne îndeamnă să privim spre minunile zilnice şi să ne asigure de protecția divină 
într-o vreme când lucrurile sunt în schimbare şi limbajele ating fiinţele, deviind de la rolul de 
comunicare şi zidire 

Retragerea în mediul poetic, fuga de realitatea imediată îl provocă pe poet, ființa este 
afectată, amintirile sunt distorsionate, lumea e pusă în mişcare de maşinării erotice, se aude un 

cântec de început de secol în fundal, imposibilul zbor, chemarea naturii, iarba care vibrează, 
spectacolul ultim. prezenta celuilalt ego sugerat de sebastian, imagine în schimbare pe un fond 
albastru la liziera pădurii, melancolia clipei eterne în mişcarea anotimpului, casa cu o mie de 
crăpături ce rezistă, singurătatea între cer şi pământ, visul care nu se împlineşte. 

Veşnicia este prezentă în poeme prin temele biblice expuse discret ca în poemul „o sută 
cincizeci si trei de peşti” amintind de episodul de la Marea Tiberiadei privitor la pescuirea 
minunată din Evanghelia după loan, sugerând prezenţa lui Iisus: „cineva mă îndeamnă să 
pescuiesc/să arunc năvodul, eu mă imaginez că sunt pe o corabie,/stau legat de catarg,/cineva ar 
putea da drumul cântecului spre mine;/ cineva ar putea să mă îmbete/cu sunetele unui pian 
dezacordat,/cineva ar putea să cânte din corn, dar atunci sc schimbă totul;//oricum, sunt îndemnat 
să arunc năvodul/mi se spune intens că voi prinde peşie/mi se atrage atenţia cu toată puterea că 
plasele mele/sun! suficient de rezistente.” 

Meritul autorului e că pune în lumină acțiunea divină şi nu este ostentativ prin persuasiunea 
mundană. 

Privind în jur Mircea Stâncel îşi defineşte spaţiul şi timpul în care trăieşte, secolul e strivit de 
maşini, locuirea în cărți e fatală, femeia de serviciu vine şi face curățenie peste tot, dragostea 
dilată epoca, pereții casei absorb limba aspră a istoriei, soldatul este aşteptat de femeia sa în fânul 
uscat, distanțele blochează relaţiile, viitorul pare scurt şi fără aur, bărbatul nu crede că rochia 
femeii iubite va rezista în livada cu vişini, e undeva un paradis terestru, concret, real în care 
locuieşte sebastian. 

Pentru Mircea Stâncel universul apropiat devine definitoriu, casa se menţine şi îl menține în 
Starea de stabilitate universală într-o lume particulară deşi cimentul nu este indestructibil şi 
femeia nu se aşează precum Ana lui Manole între cărămizile zidurilor, cărămizi roşii ca sângele. 

Poemul „poveste scurtă fără sebastian” pune în lumină existența multiplă a omului, există 
un alter ego ce umple spaţiul prin spiritualitatea lui, acel altcineva care este mai mult decât 
prietenul dar care dă echilibru lumii, iar lipsa lui dezechilibrează lumea, femeile cad în minciunile 
estetice ale bordelului, iar femeia păcătoasă ne spală cu lacrimile ei, poate e moartea simbolizată 
de această prezenţă feminină, afectată de păcatul lumii. În mod cert poetului îi lipseşte îngerul în 
momentele absenței, o simte, se înfioră de prezenţa păcatului care îi poate afecta ființa. 

In fascicolul întitulat intermezzo, poetul cântă viața la modul simplu, intensitatea clipei îl 
copleşeşte: „el este poetul ce mai speră în tine/femeie brună, ce ai vrea să pleci,/cu toate 
frumusețile în geanta de umăr,/pe bulevarde sau chiar pe poteci;/” 

Versul lui Mircea Stâncel vădeşte urme vechi de lecturi din marile opere literare sau culturale 
ale lumii, simboluri fundamentale, reluări de teme importante pentru literatura română prezentă, 
gânduri profunde despre viaţă compuse din lucruri şi limbaje comune, accesibile, cantabile, 
echilibrate, într-un peisaj real pe care îl vedem zilnic în fuga noastră prin univers 

Deşi poetul este atent la cuvintele sale, la vers, la construcția poemului, se simte o ușoară 
tristeţe în care lucrurile scapă de sub control, uneori îşi aparțin şi cad în banal, dar rămân 
importante prin forța pe care o dau stării poetice 

„nu sunt atât de pur ca porumbelul la streaşină /nu sunt aşa de demn ca vulturul de pe 
bedeleu,/privindu-mă mereu cu îngăduinţă,/nu pot să fiu aşa de bucuros ca nepoții mei în ziua 
salariului,/şi nici nu pot zbura ca îngerii, nu mă pot teleporta / (nu pot zbura ca îngerii) 

Versurile şi titlurile poemelor sunt scrise cu literă mică, poetul își asumă banalul cotidian şi 
poezia lui, limitele şi dorul după altceva, crede în visuri şi fiecare poem e un semn al speranţei că 
viaţa biruie prin puterea ei, că oamenii mai pot iubi, că mai pot avea prieteni şi că există pentru 
fiecare o casă şi un timp special în care se pot ivi miracole 

„niciodată nu m-am spălat ca aici, în vâltoarea de clorofilă născută ca din întâmplare/pe 
tărâm, aici în plai, fără nici o schiţă prealabilă/de pe valea ce vine direct din inima unui ținut liber 
urcător/şi coborâtor până la sfârşit. ”/vâltoarea de clorofilă) 

CĂLĂTORIA HALUCI TĂ PRIN NIMICURILE ZILEI 


Într-o vreme în care totul se cumpără sau se vinde, o vreme a târguielilor şi a negocierilor, 
Dorina Brândușa Landén ne propune o carte interesantă: VÂNZĂTORUL DE IMAGINI, un 
volum de versuri în care îşi dăruieşte imaginile care îi cutremură viaţa şi îi mobilează 
singurătatea. Volumul a apărut la Editura „„CĂLĂUZA” v.b, Deva — 2010, cu o scurtă prezentare 
făcută de poetul loan Evu, prezentare ce pune în evidenţă valorile poeziei scrise de autoare. 

„Deși cu pronunțat caracter autobiografic, versurile nu se constituie în file de jurnal intim, 
poeta reușind să evite cu ingeniozitate capcana romanțiozităților edulcorate si, totodată, orice 
umbră de elan declarativ. Le opune acestora o surprinzătoare profunzime introspectivă ... ” - 
acestea fiind notele lui loan Evu care a văzut dimensiunile versului şi ale construcției lirice. 

Volumul se sprijină pe resursele zilnice puse de viaţă la dispoziţia celui care serie poezie, 
după ce a trăit-o într-o dimensiune proprie, cu regretele inevitabile, cu bucuriile care dau putere, 
cu singurătatea care marchează cântecul şoptit, ori disperarea că nimic nou sub soare nu mai este 
posibil, cu toate că, lucidă fiind, poeta îşi rezervă partea de speranță. 

Sunt două stări ale volumului: POVARA CONSTANTĂ sau emoții cu destinaţie precisă şi 
POVARA VARIABILĂ sau în inima mea murea o lume aproape perfectă. 

Dorina Brânduşa Landén se străduieşte să țină în echilibru ceea ce dă consistență vieţii cu 
ceea ce este alunecos în viață, două planuri în care glisează existența, uncori dureroasă, alteori 
alunecoasă. 

Povara constantă pune în lumină stare de neputinţă a păsării pregătite să zboare, imaginea 
lichidă a identităţii. simetria singurătăţii. substanța vieții care se cerne peste oras. imaginea zilnică 
a oraşului văzut printr-o fereastră udă de ploaie, posibilitatea zborului, un instinct pierdut al 
omului, împietrirea peisajului, omul care se mişcă odată cu aerul, o culpă nevăzută dar 
persistentă, până la urmă o caligrafic delicată a emoțiilor ce ating sufletul femeii care aşteaptă 
miracolul, îl vede, este acolo, dar nu o pătrunde 

„Zborul/această posibilitate/pe lângă care am trecut/cu mult înainte de a înțelege/că voi muri 
singură/cu globurile ochilor/foarte albe. ” — Zbor. Exemplul acesta relevă şansa pierdută, 
plutirea, imponderabilitatea care ne eliberează de greutățile zilei, evadarea posibilă, sentimentul 
care apasă ființa prinsă între fălcile evenimentelor zilnice, necesare, de ncevitat, dar care aduc 
umbra în gândurile femeii care speră. 

Povara variabilă pune accentul pe maratonul viaţii, pe momentul în care vine clipa 
adevărului fără niciun preambul, apoi umilinţa cărnii, cu însemnele unei iubiri năprasnice, cu 
problemele financiare zilnice, cu aventurile discrete, cu momentele trăite în singurătate şi liberate, 
stări care, brusc, se contrazic şi libertatea pare a nu avea sens, cu beţia mentală, cu pasărea 
galbenă a singurătăţii, cu distanţa dintre ea şi el, chiar trup lângă trup, o singurătate care vine 
dinspre moarte, materie fragilă între somn și vis, cu povara constantă a zilelor, aripi prefăcute în 
pietre, concluzionând: ,,... precum/ştirile din evul mediw/vânzătorul de imagini/soseşte 
transfigurat ” 

Poeta nu cade în jocul versului elaborat, care să impresioneze, care să te învăluie prin 
elemente nesfârşite, prin explicaţii, prin motive, prin circumstanțele care să justifice metafora ori 
existența, ea urmăreşte versul simplu, adânc, definiția clipei, emoția clară, netradusă prin cuvinte 
potrivite. Acceptă starea contemporană în care individul trăieşte în acidul zilnic din care se 
hrăneşte şi, totodată, se revoltă prin scris, la limita dintre eliberarea spirituală și certitudinea 
realităţii 

„Să duci cu tine în somn/povara constantă a zilelor/intotdeauna aceeaşi/întotdeauna la limita 
nopții/este tristeţe iremediabilă/o viscozitate în aer încetinind respirația/până la dezagregarea 
totală a simţurilor ”- Povara zilelor. În poemele scrise de Dorina Brânduşa Landén este prea 
multă tristeţe, ar fi argumente pentru o ieşire spre stările cântecului, această ceaţă de apăsare, 

povara care nu este luată de cel de lângă tine, o marchează, uneori o agresează, simbolul e acolo: 
biciul (scriitura biciului, în poemul „Vânzătorul de imagini) 

Întrebarea fundamentală se pune în finalul volumului, lucidă, autoarea acceptă realitatea, nu 
evită povara: „Până când/prelungită dincolo de substanță/durerea zilnică a poetului lângă sarea 
cuvintelor/până când /dragostea biciului/pentru carne/incepe să semene/cu arenele părăsite/” 

Această singurătate şi povara zilnică fac din poezia autoarei o poezie a sincerității, acoperită 
de viaţa în sine ca viaţă, fără experimentele din poezia modernă, afectată de schema cuvintelor 
încrucişate şi a formei fără substanţă. Dorina Brânduşa Landén are curajul să ia viaţa în piept, de 
aceea cuvintele sunt aride, zgura a fost eliminată, o poezie în starea pură a singurătăţii în fața 
imaginilor de pe taraba zilnică. În spatele cortinei lirice este viața poetei care trece prin peisaj cu 
demnitatea celei care îşi oferă singurătatea şi mierea trupului, de aici profunzimea ideii, a 
sentimentului. Autoarea depune efortul de a nu se trăda și în parte, reuşeşte. Este o victorie a celei 
care rezistă să nu-şi piardă identitatea. o conservă prin poezie. prin luciditate 

„revărsând tinerețea ca pe un pahar prea plin/am trecut de cealaltă jumătate a vieții/iată- 
mă/despuiat de orice amintiri/fugind de propria mea frică/zi de zi văd/tristețea care tulbură 
somnul/ ...- Permanenţă. 

Din această perspectivă sufletul se zbate, caută energia de a întreba unde este forța de a 
accepta realitatea la întoarcerea dintr-o călătorie halucinantă, o călătorie făcută împotriva voinţei, 
ceva între vis şi realitate, iar acum vine timpul tuturor lucrurilor posibile, cu o metodă rafinată şi 
speranța care rămâne cumva în planul doi, dar care presează prin prezența ei din acel plan, e 
povara nevăzută, dar stringentă, a individului 


NORDUL DIN POEM 


LA NORD DE SUFLETELE VOASTRE” este volumul de versuri semnat Dorina Brânduşa 
Landen şi publicat la Editura „Călăuza v.b.” — Deva, 2011, o carte de versuri cu titlu semnificativ 
care ne propune o scurtă călătorie lirică prin labirintul singurătăţii, prin lumile reci ale ființei spre 
o patrie a anotimpului de cristal 

Titlul stabileşte locul în geografia sentimentelor, nordul spiritual, atins de vers şi lacrimă. 
Autoarea dovedeşte un curaj remarcabil pentru că poezia sa este brumată de sinceritate şi 
luciditate într-o lume care se disimulează mercu, într-o lume care refuză nordul şi nu ţine cont de 
suflet, mereu în căutarea prețului corect, o lume care bâjbâie pe continente străine ... Dar viața 
omului în sine iese din tipare, iar poeta își atrage temele din această tensiune, uneori 
insuportabilă, care se formează între lume şi individ ca fiinţă trăitoare în geografia dorului 

Temele sunt interesante, pornind de la ipoteza unei lumi fără cuvinte, trecând prin insomnie, 
apoi anotimpul rece, omul divizat, prin cântecul pe o lamă de cuțit, chiar numărătorul de vise, sau 
orb pe străzile lumii, toate pentru ceremonia finală, cu note biografice. Evident că poemul este 
locul de refugiu pentru Dorina Brânduşa Landen, aici este lumea, exilul, sentimentele strigate, 
împletite în versuri, străzile pe care se rătăceşte sau se regăsește, poemul conţine harta 
sentimentelor şi ieşirea spre ritualul final al fiinţei în căutarea iubirii 

„Doar noaptea îmi rămâne mie/mai tandră decât lumina lunii polare/- îmi cer scuze — eu m- 
am retras/cu neliniștea sufletului meuw/răstignit în cuie de aur/martor tacit la sinuciderea balenelor 
albe.” — Lumea fără cuvinte. Iată ipoteza, vine vremea când balenele albe caută sensul sub 
lumina polară, în singurătatea ființei, în exilul fiinţei, în trupul supus anotimpurilor reci. 
Sinuciderea pare un instinct, ceva puternic care ar putea birui ființa, dar lumina e acolo, chiar în 
zona polară a inimii 


1 Dorina Brânduşa Landen, LA NORD DE SUFLETELE VOASTRE, Editura „Călăuza v.b” — Deva, 2011 

Curentul liric atrage versuri cu sunetele esențiale: „.... doar să găsim ceva necesar/care să 
ofere o alternativă/la uciderea noastră zilnică.” Ori starea de graţie devorată de frig: ..... iarna 
aceasta ucide/pulberea de aur risipită în mine.” 

Peisajul poeziei este unul concret şi abstract, mixat pe gândurile zilnice, pe tensiunile zilnice: 
scenele lumii deodată, cimentul fierbinte, frumuseţea oraşelor, murdăria obişnuită, oamenii mor 
la lumina neonului, oameni decor, univers terminus, cer de gheaţă, revanșa istoriei care doarme în 
memoria oamenilor, politicieni inaugurând vidul, lume prădată de sens, mareea oceanelor 
placentare, lupul alb care va dispare... Un peisaj din NORD, din zona iernilor eterne, poeta simte 
ruptura dintre sine şi lume, ruptura dintre femeie şi bărbat, ceva a înghețat definitiv de vreme ce 
lupul alb iese din scena lumii sub cerul sfâşiat. Sfârşitul unui ev se simte în poeme, istoria pare să 
fi pierdut ritmul sub temperaturile scăzute ale îngerilor inghetati 

„Mi-am gustat prea mult singurătatea/pentru a o putea îndura./Ea se năştea/din însuşi miezul 
sufletului/mă împresura neant de spumă/izbind izvorul sângelui/ereditatea laptelui/supt odată cu 
sămânţa morții.” — Sensibilitate. 

Singurătatea tinde să devină absolută lângă oamenii care aleargă pe sârmă sub umbrele 
rătăcitoare pe ziduri, în toate bolile lumii, în care au căzut prizonieri 

Dar viața zilnică, obiceiul zilnic se repetă, devine obositor, totul se reia monoton de la 
început într-o casă fără stăpân, prinşi în munci obscure, în dogme eterne, capcana este perfectă - 
ființa aşteaptă un gest final: „cum te dezbraci de o uniformă pătată/crescută direct din carne.” 

Exilată în stările ultime, trupul pare izbit de viață, recele îl prinde în exil, dar călătoria se face 
sub negativul existenței, în urmă poduri care au ars, o călătorie solitară, un exil impus: „să vă spăl 
mâinile cu lacrimile mele/să-mi preschimb globulele albe în compacte ninsori/să vă cedez de 
bunăvoie oceanul de sticlă/al exilului meu autoimpus.” - Exilul 

Sunt versuri semnificative, care redau timpul probabil la nordul sufletelor: cu chipuri 
schimbătoare închise într-o singură picătură de apă, ca un anotimp treceam prin memoria anilor, 
ne vindem la kilogram insomniile, ne sprijinim de marginea eternității, lama cutitului ar învăța 
încet să-nflorească, o deposedare de identitate, destine care ne leagă precum călăul de victimă, 
lentila multicoloră a realităţii 

Dar ce este NORDUL? 

„Nordul a înghețat/s-a făcut ca oţelul/copacii au încremenit/aşa cum i-a prins gerul./ 
Ninge/zăpada se lipeste ca zahărul/pe duminicile în care/nimeni se însoţeşte cu nimeni. /” - 
NORD 

Ultimul poem din volum prinde câteva note biografice, sunt datele necesare în zona nordului: 
sub luna metalică ceasornicul mărunțea timpul, mama plângea, moartea era aproape, apoi o 
naştere fără încetare, fără o pată de sânge „precum dimineaţa pe limba unui clopot”. 

Naşterea pare modul de a începe călătoria spre sud, în ciuda tristeților, împotriva celulelor 
care devin sentiment, pentru că în fiinţă „veghea îngerul/curat şi luminos ca oglinda/...” 

Rememorarea nașterii e semnul că poate începe o nouă călătorie... Femeia care naște îşi 
priveşte în timpul înghețat naşterea, pentru alte naşteri posibile, sau alt exod 

Apoi visul, pentru că există un numărător de vise „convertind o durere în alta/migrând în 
căutarea unui eu vizibil/un sâmbure perfect integrat/într-un vis de nimeni revendicat.” 

Volumul este unul al negării, dar asta face ca nordul să fie altceva până la urmă, la 
schimbarea vremurilor va deveni sud, poezia poate elibera inimile din această măreție a frigului, 
cum scria Nichita Stănescu, poezia € un ritual care schimbă metabolismul balenelor albe 

Este prea multă energie negativă în versuri, asta poate duce la boala nevăzută a poeților 
pierduţi în cântec, iar autoarea se lasă izbită de sentimente, atinsă de valul greu al lumii 

”şi-ntr-un târziu vom culca viziunile/revelaţiile poeţilor exilați/din toate patriile/din toate 
epocile/în lentila multicoloră a realităţii.” — O LUME NOUĂ. 

Poate că a fost o anumită grabă pentru a lăsa volumul în mişcare liberă spre cititor, pe viitor 
poeta ar trebui să-şi cenzureze sentimentele pentru a mlădia poezia în cuvinte mai luminoase, iar 
tăcerea să izbucnească din versul aşezat, atins de fosfor. 

loan Evu scria despre starea poetică din volum; „Poezia ei e un țipăt de pasăre imperială 
săgetând văzduhul polar al tăcerii.” 


Desigur ieşirea din exil se face prin poemele nordului, o naştere fără sânge 


BRUMATE PECEŢI 


Tema principală a poeziei scrise de Ioan N. Roşca este frumosul, acel frumos care se zbate 
între om şi pământ, acel frumos care se naşte din unirea elementelor primare, fundamentale. 

Profesor de filozofie, iubitor al culturii, poezia sa se lasă modelată de rigoarea gândului care 
ține în echilibru timpul si netimpul. 

Volumul de versuri Amfore de lumină/Enlightened amphoras* , conţine o poezie plutind între 
două limbi, română şi engleză. A fost lansat de loan N. Roşca şi este structurat pe mai multe 
nivele: Muzică pentru păsări şi iarbă, Infinit de albastru, Rogvaiv, adică poemele curcubeului 
Această structură dezvăluie rigoarea poeziei, limitele poeziei, înălțarea poeziei. Nimic nu este 
întâmplător, versul leagă lumile, sufletele, timpurile, trupurile, viitorul, speranţele. 

Totul începe de la frumos ca expresie a echilibrului, trece spre lumină, spre mişcare, atingând 
dansul în eter, în cântec, în poem. 

Poetul curge în pocmele sale, învăluit în haloul dragostei, atins de himeră, trăind clipa 
sisifică, înstelându-se, pasăre de noapte, observând tainele: marea din arbori, semnele, noaptea, 
străpuns de un romantism domol, jar sub cenușile lumii 

Frumuseţea face totul posibil, cântecul rupe cele o mie de chipuri ale fiinţei, dar rămâne 
tăcerea ca legătură perfectă, cuvintele sunt implicite: „Iubesc semnele tale, vorbele tale, mâinile 
tale/melodioase, dansul superb al trupului tău /lubeşte-mă până în tăcerile mele/pe care nici eu nu 
le voi descifra vreodată./”- Totul e atât de frumos. 

Poezia care dă titlul volumului, Amfore de lumină, definește starea perfectă a relaţiei în 
iubire: „Absența iti strigă prezența, iubito!” Versul este profund, devoalează taina sufletului, 
posibilitatea ca cei ce văd frumuseţea să devină orbi, cerul intim îi absoarbe. 

Toan N. Roşca se foloseşte de cuvinte la modul simplu, dar transmite gânduri profunde, 
enigme, visuri, iubirea din adânc îl captivează, atingerile ivesc şoptite cântece, iubirea este jocul 
suprem al lucidităţii, jocul logic al nopții, semnul că lucrurile se leagă. 

Întoarcerea în satul natal, în locul unde au trăit părinţii este un eveniment important, existența 
este relativă, pe suflet picură sânge, timpul si locul s-au topit, absenţa trădează fostele prezenţe... - 
Cum vântul... 

Tema este una care marchează ființa prin posibilitatea trecerii, prin mişcarea fiinţelor în 
peisajul istorici 

Taina este descrisă simplu, infinitul rezolvă problemele finitului, le concretizează, capătă 
consistență: „Corpul ei/pare un pom nesfărșit/c-un trunchi ce se bifurcă-n pământ/şi o coroană 
lunecătoare pe cer.” — Un pom nesfârşit. 

Pentru a prinde clipa în toată frumusețea ei, poetul are curajul să privească trecerea existenţei 
prezente: „Peste noi o seară/şi o dimineaţă,/intre noi o lume,/ peste noi o viață.// Unde mai sunt 
eu,/Unde mai eşti tu?/Ştiu norii, cocorii?//... Dar nici eu nu ştiu./”- Peste noi. 

Posibilitatea înălțării la cer este reală, dar cu cât această mişcare pe verticală devine concretă 
cu atât se întâmplă ceva special, ființa pare legată de pământ, amprenta cărnii are remanențe, 
chiar dacă treptele sunt nenumărate... Seară. 


$ loan N. Roșca, Amfore de lumină/ Enlightened amphoras, Casa editorială Floarea albastră 2010 

Concluzia călătoriei lirice este clară: sufletul jumătate întuneric, jumătate lumină, jumătățile 
se amestecă, viziunea pare neclară, este un început, va fi un sfârşit? — Indecizie. 

Poezia lui loan N. Roşca este una a clarviziunii, reperele pendulează, dar elementele sunt 
fixe, natura dă răspunsuri, iubirea naşte întrebări, existența are o doză de frumuseţe care nu 
trebuie ratată. Grafia clasică a poemelor denotă echilibru, poetul nu caută experienţele poeziei 
moderne, le-a depășit, este în zona echilibrelor chiar şi în plină mișcare a timpului, chiar şi 
tremurul peisajului, frumuseţea dă contur lumii, fiinţei, iubirii. 

Volumul are două paliere, poezia în limba română, poezia în limba engleză. Traducerea a 
fost realizată de Muguraş Maria Petrescu care se pliază pe sensibilitatea poetului şi îi respectă 
linia poemelor, aducând echivalențe posibil reale în limba engleză, o fereastră spre lume. Dânsa 
reține corect şi cu un respect profund adus poeziei: „Un dans senzual acompaniat de o 
muzicalitate deosebită a versului, cartea este o invitaţie (lipsită de ostentativ şi brutal) la ceea ce 
ar trebui să mai rămână frumos în noi: o sensibilitate care să ne salveze dintr-un cotidian vulgar. 
cu accente vădit agresive...” 

Volumul are o scurtă prezentare a poetului, urmată de o prefaţă inspirat întitulată: Tărmurit 
de nemărginire, prefață semnată de N. Georgescu. Prefaţa prezintă legăturile poetului cu 
literatura română, trimițând la Eminescu, Lucian Blaga, Ion Barbu... Influențele sunt evidente, 
dar expresia este distinctă. 

Pe viitor loan N. Roşca va provoca şi mai intens lumea literară cu poeziile sale limitate în 
infinitul zicerii universale, probabil că experienţa din acest volum va aduce la aceasta stare a 
poeziei străbătute de curcubeu, plutind în lumini ncînţelesc imediat, dar vizibile dincolo de 
cuvintele simple de cei care citesc cu inima. 

Așadar, o muzică pentru păsări si iarbă, un imn adus frumuseţii creaţiei: „În casa-n care doar 
crivățul bate,/un galben vânt cu brumate peceţi./oamenii se simt ca-ntr-o cetate:/cetatea luminii 
fără de pereți.” — Fără pereți. 


POEMUL PHOENIX, POEMUL CA PERSONAJ LA NICOLAE BĂCIUŢ 


În volum de versuri Poemul Phoenix, Nicolae Băciuţ exprimă întreaga sa maturitate de 
creaţie, un echilibru al formei şi al fondului, versul care luminează gândul cititorului şi îl cheamă 
la o relaţie normală cu poezia. Autorul refuză experimentul poetic contemporan ancorat în forme 
şi expresii acide, abordează acea zicere clasică fulgerată de ideea actuală, de viziunea corectă 
asupra literaturii. Deși volumul cuprinde mai multe poeme, în fapt, e un singur poem, un poem 
care renaşte din cenușa banalului zilnic şi învie în stări poetice autentice, esențiale, structural 
necesare pentru sufletul omului modern aflat la intersecția marilor experiențe. Stâlpii de bază ai 
poemului, trecut prin poemele scrise, sunt: credința, dragostea, natura, timpului, misterul, 
cântecul, colindul, formele armonioase, lacrima, anotimpul, culorile netimpului 

Nicolae Băciuţ revine la principalele fulgerări specifice poeziei române autentice, de la 
Lucian Blaga la Nichita Stănescu, de la Marin Sorescu la loan Alexandru, lecturile serioase şi 
contactul cu scriitorii autentici se regăsesc în poezia sa, cu un timbru special. 

Autorul vede poezia în locuri şi timpuri diverse, simte poezia care plutește în jur, îşi pune 
întrebări, are răspunsuri la teme care nu au întrebări, descoperă lumea, datează poeme pentru a 
fixa experimentul liric. 

Călătoria începe de la iarna fără pleoape, continuă lin prin fereastra de lacrimi, timpul din 
timp, iarba cu miros de femeie, lacrima lacrimi, copacul din casă, somnul din somn, lacrima 


° Nicolae Băciuţ, Poemul Phoenix. Editura „Dacia XXI, Cluj-Napoca, 2011 

luminii, vama albă, iarna-n vară, încă o viață, despărțirea de trup, câmpul de maci şi atrage atenția 
la ultima stare a poeziei, taxa pe poem. 

E curajul poetului de a vedea esentele, dincolo de aparențele formelor. Se întoarce brutal spre 
poezia din poezie, spre adevărul poetic din vers, spre durerea adâncă a poeziei, rememorează 
stări, locuri, date de reper, sărbători personale, dragostea tainică a poetului, acel halou de gânduri, 
cuvinte, ziceri care reinventează ființa la un moment dat. Se redescoperă, astfel, bucuria prin 
poezie. 

În călătoriile sale Nicolae Băciuţ redescoperă poemul la Sărmaş, la Bucureşti, Sinaia, Passau, 
Târgu-Mureş, Nurnberg, Bazna, Blaj, Sovata, se întâlneşte cu starea poeziei în locuri 
surprinzătoare, nu mai există regula camerei proprii unde stă de vorbă cu muza, viteza acestor 
vremuri îl fac să se adapteze la sursele poetice profunde. 

„Poemele mele,/sălbatice poeme/în care învăţam şi eu./să zbor/ca un străin/ce-şi caută o 
țară/unde să-i crească/păr şi unghii./in viață ca şi-n moarte,/în moarte ca şi-n viatà./” — Poemul 
Phoenix. Aceste versuri ne relevă un poet care simte poezia continuă, din poem în poem, din 
poet în poet, din istorie în istorie, e un fel de renaştere continuă a poeziei care pare să nu aibă 
moarte, o temă preluată din valorile creştine autentice, din mişcarea în lumea a celui care 
cunoaşte structura poetică a universului... În fond şi scrierile sfinte apelează la un limbaj poetic 
pentru a exprima în cuvinte obișnuite adevărului profunde despre om, despre creator, despre 
creaţie. 

Cântecul, cuvântul, ideea care le leagă, devin revelaţie autentică, clipă de taină: „Tot mai 
visez un vis că mai visez,/că numele mi-e primăvară,/că lacrima îmi c botez,/că Dumnezeu mă 
înconjoară —/dar numai visul mă visează/în lacrima luminii trează / - Lacrima luminii 

Femeia este o prezență, nu are trup, dar poate fi o aripă, un cuvânt nescris, taina care o poartă 
jumătatea bărbatului se află în aşteptare, e grea taina şi orbeşte ochii poetului, e lacrima din cer. 
un dar de la Dumnezeu, ca în poemul Lacrima din cer. 

Somnul ori visul fac parte din structura poemelor scrise de Nicolae Băciuţ, e un fel de vi 
din viaţă, o trăire care se împletește în dimensiuni ascunse pornind de la realitate, vin întrebări 
Simple care dau greutate versurilor. 

„Şi dacă n-o să mă mai naști/în viaţa asta/sau în alta,/rămâne un cuvânt/să-l crești şi pentru 
mine,/ca pe-un fiu/ce nu-şi găseşte tată /rămâne un poem./pe care n-o să-l scrii.../”- Să nu mă 
nasti. Tată, poetul descoperă un timp din timp când lucrurile erau perfecte, un fel de rai din care a 
fost alungat, un fel de dimensiune în care lucrurile sunt în echilibru, au ceva din poezia 
universului, ceva din taina dusă de poeți prin vreme. Autorul aude poezia din spatele cuvintelor 
zilnice, e zicere venind din revelaţie, glasul acela unic, unduios şi bând este receptat cu 
sensibilitate, versurile au atâtea cuvinte câte pot duce, aurul s-a eliberat din zgura cuvintelor, 
Nicolae Băciuţ este un inițiat care eliberează poemul din cenuşa zilnică, îl plimbă prin 
anotimpuri, prin locuri unice, prin vremuri specifice, ca pe o ființă, ca pe cineva cunoscut, având 
viaţă din pricina suferinței de a fi în doar trei dimensiuni, atins de a patra dimensiune 

„Şi m-am gândit să-ți scriu,/de mai citeşti scrisori,/să ştii şi despre mine/că sunt, că nu mai 
sunt,/să ştii că mai există zori,/că timpul e mărunt -/prea mult nisip în el/şi nu-s clepsidre 

să-l încapă./Mi-ai dat mult cer... /”— Porunci. Scriitorul are o relaţie nevăzută dar reală cu 
Dumnezeu, de la un Dumnezeu legiuitor ajunge la un Creator al harului, viaţa e un dar pe care 
sufletul îl vede bine, zece porunci şi o singură viață, numărătoare divină, iar răspunsul omului 
este poezia, limbajul comun al celor doi, un limbaj la care se ajunge prin trăire, exercițiu, 
rugăciune, e limbajul autentic Creator-Fiinţă-Creator. 

De-ajuns mi-e o singură viață —/de mai multe ori aş muri,/îmi ajunge o dimineaţă,/dacă te-aș 
putea privi,/îmi ajunge o singură floare,/dac-aş putea s-o miros,/îmi ajunge o singură viaţă/ 

întoarsă pe dos./Îmi ajunge să fiu tu,/să pot să sfärşesc/ce niciodată nu începu!” — De-ajuns. 

Nicolae Băciuţ ajunge la o concluzie simplă, la simplitatea vieţii asa cum o primeşte de la 
Dumnezeu, sunt lucruri simple, dar fundamentale pentru om, ele fac legătura cu restul creației, 

poetul se leagă de Logos prin ele, acel Logos infinit (ca să apelăm la o tautologie, din pricina 
vorbelor zilnice). 

Poetul are meritul de a reveni la poezie în stil clasic, adică la zicerea versului, personajul 
principal este poemul explicit sau implicit, sau starea poetică, ori mişcări spirituale profunde, 
recuperează poezia autentică din mijlocul unei lumi aflate în criză spirituală, a unei lumi 
alunecând spre finalul unui ciclu. Poezia pare o soluţie. Are ceva din veşnicia Cuvântului care 
rezistă într-o lume a simbolurilor de toate felurile, într-o lume a artelor diverse, a spectacolului 
facil, bine regizat de făcătorii de spectacole. 

Văzut din afară, volumul pare a nu avea coerență, poemele par risipite aleatoriu, există o 
grabă poetică, o pierdere a cuvintelor în carnea scrierii, dar pentru iubitorul de poezie, poemele se 
compun în Poemul Phoenix. Interesant titlu şi expresiv, dureros de adevărat, din puţina cenuşă a 
poeziei care a murit se ridică poezia ca ființă specială. Autorul este conștient că lumea are nevoie 
de frumusețe, el cheamă prin vers la profunzimea trăirii si chiar aduce un elogiu celui care 
înțelege. 


„Sărut dreapta 
celui ce deschide cartea, 
sărut stânga 
celui ce-a învins nătânga 
lene de a îi: 
le sărut pe amândouă, 
care au pe unghii rouă 
de pe filele de carte 
care au trecut prin moarte 
şi re-nvie-n fiecare 
ochi din margine de zare 
Le sărut pe amândouă: 
Sărut stânga, sărut dreapta 
care tin drept cruce cartea.” - Închinare 

Cartea este una care merită enumerată ca făcând parte din colecţia de inimă a literaturii 
române pentru că se alătură unor volume originale scrise de poeti adevăraţi precum: Eugen 
Dorcescu, Paul Aretzu, Eugen Evu, Octavian Doclin, loan Evu, Nicolae Prelipceanu, Daniel 
Turcea, etc., poeți care se întorc la temele profunde ale poeziei, la bucuria de a scrie şi de a citit 
într-o vreme în care agresiunea informatică pare să fi afectat si poezia, dar nu este așa, există 
cuvintele de fosfor care se văd în întuneric şi deschid lumea spre larg. 

Volumul conţine şi o fişă biografică, referinţe critice despre autor, opera sa de la Muzeul de 
iarnă la Mireasa cuvântului, reflectând o activitate literară bogată şi intensă, cizelată cu atenție 
chiar de Nicolae Băciuţ, pentru a lăsa un semn despre poezia autentică în vremuri de criză morală. 
Dar ce este o poezie în viziunea scriitorului? „Lecția/de/ anatomie/a unei/secunde./” — Poezia, la 
31 octombrie 2004 

Eugen Simion, Petru Poantă, ori Gh. Grigurcu fac referiri la opera lui Nicolae Băciuţ, 
punându-i în lumină calitățile şi faţetele lirice, indicând spre aventura expresiei, ori călătoria 
poetului prin lume pentru a descoperi taine, arhetipuri, matrice, sau acolo unde fiziologicul devine 
limbaj 

Dar poate că acolo unde poemul este personaj, aventura metatorei se face patria cuvintelor 
care plâng 

În aglomeraţia de tip românesc în holul politic local referitor la relaţiile României cu restul 
Europei. un om de cultură, francez de origine . prof. Dr. Francis Dessart prin culegerea de texte 
cu ,, paratext „ sub denumirea de RECONQUISTA, apărută la Editura „Carpathia Press ,, , 
Bucureşti- 2005, ne aduce puţină luciditate și ne îndeamnă la reflexie raportat la noul areal 
internaţional. 

Reprezentant al unei culturi solide care a marcat mulți ani viața a mai multor generații, 
autorul are nostalgia si curajul de a rezista valului american şi universalist prin cultură şi 
informaţie, pur şi simplu. Atent şi dornic de viață profesorul privește mondializarea ca un act de 
complot împotriva identităţii culturale a popoarelor din Europa. 

In visurile noastre româneşti privim integrarea curopeană ca pe un act de multiple avantaje, 
dar dincolo de iluzii este adevărul, adevărul care ne spulberă personalitatea, până la urmă S.U.A. 
Sunt un model de non — cultură, iar comunitatea europeană un model de birocraţie, de jocuri 
politice virtuale şi pasivitate în faţa forței banului. Când se vorbeşte despre pace, în mijlocul 
Europei este război, când se vorbeşte despre viitor, valorile sunt diluate de false tratate 
internaţionale. Se ivește la orizont dezintegrarea şi privim neputincioşi, iar mişcările informaţiei, 
a capitalului, a intereselor marilor companii, a traficanţilor de droguri şi medicamente, a erorilor 
din societatea civilă pe nedrept numită deschisă, uneori, ne pulverizează, fără a avea în cultură 
sau religie un punct de sprijin. 

Provenind dintr-un mediu catolic autorul caută evadarea în mediul ortodox, dar căruia îi 
găseşte slăbiciuni şi rămânerea în urmă, deşi se pare că adevărurile creştine par a fi soluţia pentru 
toți. 

> Un fenomen cum este hipercentralizarea puterilor la Vatican este contrar Evangheliei. Ea 
contrazice faptul istoric al învierii lui Hristos: nu poate exista un vicar a lui Hristos, din moment 
ce Hristos este viu şi ca atare este şeful, capul Bisericii. care reprezintă trupul său mistic ...” 

În toleranță profesorul Dessart vede o nouă dictatură: ,, Victimele de ieri devin călăi sub 
privirea indiferentă a gânditorilor fără minte ,, si este citat Big Brather : „ sclavia este libertate 

Viitorul Europei balansează între minciună şi redefinire, ceva nesigur, structuri care se 
caută, acolo unde noi vedem modele: „ orice duet devine duel ,, 

Profesorul observă: unii sunt vinovaţi pentru că au avut dreptate primii, poate este adevărat, 
într-o lume a birocraţiei, unde tratatul are prioritate înaintea esenței naționale, iar manipularea 
este numită strategic 

Europa este afectată de poluare, iar războiul din fosta Iugoslavie a lăsat un mediu tulbure, 
unde radiaţiile cu uraniu însărăcit sau carburanții avioanelor americane au pătat cerul și umbra 
păsării pe frunza de arțar... ., Un raport al Fundaţiei Franz Weber precizează că un pământ poluat 
şi pustiit pentru secole sau chiar milenii, este o dramă nu doar pentru un popor, dar şi pentru toți 
pământenii şi pentru generaţiile care vor veni. În acelaşi sens se face o comparație între genocid şi 
ecocid ,, 

Dintr-un anumit punct de vedere autorul ne atrage atenția că prea adesea uităm viața, nu mai 
avem respect pentru viaţă, pentru tot ce este viu, pentru cultură, pentru credința celuilalt, pentru 
spiritualitate, citând un adevăr din Khalil Gibran : ,, Ai grijă ca libertatea fără limite să nu devină 
ea însăşi limita unei mai mari libertăţi ...”, asa cum de altfel avertizează si Apostolul Pavel în 
cartea către Galateni 

Până şi animalele sunt privite ca o valoare în Europa, dincolo de greşelile noastre, de lecţiile 
pe care le așteptăm de altundeva, adevărurile vin din natura plină de forță a estului 

Acolo unde țările din est au aşteptat ca valorile din vest să se transfere spre noi, în locul 
prosperității am descoperit coca — cola ca mod de viaţă, iar democraţia ca esență este eludată, 
parcă, intenționat: „Democraţia este o stare de spirit care implică mai mult decât imitarea 
prostească a unor modele străine, chiar dacă acestea sunt convenabile pentru popoarele respective 

În călătoriile sale prin România, profesorul Dessart descoperă o imposibilitate: „Partidul 
Socialist Liberal .. care parcă atrage un model special: „Partidul Republican Monarhist ., 

La finalul cărții omul de cultură Artur Silvestri face un portret spiritual al autorului ca 
persoană integratoare între naţiuni, culturi şi valori, ca un profesor al „ viului ,, a trăitului, deschis 
mediilor diverse, de la cultura chineză la cea africană sau geto — dacică. Între teorii moarte se 
pare că a fi un maestru al vieții în sine este o calitate care merită apreciată şi care trebuie să o 
asimilăm. Probabil că peste zece ani sau ceva mai mult ne vom aduce aminte de acest discurs al 
profesorului Dessart, şi abia după ce ne-a trecut beţia în stil european, dacă nu vom avea memorii 
afectate de șocul universalismului. 

„Singurul demers pe care am fi drept să - | facem moralmente ar fi să atragem atenția Europei 
de Est asupra greşelilor comise de Occident., pentru a nu le imita, precum şi a situaţiilor rele de la 
noi împotriva cărora ne ridicăm ...” 

Profesorul ne cheamă la tradiția activă însuşită a spiritului Europei, iar România poate 
accepta chemare pentru că are vocaţia nădejdii 

Poate că am pricepe mult mai bine disertația autorului dacă am reflecta puțin la cartea „ 
Daniel ,, din Biblie, acolo unde tiparul neputinței unei civilizaţii este plastic revelată în statuia 
imensă pe care o visează împăratul, o statuie structurată astfel: un chip mare şi înfricoșat, capul de 
aur curat, pieptul şi braţele de argint, pântecele şi coapsele de aramă, fluierele picioarelor de fier, 
picioarele parte de fier parte de lut, o structură imposibil de rezistat valului istoriei ... Iar dacă 
privim în tabelul lui Mendelev, putem descoperi greutatea atomică superioară a aurului, care se 
află în parte de sus a chipiului, urmată de greutatea argintului, apoi aramei, etc. O structură ce se 
prăbuşeşte sub propria greutate, de aceea avem nevoie de spirit, de spiritul divin care să rezistăm, 
dincolo de tradiții, mode politice, speranţe fără acoperire, cu luciditate, cu înțelepciune 

Interesant, autorul citează din mari oameni ai Europei. Sojeniţân. Kazantzakis, Valery, 
Carrel, Strasser, ete 

„ Am descoperit că linia de despărțire între Bine şi Rău nu separă nici statele şi nici clasele şi 
nici partidele dar că ea traversează inima fiecărui om si a întregii umanități.” — Solgenițân. 

De la această graniţă spirituală începe Europa, de fapt 

MIRACOLUL BINE TEMPERAT 
TUZII CU ABIS ŞI CÂNTEC 
ÎNTRE MIRACOL SI BLESTEM 
LUCRURI ŞI LIMBAJE 


CĂLĂTORIA HALUCINANTĂ PRIN NIMICURILE ZILEI 


NORDUL DIN POEM 
BRUMATE PECEŢI 


POEMUL PHOENIX, POEMUL CA PERSONAJ LA NICOLAE BĂCIUŢ 


RECONQUISTA 

